৬০ বছৰত ‘মোগল-এ-আজম’ – ভাৰতীয় চিনেমাৰ এক অপাৰ বিস্ময় – চিনেকথা\nপৰিচালক – আচিফ কৰীম\nউপলব্ধ প্লেটফৰ্ম – ডিজনী+হটষ্টাৰ\nবিশ্ববিশ্ৰুত চলচ্চিত্ৰ পৰিচালক ফ্ৰান্সিছ ফৰ্ড কোপালাই এবাৰ কৈছিল – “I think cinema, movies and magic have always been closely associated. The very earlist people who made films were magicians”\nযিটো সময়ত কোনো আধুনিক কাৰিকৰী কৌশলৰ অবিহনেই চলচ্চিত্ৰ নিৰ্মাতাসকলে বিশ্বত চিনেমাৰ আৰম্ভণি ঘটাইছিল, সেয়া যেন সঁচাকৈয়ে কোনো যাদুকৰৰেই কাম আছিল! চলচ্চিত্ৰ নিৰ্মাণত অগ্ৰণী ভূমিকা গ্ৰহণ কৰা দেশবোৰৰ লগত সমানে খোজ মিলাই আগবাঢ়িছিল ভাৰতীয় চলচ্চিত্ৰই। চলচ্চিত্ৰৰ সেই আৰম্ভণিৰ যুগতে ভাৰতীয় চলচ্চিত্ৰয়ো ক্ৰমাৎ নিজৰ স্থিতি সবল কৰিবলৈ আগবাঢ়িছিল। যি সময়ত বিশ্বত চলচ্চিত্ৰ নিৰ্মাতাসকলে চিনেমাৰ বিষয়ে বিভিন্ন পৰীক্ষা-নিৰীক্ষা চলাই আছিল, সেই সময়তে ১৯৪৪ চনত এগৰাকী ভাৰতীয় চলচ্চিত্ৰ নিৰ্মাতা আগবাঢ়ি আহিছিল চলচ্চিত্ৰৰ এক বিশাল প্রকল্প হাতত লৈ। পৰিচালকজনৰ নাম আছিল কৰিমুদ্দিন আছিফ, চমুকৈ কে আছিফ আৰু এই বিশাল চিনে প্রকল্পটোৰ নাম আছিল ‘মোগল-এ-আজম’।\n১৯৪৪ চনত কে আছিফে মুম্বাই (সেই সময়ৰ বোম্বে)ৰ প্ৰখ্যাত মহালক্ষী ষ্টুডিঅ’ৰ\nস্বস্বাধিকাৰী চিৰাজ আলীৰ আৰ্থিক সাহায্যৰে ‘মোগল-এ-আজম’ নিৰ্মাণৰ কাম আৰম্ভ কৰে। চলচ্চিত্ৰখনত মূল তিনিটা চৰিত্ৰ আকবৰ, যুৱৰাজ চেলিম আৰু অনাৰকলিৰ বাবে নিৰ্বাচিত হৈছিল ক্ৰমে সেই সময়ৰ প্ৰখ্যাত অভিনেতা চন্দ্ৰমোহন, চাপ্ৰু আৰু নাৰ্গিছ। কিন্তু সেই সময়ৰ দেশৰ ৰাজনৈতিক অস্থিৰতা, অভিনেতা চন্দ্ৰমোহনৰ মৃত্যু, দেশ বিভাজনৰ পৰিণতিত মূল প্ৰযোজক চিৰাজ আলীৰ পাকিস্তান গমন আদি কাৰকবোৰে চলচ্চিত্ৰ নিৰ্মাণত বাধাৰ সৃষ্টি কৰে। ফলত আছিফে চিনেমাখনৰ কাম আধাতে সমাপ্ত কৰিবলৈ বাধ্য হয়।\nনতুন উদ্যমেৰে ‘মোগল-এ-আজম’\nপ্ৰথমাৱস্থাত ছবিখন নিৰ্মাণত বাধা আহিলেও ১৯৫১ চনত এক নতুন উদ্যমেৰে আছিফে পুনৰ ‘মোগল-এ-আজম’ৰ কাম কৰিবলৈ আগবাঢ়ি আহে। সম্পূৰ্ণ এক নতুন প্রস্তুতিৰে আৰু এক বিশাল বাজেটেৰে আৰম্ভ হয় ‘মোগল-এ-আজম’ নিৰ্মাণৰ কাম। এইবাৰ চলচ্চিত্ৰখনত আকবৰ, চেলিম আৰু অনাৰকলিৰ চৰিত্ৰকেইটা ৰূপায়ণ কৰিবলৈ নিৰ্বাচিত কৰা হয় সেই সময়ৰ কেইগৰাকীমান প্ৰখ্যাত অভিনয় শিল্পী ক্ৰমে পৃথ্বিৰাজ কাপুৰ, দিলীপ কুমাৰ আৰু মধুবালাক। এইবাৰ আছিফে আৰ্থিক সাহায্য লাভ কৰে ষ্টাৰলিং ইনভেষ্টমেণ্ট কৰ্পোৰেচন নামৰ কোম্পানীটোৰ পৰা। মোগল যুগৰ ঐশ্বৰ্য বিভূতিক ৰূপালী পৰ্দাত হুবহু তেনেদৰেই দৰ্শকক দেখুওৱাবলৈ যেন পণ কৰি লৈছিল আছিফে। যি সময়ত চলচ্চিত্ৰ এখন নিৰ্মাণ কৰিবলৈ ৫-৬ লাখ টকাৰ প্ৰয়োজন হৈছিল, সেই সময়ত ‘মোগল-এ-আজম’ নিৰ্মাণত খৰচ পৰিছিল প্রায় ১.৫ কোটি টকা, যিটো পৰিমাণ হয়তো সেই সময়ৰ চলচ্চিত্ৰ নিৰ্মাতাসকলৰ বাবে আছিল সপোনৰ অগোচৰ। কিন্তু আাছিফে অসীম সাহসৰ পৰিচয় দি চলচ্চিত্ৰখন নিৰ্মাণৰ দয়িত্ব লয় আৰু আৰম্ভ হয় এখন মহাকাব্যিক চলচ্চিত্ৰৰ নিৰ্মাণৰ কাম।\n‘মোগল-এ-আজম’ৰ প্ৰস্তুতি যদিও ৰাজকীয় আছিল ইয়াৰ কাহিনীত নাছিল কোনো নতুনত্ব। যুৱৰাজ আৰু অনাৰকলিৰ প্ৰেম কাহিনীক লৈ ইতিমধ্যে দুখন চলচ্চিত্ৰ নিৰ্মাণ হৈ গৈছিল। কিন্তু আছিফৰ মূল লক্ষ্য আছিল এই চলচ্চিত্ৰখনৰ যোগেদি ভাৰতীয় দৰ্শকক এক ৰাজকীয় সোৱাদ দিয়া। ‘মোগল-এ-আজম’ৰ নিৰ্মাণৰ কাহিনী আছিল চমকপ্ৰদ। চিত্ৰগ্ৰহণৰ বাবে তৈয়াৰ কৰা হৈছিল বিশাল ছেট। কিন্তু আটাইতকৈ খৰচী ছেটটো আছিল ‘চীচ মহল’ – যিটো নিৰ্মাণ কৰোতে খৰচ হৈছিল বহু লাখ টকা। ইয়াতে চিত্ৰায়ণ হৈছিল ভাৰতীয় সংগীতৰ অন্যতম শ্ৰেষ্ঠ গীতটি- ‘প্যাৰ কিয়া তো ডৰনা ক্যা…’। এই গীতটি আছিল ভাৰতীয় চিনেমাৰ আটাইতকৈ ব্যয়বহুল গীত। সম্পূৰ্ণ কাঁচেৰে নিৰ্মিত এই মহলটোত গীতটিত দৃশ্যগ্ৰহণত পোহৰ পৰা কাঁচত হোৱা প্ৰতিফলনৰ বাবে অসুবিধাৰ সৃষ্টি হৈছিল যাৰ বাবে সমগ্ৰ মহলটোত মমৰ প্রলেপ সানি দিয়া হৈছিল। যাৰ ফলত খৰচৰ মাত্ৰা আৰু বাঢ়িছিল। দহ দিনৰ অন্তত গীতটিৰ দৃশ্যগ্ৰহণ সম্পূৰ্ণ হৈছিল৷ চিনেমাখনত ব্যৱহৃত হৈছিল ৰাজকীয় সাজপাৰ, যিবোৰ প্ৰস্তুত কৰিছিল দিল্লীৰ শিপিনীসকলে। তদুপৰি ব্যৱহৃত হৈছিল হায়দৰাবাদৰ সোণাৰীসকলৰ দ্বাৰা তৈয়াৰী সোণৰ আ-অলংকাৰ। কোলহাপুৰত অভিজ্ঞ কাৰিকৰ সকলৰ দ্বাৰা তৈয়াৰী ৰাজমুকুটসমূহ, ৰাজস্থানী কুমাৰসকলৰ দ্বাৰা নিৰ্মিত অস্ত্ৰ-শস্ত্ৰ তথা আগ্ৰাৰ মুচীসকলৰ দ্বাৰা তৈয়াৰী ৰাজকীয় জোতাসমূহ। কেৱল এয়েই নহয়, ‘মোগল-এ-আজম’ৰ যুদ্ধৰ দৃশ্যত ব্যৱহৃত হৈছিল ২০০০ উট, ৪০০০ ঘোঁৰা আৰু প্ৰায় ৮০০০ সৈনিক। ভাৰতীয় প্ৰতিৰক্ষা বাহিনীৰ অনুমতি সাপেক্ষে জয়পুৰ ৰেজিমেন্টৰ বৃ্হৎ সংখ্যক জোৱানে অংশগ্ৰহণ কৰিছিল যুদ্ধৰ দৃশ্যত – যিটো ভাৰতীয় চলচ্চিত্ৰ ইতিহাসত এক বিৰল ঘটনা।\n‘মোগল-এ-আজম’ৰ সাজ-সজ্জা, কলা নির্দেশনা আদি যেনেধৰণে আছিল চমকপ্রদ, ঠিক সেইদৰে চলচ্চিত্ৰৰ সংগীতো আছিল ৰাজকীয় আৰু সুমধুৰ। লতা মংগেশকাৰ, মহম্মদ ৰফী, ওস্তাদ গোলাম আলী খাঁ চাহাব, চৰ্চাদ বেগম আদি বিখ্যাত গায়ক-গায়িকাসকলৰ কণ্ঠেৰে নিগৰিছিল কেইবাটিও কালজয়ী গীত। নৌচাদৰ সংগীত পৰিচালনা তথা শ্বকীল বাদায়ুনিকৰ কথাৰে সজ্জিত গীতসমূহ আছিল চলচ্চিত্ৰখনৰ প্রাণস্বৰূপ। সংগীত পৰিচালকে এই চলচ্চিত্ৰখনৰ সংগীতৰ ক্ষেত্ৰত যত্নৰ কোনো ক্রটি ৰাখিব বিচৰা নাছিল যাৰ ফলত ভাৰতীয় চলচ্চিত্র জগতত ‘মোগল-এ-আজম’ৰ সংগীতে সদায়েই এক বিশিষ্ট স্থান দখল কৰি আহিছে।\nচলচ্চিত্ৰখনৰ আটাইতকৈ জনপ্রিয় গীত ‘প্যাৰ কিয়া তো ডৰনা ক্যা…’ বাদায়ুনিয়ে লিখিছিল ১০৪বাৰ। ১০৪ বাৰৰ মূৰতহে নৌচাদে গীতটো সম্পূর্ণ কৰিবলৈ প্রস্তুত হৈছিল। আজিৰ দৰে উন্নত কাৰিকৰী কৌশল নথকাৰ বাবে গীতটোত ধ্বনিৰ পৰিৱৰ্তন ঘটাবলৈ নৌচাদে লতা মংগেশকাৰৰ হতুৱাই গীতটি ৰেকর্ড কৰাইছিল ‘মেহবুব ষ্টুডিঅ’ৰ বাথৰুমত। বহু অর্থ আৰু শ্ৰমৰ অন্তত গীতটি জীৱন্ত হৈ উঠিছিল আৰু পৰিগণিত হৈছিল সর্বকালৰে এটি শ্রেষ্ঠ গীত হিচাপে। লতা মংগেশকাৰৰ কণ্ঠত আন এটি গীত ‘মোহে পানঘট পে নন্দলাল…’ গীতটিও আছিল অতি খৰচী। গীতটিৰ দৃশ্যায়নত ব্যৱহৃত ভগৱান শ্ৰীকৃষ্ণৰ মূৰ্তিটো আছিল সোণেৰে নিৰ্মিত। এই গীতটিৰ অন্তর্ভুক্তিৰ বাবে নৌচাদ তীব্রভাৱে সমালোচিত হৈছিল। কাৰণ সমালোচকৰ ধাৰণা আছিল মোগল দৰবাৰত কৃষ্ণ গীতে চিনেমাখনত বিৰূপ প্ৰভাৱ পেলাব। কিন্তু গীতটিয়ে পিছত চলচ্চিত্ৰখনৰ জনপ্রিয়তা বঢ়াইহে তোলে। এই গীতটি কৰিঅ’গ্রাফী কৰিছিল বিখ্যাত কথক নৃত্যশিল্পী লক্ষু মহাৰাজে। গীতটিৰ দৃশ্যায়নত মুঠ সময় লাগিছিল পাঁচদিন।\nচলচ্চিত্ৰখনৰ প্ৰতিটো গীততেই যেন জড়িত হৈ আছিল একোটা কাহিনী। পোন প্রথমবাৰৰ বাবে চলচ্চিত্ৰত গীত গাবলৈ মান্তি হৈছিল ওস্তাদ বড়ে গোলাম আলী খাঁ চাহাব। কাৰণ নৌচাদে চিনেমাখনত এনেকুৱা এটা উচ্চ ৰাগৰ গীত ৰাখিছিল যে এই গীতটো গোৱাৰ সামর্থ্য সেই সময়ত গোলাম আলী খাঁ চাহাবৰহে আছিল। গীতটি আছিল তানসেনৰ বিখ্যাত ‘প্ৰেম জগন ব যাউ। কে আছিফ আৰু নৌচাদ খাঁ। চাহাবৰ চলচ্চিত্ৰত গীত গোৱাবলৈ যথেষ্ট কাকুতি-মিনতি কৰিবলগীয়া হ’ল। কিন্তু খাঁ চাহাব আছিল আঁকোৰগোজ। অৱশেষত খাঁ চাহাবে চলচ্চিত্ৰত গীত গোৱাৰ পৰা হাত সাৰিবলৈকে প্ৰস্তাৱ দিলে এক বিশাল পৰিমাণৰ অৰ্থৰ ২৫,০০০ টকা। পৰিমাণটো শুনিয়েই সকলোৰে চকু কপালত উঠিল। কিন্তু আছিফ অলপো বিচলিত নহৈ লগে লগে সন্মতি দিলে। বড়ে গোলাম আলী খা চাহাব বাধ্য হৈ পৰিছিল গীত গাবলৈ। খা চাহাবে মুঠ দুটা গীতত কণ্ঠ নিগৰাইছিল। আনটো গীত আছিল ‘শুভ দিন আয়’ৰে…’। গীত দুটাৰ বাবে খাঁ চাহাবে মুঠ লাভ কৰিছিল ৫০,০০০ টকা। যি সময়ত লতা মংগেশকাৰ, মহম্মদ ৰফীৰ দৰে শিল্পীয়ে প্ৰতিটো গীতত লাভ কৰিছিল মাত্র ৩০০ৰ পৰা ৪০০ টকা।\nএইখন চলচ্চিত্রতে মহম্মদ ৰফীয়ে ১০০গৰাকী সহঃ শিল্পীৰ সৈতে একেলগে ‘মহব্বত জিন্দাবাদ’ গীতটি গাইছিল। ‘মোগল-এ-আজম’ৰ বাবে প্রস্তুত কৰা হৈছিল মুঠ ২০টা গীত। প্ৰতিটো গীতৰ বাবে খৰচ হৈছিল ৩,০০০ টকা। (‘প্যাৰ কিয়া তো ডৰনা ক্যা..’ গীতটিক বাদ দি) প্ৰতিটো গীতেই আছিল ধ্রুপদী সংগীতৰ এক উৎকৃষ্ট উদাহৰণ। কিন্তু চিনেমাখনৰ দাবীত মুঠ ১২টা গীতহে ব্যৱহাৰ কৰা হৈছিল।\nপ্রায় দহ বছৰৰ কঠোৰ শ্ৰমৰ অন্তত ‘মোগল-এ-আজম’ চিত্রগৃহত মুক্তিৰ বাবে সাজু হৈ উঠে। কে আছিফে ছবিখন ৰঙীন ৰূপত মুক্তি দিবলৈ বিচাৰিছিল। কিন্তু ইতিমধ্যেই প্রায় দহটা বছৰ পাৰ হৈ গৈছিল বাবে মূল প্রযোজক আৰু পৰিৱেশকসকলে আৰু দীঘলীয়া কৰিব বিচৰা নাছিল। অৱশেষত ১৯৬০ চনৰ ৫ আগষ্টত দেশৰ ১৫০টা চিত্রগহত মোগল-এ-আজমে একেলগে মুক্তি লাভ কৰে। ছবিখনৰ প্রিমিয়াৰ শ্ব’ অনুষ্ঠিত হৈছিল বোম্বেৰ বিখ্যাত মাৰাঠা মন্দিৰ চিত্ৰগৃহত। চিনেমাখন মুক্তিৰ আগে আগে বহু সমালোচকে চিনেমাখনৰ প্রযোজক সংস্থাটো দেউলীয়া হৈ যাব বুলি বিৰূপ মন্তব্য আগবঢ়াইছিল। কিন্তু তেওঁলোকৰ মুখ বন্ধ কৰি চলচ্চিত্ৰখনে জনপ্রিয়তাৰ উচ্চ শিখৰত আৰোহণ কৰে। চলচ্চিত্ৰখনৰ যোগেদি নির্মাতা সংস্থাটোৱে এক বৃহৎ অর্থ লাভৰ মুখ দেখে — যিটো ৰেকৰ্ড সম্পূর্ণ ১৫ বছৰৰ অন্তত জি পি চিপ্পিৰ ‘শ্বোলে’ চিনেমাখনে ভংগ কৰিছিল।\nৰঙীন ‘মোগল-এ-আজম’ৰ পুনৰ মুক্তি\nকে আছিফৰ ৰঙীন মোগল-এ-আজমৰ সপোনৰ বাস্তৱত পৰিণত হয়, যেতিয়া ২০০৪ চনৰ নৱেম্বৰ মাহত চলচ্চিত্ৰখনে চিত্ৰগৃহত পুনৰ মুক্তি লাভ কৰে। সম্পূর্ণ এবছৰৰ কাৰিকৰী শ্ৰমৰ অন্তত প্রায় দহ কোটি টকা ব্যয় সাপেক্ষে চলচ্চিত্ৰখন সম্পূর্ণ ৰঙীন কৰি তোলা হয়। Indian Academy of Arts and Animationৰ প্ৰায় এশজনীয়া দল এটাই এই কাম সম্ভৱ কৰি তোলে। চলচ্চিত্ৰখন সম্পূর্ণ ৰঙীন কৰি তুলিবলৈ কম্পিউটাৰ বিশেষজ্ঞসকলক চিনেমাখনৰ প্রায় তিনিলাখ ফ্রেম ৰঙীন কৰিবলগীয়া হৈছিল। বিশ্বৰ চলচ্চিত্র ইতিহাসত এইটোৱেই একমাত্র ঘটনা আছিল— য’ত চিনেমা এখন সম্পূর্ণ ৰঙীন কৰি পুনৰ চিত্ৰগৃহত মুক্তি দিয়া হৈছিল। পুনৰ মুক্তি লভাৰ পিছতো মোগল-এ-আজমে প্রায় ২৫ সপ্তাহজুৰি দৰ্শকক চিত্ৰগৃ্হত ধৰি ৰাখিবলৈ সক্ষম হয়।\nসম্পূৰ্ণ চলচ্চিত্র কেৰিয়াৰত কে আছিফে মাত্র চাৰিখন চলচ্চিত্ৰৰ লগতহে জড়িত হৈ আছিল। ১৯৪৫ চনত ‘ফুল’ আৰু ১৯৫১ চনত হলচল’ নামৰ চিনেমা দুখনৰ ক্ৰমে নির্দেশক আৰু প্রযোজক হিচাপে মুক্তিৰ পিছত তেওঁ নিজৰ প্ৰথমখন ৰঙীন চিনেমা ‘লাভ এণ্ড গড’ৰ কাম হাতত লয় যদিও হঠাতে তেওঁৰ দেহাৱসান ঘটাত চিনেমাখনৰ কাম আধৰুৱা হৈ থাকে। ইমান কমসংখ্যক চলচ্চিত্র নির্মাণ কৰিলেও মাত্র এখন চিনেমাৰ যোগেদিয়েই ভাৰতীয় চলচ্চিত্র ইতিহাসত আছিফৰ নাম স্মৰণীয় হৈ থাকিব। আজিও বলীউডত নির্মিত হয় কোটি কোটি টকাৰ চলচ্চিত্র। কিন্তু ‘মোগল-এ-আজম’ৰ নিৰ্মাণৰ দহ বছৰীয়া পৰিশ্রম, নিখুঁত ব্যৱস্থাপনা আদিৰ আগত যেন বাকী সকলো নিষ্প্রভ। কিয়নো মহাকাব্যিক চিনেমা এখন বহু বছৰৰ অন্তৰালতহে নির্মাণ হয়।\nগড় মাপকাঠী 4.9 / 5. ভোট : 51\nRelated Items:বিশেষ, ভাৰতীয় চিনেমা, মোগল এ আজম


Assamese Idioms Starting With ' ৰ '\nৰক্ষকেই ভক্ষক হোৱা ৷\nযেতিয়া কোনো ব্যক্তিয়ে নিজৰ দায়িত্বত থকা সম্পদ, ধন-সম্পত্তি, মূল্যবান নথি-পত্ৰ আদি আত্মসাৎ কৰে, বিনষ্ট কৰে অথবা কুপ্ৰয়োগ কৰে ৷\nWhenasafeguard oraman with responsibility becomes the destroyer or exploiter.\nContributed By: Dr. Armaan U. Muzaddadi on 2014-03-03 02:51:29...More\nৰগৰতে জগৰ লগা স্বভাৱ ৷\nধেমালি নুবুজা মানুহৰ লগত ধেমালি কৰিলে কাজিয়াৰ সূত্ৰপাত হয়। এনে স্বভাৱৰ মানুহক বুজাবলৈ এই ফকৰা-যোজনাটো ব্যৱহাৰ কৰা হয় ৷\nIt is used to denote the character ofaperson who does not understand joke, kidding or teasing. Kidding with such persons will lead toaquarrel only.\nContributed By: Dr. Armaan U. Muzaddadi on 2014-03-03 02:41:19...More\nৰজা নাইকিয়া খাটত, ধৰি কিলায় বাটত৷\nদুৰ্বল প্ৰশাসকৰ হাতত দেশৰ শাসন ন্যস্ত হ`লে অৰাজক অৱস্থাৰ সৃষ্টি হয় আৰু আইন-শৃঙ্খলা বিঘ্নিত হয়৷\nWhen the reign ofacountry is vested to an unworthy administrator, anarchism and lack of law & order prevails all around.\nContributed By: Probodh Borah (প্ৰবোধ বৰা) on 2014-03-07 13:07:38...More\nৰজাই কৰিলে লীলা |\nপ্রজাই কৰিলে ধৰি বান্ধি কিলা ||\nক্ষমতাশীল ব্যক্তিয়ে দোষ কৰিলে সেয়া তেওঁৰ কীৰ্তি কৰ্ম বুলি ৰেহাই পায় | কিন্তু সাধাৰণ মানুহে সেই একে কাম কৰিলে শাস্তি ভুগিব লগা হয় বা আইনৰ চকুত দোষী সাব্যস্ত হয়| ইয়াৰ দ্বাৰা অন্ধ আইনৰ পক্ষপাতিত্ব-মূলক ভূমিকাক বক্ৰোক্তি কৰা হয় |\nIt explains the bias attitude of law towards powerful and common people. Powerful people gets escape after committing some mistake butacommon man gets punishment for the same mistake\nContributed By: Pankaj Borah (পঙ্কজ বৰা) on 2008-03-16 22:32:23...More\nৰজাই ভাল দেখে যাক, শতৰু নুবুলিবা তাক |\nযিসকল ব্যক্তি ৰজাঘৰৰ আশীষধন্য হয়, তেনে লোকৰ সৈতে শত্ৰুতা কৰিব নেলাগে\nWe should not get into conflict with those people who are having close relationship with the Government.\nContributed By: Pankaj Borah (পঙ্কজ বৰা) on 2008-02-28 22:23:37...More\nৰজাই ভাল বোলে যাক, হাতী ঘোঁৰা নালাগে তাক\nযি ক্ষমতাশালী লোকৰ আশীষ ধন্য, তাৰ সকলো কাম সহজে হয় | তাক কাৰো একো সহায়ৰ প্ৰয়োজন নাই |\nOne, who has blessings of the king or the man in power, can do anything easily without help or support from others.\nContributed By: Probodh Borah (প্ৰবোধ বৰা) on 2010-08-01 15:23:11...More\nৰজাক নাটে, বঁজাক নাটে\nৰজাৰ বিশাল ৰাজ্য থাকিলেও ৰাজ্য জয়ৰ হেঁপাহ নুগুছে, ঠিক সেইদৰে বঁজা, অৰ্থাৎ কিছুমান নিসন্তান লোকৰ সতি-সন্ততি নাথাকিলেও, সম্পত্তিৰ হেঁপাহ নুগুছে ৷\nA monarch is not satisfied with his kingdom alone and wants to expand his territories, likewiseachildless person may also want to acquire large properties even though he doesn`t have any heir.\nContributed By: Barnali Deuri Bora on 2010-11-02 03:16:43...More\nৰজাক নাটে, বজাক নাটে, ধনীক নাটে ধনে৷\nঅগাধ সা-সম্পত্তিৰ গৰাকী হ'লেও নতুবা সন্তানহীন হ'লেও মানুহৰ সা-সম্পত্তিৰ প্ৰতি লোভ নকমে৷\nA man’s crave for money and property doesn’t get satisfied even if he already possesses everything he needs.\nContributed By: Probodh Borah (প্ৰবোধ বৰা) on 2015-06-13 09:33:51...More\nৰণত পৰি ক’লীয়া হ’লো, তেল নাইকিয়া ফপৰা হ’লো ৷\nজীৱনৰ ঘাত-প্ৰতিঘাত অতিক্ৰম কৰোঁতে হোৱা নিজৰ শাৰীৰিক দুৰ্দশা বুজাবলৈ এই পটন্তৰটি ব্যৱহাৰ কৰা হয় ৷\nThis idiom is used to express the deplorable plight of someone while struggling to overcome various problems in life.\nContributed By: Probodh Borah (প্ৰবোধ বৰা) on 2010-10-31 03:25:46...More\nৰসতে নামটো থোৱা\nআনে কৰা কাম এটাত সামান্য হাত উজান দি কৃতিত্বৰ অংশীদাৰ হোৱা\nTo get recognition for something done by others by merely associating with it very little.\nContributed By: Probodh Borah (প্ৰবোধ বৰা) on 2010-08-18 15:15:45...More\nৰহাৰ ৰহেদৈ, টিপামৰ ভাদৈ, শলগুৰিৰ আঘোণী বাই। তিনিও ডিঙিত ধৰি তিনিওৱে কান্দিলে, সমন্ধত একোৱেই নাই।।\nগদাধৰ সিংহ পলাই ফুৰোঁতে এবাৰ চোৰাংচোৱাৰ দৃষ্টিত পৰিব খুজিছিল; ৩ গৰাকী বাটৰুৱা মহিলাই ঘটনাৰ গুৰুত্ব বুজি গদাধৰক কাপোৰৰ তলত লুকুৱাই যেনিবা সম্বন্ধীয় লোকহে ঢুকাইছে, তেনে ভাৱত কান্দিবলৈ ধৰিলে৷ অৰ্থ- দেশৰ স্বাৰ্থত আপোন-পৰ পাহৰি সকলো একেলগ হ\_'ব লাগে৷\nThree persons from three different parts coming together foranational cause.\nContributed By: Tapan K Sarma(তপন কুমাৰ শৰ্মা) on 2014-08-20 02:24:39...More\nৰাইজে নখ জোকাৰিলে নৈ বয়।\nসকলোৱে কোনো কামত যোগ দিলে বহু ডাঙৰ বা জটিল কামো সহজে সমাধা কৰিব পাৰি।\nIfanumber of people work together,abig and complex task can also be accomplished.\nContributed By: Bikram M Baruah on 2008-02-09 02:50:05...More\nকাৰ ক\_'ত কেতিয়া মৰণ মিলিব বিধাতাৰ বাদে কোনেও নেজানে। জনম-মৰণৰ হৰ্তা-কৰ্তা ভগৱান মানে হৰি। ভগৱানে নিবিছাৰিলে গভীৰ বিপদত পৰিও কোনো লোক বাচি যায়, আৰু ভগৱানে নবছালে অতি সাৱধান হলেও মৰণ মিলিব পাৰে।\nOnes life and death purely depends on ones fortune (GOD). Nobody has the control on it.\nContributed By: Pankaj Borah (পঙ্কজ বৰা) on 2008-03-30 22:25:54...More\nৰাগৰ গুৰি তানানানা ৷\nকোনো ৰাগ বা সুৰৰ মূল কোনো এক স্বৰ্‌গম হয় আৰু তাৰ আলাপ,অন্তৰা আদি মূল সুৰৰ প্ৰকাশ হয়, সেয়ে ৰাগৰ মূল সুৰ বুজিলেই সম্পূৰ্ণ ৰাগ আয়ত্ত কৰিব পাৰি ৷ একেদৰে এই ফকৰাই কোনো ব্যক্তিয়ে নিজ অন্তৰ্নিহিত উদ্দেশ্য সিদ্ধিৰ বাবে অতিৰিক্ত কৰ্মোদ্যোগ দেখুৱা কাৰ্যৰ মূল উদ্দেশ্য আন কোনোবাই ঠাৱৰ কৰিব পৰাটো বুজায় ৷\nTo fathom the hidden agenda ofaperson from his/her external activities of showiness.\nContributed By: Dr. Armaan U. Muzaddadi on 2013-09-16 03:25:21...More\nৰাজমন গজমন য’তেন ইচ্ছা ত’তে মন৷\nৰজা আৰু গজ অৰ্থাৎ হাতীক পৰম ক্ষমতা সম্পন্ন বুলি ভবা হয়, সেই বাবে ৰজা আৰু হাতীৰ যি ইচ্ছা তাকে কৰিব পাৰে৷ ঠিক তেনেদৰে সমাজত ধনৱন্ত লোকে নিজৰ ইচ্ছামতে সমাজত নিজৰ প্ৰ্ৰভাৱ বিস্তাৰ কৰি নিজ স্বাৰ্থ পূৰণ কৰে৷\nA king and an elephant both are mighty creatures of this world. They do whatever they like. Similarly,awealthy man leads the society so as to fulfil his own interest.\nContributed By: Sitaram Upadhyaya on 2015-02-21 03:16:56...More\nৰাজহুৱা শ বাহি শ হয়\nসমূহীয়া কামবোৰ এজনে আনজনলৈ পেলাই থওঁতে থওঁতে দেৰি হয়।\nmany social works gets delayed because everyone expects other to initiate.\nContributed By: Rupankar Mahanta on 2008-08-18 07:58:19...More\nৰাতি হ’লে সাত হাল বাই ৰাতিপুৱা এহালো নাই\nমনতে নানান পৰিকল্পনা কৰি থাকি সময়ত একো কাম নকৰা |\nto plan many things but do nothing.\nContributed By: Anjal Borah (অঞ্জল বৰা) on 2008-03-08 01:02:14...More\nৰান্ধনী উচটাই জোল খোৱা\nৰান্ধনিক মিঠা মিঠা কথা কৈ ৰন্ধাৰ সোৱাদ লোৱা, অৰ্থাৎ কোনো মানুহক কিবা কাম কৰিবলৈ বুদ্ধি দি নিজৰ স্বাৰ্থ সিদ্ধি কৰা।\nButtering someone to get one`s own interest fulfilled.\nContributed By: Barnali Deuri Bora on 2010-10-28 08:33:08...More\nৰাম ভাল ৰাম ভাল, ৰাম নহয় যম কাল\nকোনো লোকক কেতিয়াবা ভাল বুলি ভাবি থকা যায়। কিন্তু পাচত তেনে ব্যক্তিৰ কু-কৰ্ম ধৰা পৰিলে তেওঁৰ বিষয়ে থকা ধাৰণা সলনি হয়।\nSome people are believed to be honest. But after knowing some of his indecent act, the faith on him goes way.\nContributed By: Hemanta Saikia on 2009-02-28 10:09:04...More\nৰূপে কি কৰে গুণেহে সংসাৰ তৰে\nমানুহৰ শাৰীৰিক সৌন্দর্য্যৰ কোনো মূল্য নাই, যদিহে তেওঁ কোনো গুণৰ অধিকাৰী নহয়।\nThe virtue ofaperson only can conquer the world and his/her beauty can never do it.\nContributed By: Dr. Armaan U. Muzaddadi on 2008-08-29 06:04:53...More\nৰৌ-বৰালি সাৰি গ’ল, পুঠি-খলিহণা জালত পৰিল ৷\nপ্ৰকৃত অপৰাধী প্ৰভাৱশালী হোৱা বাবে শাস্তি নোপোৱাকৈ সাৰি যায়, অথচ তেনে অপৰাধৰ সৈতে পৰোক্ষভাৱে জড়িত থকা সাধাৰণ ব্যক্তি সহজে ধৰা পৰে আৰু শাস্তি পায় ৷\nOne who is the real culprit gets scot-free due to his influence or power, but an ordinary man although indirectly associated similar crime get severe punishment.\nContributed By: Probodh Borah (প্ৰবোধ বৰা) on 2011-10-17 13:38:47...More\nৰৌ-বৰালিলৈ আশা কৰি পুঠি-খলিহণাও নোপোৱা ৷\nমাছ মাৰিবলৈ গৈ, ৰৌ-বৰালিৰ দৰে ডাঙৰ মাছ জালত উঠিলেহে ধৰিম বুলি, সহজতে জালত উঠা পুঠি-খলিহণাৰ দৰে সৰু মাছবোৰ এৰি দিলে অৱশেষত কোনো মাছেই পোৱা নেযাব পাৰে ৷ একেদৰে ডাঙৰ সুবিধা-সুযোগ, লাভ, মুনাফা আদি পোৱাৰ আশা কৰি অনায়াসে হাতলৈ অহা সৰু-সুৰা সুযোগ-সুবিধাবোৰ গ্ৰহণ নকৰিলে পিছলৈ পস্তাব লগা অৱস্থা হয়৷\nTo be over ambitious and the act of overlooking the small opportunities in the expectation of bigger opportunities and thus ending up with no achievement at last.\nContributed By: Dr. Armaan U. Muzaddadi on 2014-10-18 07:11:56...More\nৰৌটোকে ঢৌটো কৰা\nসৰু বা গুৰুত্বহীন কথা এটাকে বেছিকৈ বঢ়াই কোৱা\nTo accentuateasimple or unimportant matter\nContributed By: Probodh Borah (প্ৰবোধ বৰা) on 2010-08-04 14:36:59...More


গুৱাহাটী বিশ্ববিদ্যালয়ত ৰাজ্যিক ভিত্তিত যুৱ সংসদ প্ৰতিযোগিতা সম্পন্ন - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nগুৱাহাটী বিশ্ববিদ্যালয়ত ৰাজ্যিক ভিত্তিত যুৱ সংসদ প্ৰতিযোগিতা সম্পন্ন\nশ্ৰেষ্ঠ যুৱ সংসদৰ সন্মান নগাঁৱৰ সুভলক্ষ্মী বৰালৈ\nঅসমীয়া প্ৰতিদিন ৰ দ্বাৰা\t Feb 8, 2019 ত\nডিজিটেল সংবাদ, গুৱাহাটীঃ গুৱাহাটী বিশ্ববিদ্যালয়ৰ ৰাষ্ট্ৰীয় সেৱা আঁচনি চমুকৈ এনএছএছ কোষৰ উদ্যোগত আৰু ভাৰত চৰকাৰৰ যুৱ পৰিক্ৰমা আৰু ক্ৰীড়া মন্ত্ৰালয়ৰ সহযোগত বৃহস্পতিবাৰে গুৱাহাটী বিশ্ববিদ্যালয়ৰ বিৰিঞ্চি কুমাৰ বৰুৱা প্ৰেক্ষাগৃহত ৰাজ্যিক যুৱ সংসদ প্ৰতিযোগিতা অনুষ্ঠিত হয়। গুৱাহাটী বিশ্ববিদ্যালয়ৰ এনএছএছ কোষৰ আঁচনি সমন্বয়ক তথা গুৱাহাটী বিশ্ববিদ্যালয়ৰ ছাত্র কল্যাণ সঞ্চালক ড° ৰঞ্জন কুমাৰ কাকতিয়ে জানিবলৈ দিয়া অনুসৰি প্ৰত্যেক জিলাৰ পৰা মুঠ ৬০ গৰাকী যুৱ ছাত্র প্ৰতিনিধিয়ে উক্ত প্ৰতিযোগিতাত অংশগ্ৰহণ কৰে।\nএক দেশ এক নিৰ্বাচন, স্বচ্ছ ভাৰত অভিযান, ভাৰতবৰ্ষ এখন শক্তিশালী দেশৰ ফালে অগ্ৰাধিকাৰ হৈছে, ডিজিটেল ইণ্ডিয়া ইত্যাদি বিষয়ৰ ওপৰত যুৱ সংসদত আলোচনা আগবঢ়াই যুৱ প্ৰতিনিধি সকলে। উক্ত প্ৰতিযোগিতাত শ্ৰেষ্ঠ যুৱ সংসদৰ সন্মান লাভ কৰে নগাঁও জিলাৰ সুভলক্ষ্মী বৰাই। দ্বিতীয় শ্ৰেষ্ঠ সন্মান লাভ কৰে শোণিতপুৰ জিলাৰ ৰীতা গুৱালাই। বিচাৰকৰ আসন অলংকৃত কৰে বিশিষ্ট সাংবাদিক আমাৰ অসম কাকতৰ মূখ্য বাতৰি সম্পাদক তথা কাৰ্য্যবাহী সম্পাদক গৌতম শৰ্মা, অসম চৰকাৰৰ গৃহ নিৰ্মাণ পৰিষদৰ উপ সঞ্চালক সুভাষ দত্ত, সমাজকৰ্মী পুতলী কাষ্ট, গুৱাহাটী বিশ্ববিদ্যালয়ৰ ৰাজনীতি বিজ্ঞান বিভাগৰ প্ৰাক্তন জয়ন্ত কৃষ্ণ শৰ্মা আৰু ব্ৰগেদাৰ ৰঞ্জন ৰবঠাকুৰে।\nইফালে উক্ত অনুষ্ঠানত উপস্থিত থাকে অসম চৰকাৰৰ মহাধিবক্তা অধ্যাপক ৰমেশ চন্দ্ৰ বৰগোঁহাই। আনহাতে ৰাজ্যিক যুৱ সংসদত নিৰ্বাচিত প্ৰতিনিধি দুগৰাকীয়ে অহা ২৩ আৰু ২৪ ফেব্ৰুৱাৰীত নতুন দিল্লীত অনুষ্ঠিত হ’বলগীয়া ৰাষ্ট্ৰীয় যুৱ সংসদ প্ৰতিযোগিতাত অংশগ্ৰহণ কৰাৰ বাবে যোগ্যতা অৰ্জন কৰে।\nৱেলকাম নহয়, মোডীক গ’ বেক ধ্বনিৰে আদৰণি…\nকবি সকল যদি আখৰ বা শব্দৰ কবি, ফটো সাংবাদিকসকল কেমেৰাৰ কবিঃ ফটো সাংবাদিক সন্থাৰ বিশ্ব…\nপাৰস্পৰিক সহযোগিতাৰে বিশ্ববিদ্যালয়খনক আগুৱাই নিবলৈ চেষ্টা কৰিমঃ ড০ প্ৰতাপ জ্যোতি…\nএয়াহে স্মাৰ্ট পুলিচ! অভিলেখ গঢ়ি মাত্ৰ ৪ ঘণ্টাতেই ভেদ কৰিলে নুনমাটিৰ গুলীবৰ্ষণ কাণ্ডৰ…\nবিশ্বাস কৰিবনে? মহানগৰীৰ গুলীচালনা ঘটনাক অস্বীকাৰ কৰি আৰক্ষীৰ দাবীঃ গুলী নহয়,…


Pancuronium - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Pancuronium in Assamese\nPancuronium की जानकारी\nPancuronium ৰ লাভ আৰু ব্যৱহাৰসমূহ- Pancuronium Benefits & Uses in Assamese- Pancuronium ar laabh aaru byavaharsamuh\nPancuronium ৰ পালি আৰু সেয়া কেনেদৰে ল'ব- Pancuronium Dosage & How to Take in Assamese - Pancuronium ar paali aaru xeya kenedore lobo\nPancuronium ৰ পাৰ্শ্চক্ৰিয়াসমূহ- Pancuronium Side Effects in Assamese- Pancuronium ar parshwakriyasamuh\nPancuronium সংক্ৰান্ত সতৰ্কতাবাণীসমূহ- Pancuronium Related Warnings in Assamese- Pancuronium xonkranta xatarkatabanisamuh\nঅইন দৰৱৰ সৈতে Pancuroniumৰ গুৰুতৰ ক্ৰিয়া-প্ৰতিক্ৰিয়া- Severe Interaction of Pancuronium with Other Drugs in Assamese- Oinor xoite Pancuronium ar gurutor kriya-pratikriya\nPancuronium মতভেদসমূহ- Pancuronium Contraindications in Assamese- Pancuronium nishedhsamuh\nPancuronium ৰ বিষয়ে সততে সোধা প্ৰশ্নসমূহ- Frequently asked Questions about Pancuronium in Assamese- Pancuronium ar bikhoye satate xodha prashnasamuh\nখাদ্য আৰু মদৰ সৈতে Pancuronium ক্ৰিয়া-প্ৰতিক্ৰিয়া- Pancuronium Interactions with Food and Alcohol in Assamese- khadya aaru modor xoite Pancuronium kriya-pratikriya\nPancuronium ৰ লাভ আৰু ব্যৱহাৰসমূহ - Pancuronium Benefits & Uses in Assamese - Pancuronium ar laabh aaru byavaharsamuh\nPancuronium তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nPancuronium ৰ পালি আৰু সেয়া কেনেদৰে ল'ব - Pancuronium Dosage & How to Take in Assamese - Pancuronium ar paali aaru xeya kenedore lobo\nPancuronium-ৰ উপাদানসমূহ - Pancuronium Active Ingredients in Assamese - Pancuronium-ar upadaansamuh\nPancuronium ৰ পাৰ্শ্চক্ৰিয়াসমূহ - Pancuronium Side Effects in Assamese - Pancuronium ar parshwakriyasamuh\nগৱেষণাৰ ভিত্তিত, Pancuronium ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nPancuronium সংক্ৰান্ত সতৰ্কতাবাণীসমূহ - Pancuronium Related Warnings in Assamese - Pancuronium xonkranta xatarkatabanisamuh\nPancuronium-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাৰ ক্ষেত্ৰত Pancuronium ৰ সুৰক্ষাৰ বিষয়ে এতিয়ালৈকে কোনো গৱেষনা কৰা হোৱা নাই। গতিকে গৰ্ভৱতী মহিলাৰ ওপৰত ইয়াৰ প্ৰভাবৰ বিষয়ে জনা নযায়।\nPancuronium-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Pancuroniumৰ পাৰ্শ্ব-প্ৰতিক্ৰিয়াৰ বিষয়ে জনা নাযায়। কাৰণ এইটো বিষয়ৰ ওপৰত গৱেষনা কৰা হোৱা নাই।\nবৃক্কত Pancuronium কি প্ৰভাৱ দেখা গৈছে?\nPancuronium গ্ৰহণ কৰাৰ পিছত আপোনাৰ বৃক্ক ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nযকৃতত Pancuronium কি প্ৰভাৱ দেখা গৈছে?\nPancuroniumৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Pancuronium ৰ কি প্ৰভাৱ দেখা গৈছে?\nPancuroniumএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Pancuroniumৰ গুৰুতৰ ক্ৰিয়া-প্ৰতিক্ৰিয়া - Severe Interaction of Pancuronium with Other Drugs in Assamese - Oinor xoite Pancuronium ar gurutor kriya-pratikriya\nPancuronium তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nPancuronium মতভেদসমূহ - Pancuronium Contraindications in Assamese - Pancuronium nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Pancuronium লোৱা অনুচিত যাতে -\nPancuronium ৰ বিষয়ে সততে সোধা প্ৰশ্নসমূহ - Frequently asked Questions about Pancuronium in Assamese - Pancuronium ar bikhoye satate xodha prashnasamuh\nএই Pancuronium-এ অভ্য়াস বা নিচাৰ সৃষ্টি কৰে নেকি?\nPancuroniumৰে অভ্যাস গঠনৰ কোনো কথাৰ প্ৰতিবেদন পোৱা নাই।\nআপুনি Pancuronium লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু Pancuronium লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, মানসিক ৰোগৰ চিকিত্সাৰ ক্ষেত্ৰত Pancuronium ব্যৱহৃত নহয়।\nখাদ্য আৰু মদৰ সৈতে Pancuronium ক্ৰিয়া-প্ৰতিক্ৰিয়া - Pancuronium Interactions with Food and Alcohol in Assamese - khadya aaru modor xoite Pancuronium kriya-pratikriya\nখাদ্য আৰু Pancuroniumৰ ক্ৰিয়া-প্ৰতিক্ৰিয়া\nখাদ্যৰ সৈতে Pancuroniumৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Pancuroniumৰ মাজৰ প্ৰতিক্ৰিয়া\nPancuronium লোৱাৰ লগতে মদ্যাপন কৰাটোৱে সামান্য পাৰ্শ্চক্ৰিয়া কৰিব পাৰে। কিন্তু আপুনি যদি কোনোধৰণৰ পাৰ্শ্চক্ৰিয়াৰ সমুখীন হয়, তেন্তে আপোনাৰ ডাক্তৰৰ সৈতে যোগাযোগ কৰক।\nআপুনি বা আপোনাৰ পৰিয়ালৰ কোনোবাই Pancuronium লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Pancuronium ব্যৱহাৰ কৰিছিল নেকি?\nআপুনি কিমান পৰিমাণে Pancuronium সেৱন কৰিছিল?\nআপুনি Pancuronium ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Pancuronium সেৱন কৰে?


ৰাজ্যৰ বাহিৰৰ পৰা ৰে’লৰে আহিবলগীয়া লোক সকলক কেনেকৈ ৰখা হ’ব? হিমন্ত বিশ্ব শৰ্মাৰ গুৰুত্বপূৰ্ণ সংবাদমেল\nMay 12, 2020 8:07 pm\nৰাজ্যৰ বাহিৰৰ পৰা ৰে’লৰে আহিবলগীয়া লোক সকলক কেনেকৈ ৰখা হ’ব এই সন্দৰ্ভত মন্ত্ৰী হিমন্ত বিশ্ব শৰ্মাই আজি এখন গুৰুত্বপূৰ্ণ সংবাদমেল সম্বোধন কৰে।\nসংবাদমেলত মন্ত্ৰী গৰাকীয়ে বহিঃৰাজ্যৰ পৰা অহা প্ৰতিগৰাকী ব্যক্তিক টেষ্ট কৰা সম্ভৱ নহ’ব বুলি কয়।\nৰে’লৰে বহিঃৰাজ্যৰ পৰা অসমত মানুহ আহি উপস্থিত হ’লে কোভিড-১৯-ৰ বিৰুদ্ধে চলি থকা যুঁজখনে এক নিৰ্ণায়ক পৰ্য্যায়লৈ গতি কৰিব বুলি মন্ত্ৰী গৰাকীয়ে কয়।\nৰাষ্ট্ৰীয় স্বাস্থ্য অভিযান, অসমৰ ৰাজ্যিক কাৰ্য্যালয়ত অনুষ্ঠিত সংবাদমেলখনত শৰ্মাই জানিবলৈ দিয়া অনুসৰি কাইলৈৰ পৰা বহিঃৰাজ্যৰ আৱদ্ধ হৈ থকা লোকসকল আহি অসমত উপস্থিত হ’ব।\nসংবাদমেলত তেওঁ কৰা গুৰুত্বপূৰ্ণ ঘোষণাসমূহ অসম্পাদিত ৰূপত উল্লেখ কৰা হ’ল-\n১. কালিলৈকে ধাৰণা আছিল এখন ট্ৰেইন চলিব দিল্লীৰ পৰা ডিব্ৰুগড়লৈকে। এই ট্ৰেইখন এক সপ্তাহ ধৰি দিল্লীৰ পৰা ডিব্ৰুগড়লৈকে চলিব। ক’ৰ’নাৰ অত্যাধিক সংক্ৰমণ হোৱা উত্তৰ-প্ৰদেশৰ মোগল চৰাই, কানপুৰ বিহাৰৰ বৰাওনি, পশ্চিমবংগৰ নিউ জলপাইগুৰিৰ মাজেৰে আহি অসমত উপস্থিত হ’ব।\n২. আমি লাহে লাহে ট্ৰেইন পঠিওৱাৰ কথা কৈছিলো যদিও ভাৰত চৰকাৰে স্পষ্ট কৰিছে অতিথি ৰাজ্যসমূহৰ পৰা বহু চাপ আহিছে নাগৰিক খিনি লৈ যাব কাৰণে, কিয়নো তেওঁলোকৰ ৰাজ্যসমূহত বহু লোক কোভিডত আক্ৰান্ত হৈছে। সেয়েহে নিয়মীয়াভাৱে অসমলৈ লোকসকলক অনাৰ সিদ্ধান্ত গ্ৰহণ কৰিছে কেন্দ্ৰীয় চৰকাৰে।\n৩. কেৰেলা বাংগালুৰু ইত্যাদিৰ পৰাও যাত্ৰীসকলক আনিবলৈ চেষ্টা চলাই থকা হৈছে।\n৪. কাইলৈ অসমত উপস্থিত হ’বলগীয়া যাত্ৰীসকলৰ ৮৪২ গৰাকী ডিব্ৰুগড় ৰে’লৱে ষ্টেচনত নামিব। এইসকল কেবল ডিব্ৰুগড়ৰ বাসিন্দা নহয়। অৰুণাচল চৰকাৰেও তেওঁলোকৰ ৰাজ্যৰ বাসিন্দা সকলক নিজৰ ৰাজ্যলৈ নিয়াৰ বাবে আমাৰ সৈতে যোগাযোগ কৰিছে।\nইয়াৰোপৰি, কোকৰাঝাৰ, গুৱাহাটী, লামডিং আৰু মৰিয়নীতো যাত্ৰী নামিব। গুৱাহাটীত ৩৭ গৰাকী, মৰিয়নীত দুজন আৰু কোকৰাঝাৰত ৮ জন যাত্ৰী নামিব। সৰহসংখ্যক যাত্ৰী ডিব্ৰুগড়তে নামিব। ডিব্ৰুগড়ৰৰ পৰা ধেমাজি, লখিমপুৰ, অৰুণাচলপ্ৰদেশ ইত্যাদি বিভিন্ন ঠাইলৈ পৰৱৰ্তী সময়ত যাত্ৰী সকলে যাব।\n৫. প্ৰতিদিনে এখন ট্ৰেইনত ১২০০ ব্যক্তি আহিব।\n৬. অসমত আজিৰ দিনত ৭৭৮২ গৰাকী লোকৰ জ্বৰ উঠি আছে। ১০ হাজাৰখন গাঁৱলৈ গৈ এই জ্বৰ হৈ থকা লোকসকলক চিনাক্ত কৰা হৈছে। বাকী ২০ হাজাৰ গাঁৱলৈ যাবলৈ বাকী আছে।\n৭. বহিঃৰাজ্যৰ পৰা অহা প্ৰতিজন ব্যক্তিকে টেষ্ট কৰা সম্ভৱ নহ’ব। কেৱল লক্ষণ দেখুওৱা লোকসকলকহে টেষ্ট কৰিব লাগিব। এখমাত্ৰ বিকল্প হ’ল ১৪ দিনৰ হোম কোৱাৰেন্টাইন অতিকৈ গুৰুত্বপূৰ্ণ। ১৪ দিন কুৱাৰেন্টাইন কৰা হ’বই লাগিব বুলি মনোভাৱ লৈ সকলো ৰাজ্যলৈ উভটি আহিব লাগিব।\n৮. বিদ্যালয়, মহাবিদ্যালয়, অঙ্গনবাড়ী কেন্দ্ৰসমূহত কুৱাৰেন্টাইন কৰাৰ ব্যৱস্থা কৰা হ’ব। লক্ষণ নথকাসকলে ৯ ৰ পৰা ১৪ দিনলৈ কোৱাৰেন্টাইন হৈ থাকিব লাগিব।\n৯. জিলা হেড কোৱাৰ্টাৰত মানুহ ৰখা সম্পূৰ্ণ হ’লে সমষ্টিলৈ যাব লাগিব। বিধায়কসকলে হোম কোৱাৰেন্টাইন কৰাৰো ব্যৱস্থা কৰি দিব লাগিব। কাইলৈ এই সন্দৰ্ভত অধিসূচনা জাৰি হ’ব।\n১০,·ৰে’লৰে মানুহ আহি অসমত উপস্থিত হ’লেই কোভিদৰ বিৰুদ্ধে যুঁজখনে এক নিৰ্ণায়ক পৰ্য্যায়লৈ গতি কৰিব। আৰক্ষী প্ৰশাসন আৰু স্বাস্থ্য কৰ্মী সকলো সাজু হৈ উঠিছে।\n১১. হোম কোৱাৰেন্টাইন মানে কেৱল ব্যক্তিজনেই নহয় ঘৰৰ সকলো লোকেই কোৱাৰেন্টাইন হ’ব লাগিব। গোটেই গৃহটোৱেই কন্টেইমেন্ট জ’ন হিচাপে গণ্য কৰা হ’ব। কোনো লোক ঘৰৰ পৰা বাহিৰলৈ ওলাই যাব নোৱাৰিব।\n১২. আজিৰ মুহূৰ্তলৈকে ৩২৫৫ গৰাকী লোক শ্ৰীৰামপুৰ গেটদি অসমত প্ৰৱেশ কৰিছে। ছাগলীয়া গেটেদি ৩৪২ গৰাকী ব্যক্তি প্ৰৱেশ কৰিছে। ৩৫৯৭ গৰাকী ব্যক্তি প্ৰৱেশ কৰিছে। উত্তৰ পূৱৰ পৰা ৩৭০৫ গৰাকী লোক প্ৰবেশ কৰিছে।\nস্বাস্থ্য মন্ত্ৰী গৰাকীয়ে এটা কঠিন সময়ৰ সৈতে সকলোৱে মোকাবিলা কৰিব লাগিব বুলি উল্লেখ কৰি বহিঃৰাজ্যৰ পৰা উভতি অহা সকলো লোকক এটা দৃঢ় মন লৈ ৰাজ্যলৈ উভতি আহিবলৈ আহ্বান জনায়।


Assamese GK Online Mock Test-3 -->\nAssamese GK Online Mock Test-3\nAssamese GK Online Mock Test:প্ৰিয় পাঠক আজি আপোনালোকৰ সৈতে মই জেনেৰেল নলেজৰ অতিকৈ গুৰুত্বপূৰ্ণ দহটা বাছনি কৰা অনলাইন টাইমাৰ কুইজ আগবঢ়াম। সকলোবৰ প্ৰশ্ন কম্পিটিটিভ পৰীক্ষাৰ সঠিক প্ৰস্তুতিৰ কাৰনে সহায়ক হব। আপোনালোকে সদায় এই কুইজত ভাগ লৈ নতুন নতুন জ্ঞান অৰ্জন কৰক।\nবিষয়ঃ সাধাৰণ জ্ঞান\nমুঠ নম্বৰঃ ১০\nসময়ঃ ১৫ সেকন্ড প্ৰতি প্ৰশ্ন\nAssamese Gk Online Mock Test: Dear Readers! Today i will share with you some important GK questions and answer in Assamese language. All the questions carry one mark. Time for solving 15 seconds per question. Hope you will be enjoyed with learning.\nMock Test: 1\nMock Test: 2\nTags Assamese GK Gk GKAssam Mock Test


প'জাইডন - অসমীয়া ৱিকিপিডিয়া\nপ'জাইডন (ইংৰাজী: Poseidon) হৈছে পৌৰাণিক গ্ৰীক কিংবদন্তিৰ বাৰজন অলিম্পিয়ান অৰ্থাৎ অলিম্পাচ পৰ্বত নিবাসী দেৱতাসকলৰ এজন। তেওঁ সমুদ্ৰ, ধুমুহা, ভূমিকম্প আৰু ঘোঁৰাৰ অধিপতি। প্ৰাক অলিম্পিয়ান যুগ অৰ্থাৎ গ্ৰীচৰ তাম্ৰ যুগত প'জাইডনক পাইল'ছ আৰু থেবিছ নামৰ ঠাইত এজন প্ৰধান দেৱতাৰূপে সন্মান আগবঢ়োৱা হৈছিল। তেওঁক ভূ-কম্পনকাৰী নামেৰেও জনা যায়। আৰ্কেডিয়াৰ আখ্যানসমূহত ডিমিটাৰ আৰু পাৰ্চিফোনিৰ সৈতে প'জাইডনৰ সম্পৰ্ক দেখুওৱা হৈছে। ইয়াত তেওঁক এটা ঘোঁৰা হিচাপে অৰ্চনা কৰা হৈছিল যদিও এই কথা প্ৰতীয়মান হয় যে তেওঁ প্ৰকৃততে এজন জলদেৱতাহে। তেওঁক ঘোঁৰাসমূহৰ জনক বা বশ কৰোঁতা হিচাপে সততে গণ্য কৰা হয়। ৰোমান দেৱতা নেপচুনক প'জাইডনৰ সমকক্ষ হিচাপে ধৰা হয়।\nসমুদ্ৰ, ধুমুহা, ভূমিকম্প আৰু ঘোঁৰাৰ দেৱতা\nক'পেনহেগান বন্দৰত অৱস্থিত প'জাইডনৰ প্ৰতিমূৰ্ত্তি।\nঅলিম্পাছ পৰ্বত অথবা সমুদ্ৰ\nত্ৰিশূল, মাছ, ডলফিন, ঘোঁৰা, বৃষভ\nএম্ফিট্ৰাইট, এফ্ৰোডাইটি, ডিমিটাৰ আদি।\nহেডিচ, ডিমিটাৰ, হেষ্টিয়া, হীৰা, জ্যুচ, চাইৰণ\nপ'জাইডন হৈছে সমুদ্ৰৰ বণিকসকলৰ ত্ৰাণকৰ্তা আৰু বিভিন্ন নগৰৰ ৰক্ষক। মহাকবি হোমাৰ আৰু হেচিঅ'ডৰ মতে পিতৃ ক্ৰ'নচৰ পৰাজয়ৰ পিছত সমগ্ৰ বিশ্বক তিনি ভাগত ভগোৱা হয় আৰু প'জাইড'নৰ দুই ভ্ৰাতৃ জ্যুচ আৰু হেডিচে যথাক্ৰমে আকাশ আৰু পাতাল লাভ কৰাৰ বিপৰীতে প'জাইডনে সমুদ্ৰৰ অধিকাৰ লাভ কৰে। হোমাৰৰ ইলিয়াদৰ মতে ট্ৰ'জানৰ যুদ্ধৰ সময়ত প'জাইডনে ট্ৰয়বাসীৰ বিপক্ষে গ্ৰীকসকলকে সমৰ্থন কৰিছিল। ওডিচীত গ্ৰীক বীৰ অ'ডিচাচে ট্ৰয় নগৰীৰ পৰা গৃহ চহৰ ইথাকালৈ সমুদ্ৰপথেৰে উলটি আহোঁতে প'জাইডনৰ পুত্ৰ চাইক্ল'পচ প'লিফেমাছৰ চকু ফুটাই দি প'জাইডনৰ ক্ৰোধক প্ৰৰোচিত কৰে। ইয়াৰ ফলত প'জাইডনে শাস্তিস্বৰূপে অ'ডিচাচৰ জাহাজ ধুমুহাৰ জৰিয়তে সমুদ্ৰৰ মাজত পথভ্ৰষ্ট কৰে আৰু উলটনি যাত্ৰাত ১০ বছৰ পলম কৰোৱায়। প্লেটোৰ টাইমিয়াচ আৰু ক্ৰিটিয়াচত আটলাণ্টিচ দ্বীপ প'জাইডনৰ স্থান।\nপ'জাইডনৰ সৈতে এক প্ৰতিযোগিতাৰ ফলশ্ৰুতিত এথেনা এথেন্স নগৰৰ ৰক্ষক দেৱীৰূপত অধিষ্ঠিত হয় আৰু প'জাইডন ৰজা ইৰেকথিয়াচৰ ৰূপত এক্ৰ'প'লিচত নিবাস কৰিবলগাত পৰে। এথেন্সৰ লোকে তেওঁক নিৰ্বাচিত নকৰাৰ শাস্তি দিবলৈ প'জাইডনে এক প্ৰলয়ংকৰী বানৰ উন্মেষ ঘটায়।\n2.2 এথেন্সৰ প্ৰতিষ্ঠা\n2.3 সংগী আৰু সন্তান\nএই কথা প্ৰতীয়মান হয় যে তাম্ৰ যুগতেই গ্ৰীচলৈ অহা প্ৰথম গ্ৰীকভাষী লোকসকলৰ সৈতে এক আৰ্কেডিয়ান কিংবদন্তি জড়িত হৈ আছে য'ত অশ্বৰূপী প'জাইডন আৰু ডিমিটাৰৰ মাজত মিলন হৈছে। তেওঁলোকৰ সৈতে থলুৱা লোকসকলৰ ধৰ্মীয় বিশ্বাসৰ সংমিশ্ৰণ ঘটিছিল। সম্ভৱতঃ গ্ৰীকসকলে জ্যুচ, ইঅ'চ আৰু ডায়'চকুৰৈৰ বাদে নিজৰ সৈতে সেই স্থানলৈ আন দেৱতাসমূহৰ আমদানি কৰা নাছিল। অশ্ব বা ঘোঁৰা জল উপাদান আৰু পাতালপুৰীৰ সৈতে জড়িত। জন্তুৰূপী (অশ্ব) প'জাইডন পাতালপুৰীৰ নদীৰ আত্মাস্বৰূপ যাৰ উপস্থিতি সাধাৰণতে গ্ৰীচৰ পৰিৱৰ্তে উত্তৰ-ইউৰোপীয় লোককথাসমূহতহে পোৱা যায়।  প'জাইডন প্ৰকৃতি দেৱীৰ পুৰুষ সংগী। মিন'ৱান কিংবদন্তি অনুসৰি টাইটান সূৰ্যদেৱতা হেলিঅ'চৰ দুহিতা পেছিফিয়ে শুকুলা ষাড়ৰূপী প'জাইডনৰ সৈতে কৰা সংগমৰ ফলত মিন'টৰ নামৰ এক বৰ্ণসংকৰ জীৱৰ জন্ম হয়।\nপ'জাইডনৰ সৈতে সাগৰৰ যে সম্পৰ্ক আছে এই বিষয়ে সমুদ্ৰৰদ্বাৰা বহুলভাৱে প্ৰভাৱিত মিচেনিয়ান সংস্কৃতিত যথোপযুক্ত প্ৰমাণ পোৱা হোৱা নাই। হেলেন গোষ্ঠীৰদ্বাৰা অশ্বৰূপী প'জাইডনৰ আৰাধনা ১৬০০ খ্ৰীষ্টপূৰ্বত এনাটলিয়াৰপৰা গ্ৰীচলৈ ঘোঁৰা আৰু ৰথৰ আগমণ বুলি কিছুসংখ্যক পণ্ডিতে মত পোষণ কৰে।\nপ'জাইডন আছিল টাইটান ক্ৰ'নচ আৰু ৰিয়াৰ দ্বিতীয় পুত্ৰ। প্ৰায়বোৰ ৰচনাতে জন্মৰ পিছতেই পিতৃ ক্ৰ'নচে তেওঁক উদৰস্থ কৰে আৰু পৰৱৰ্তী সময়ত জ্যুচে বাকী সহোদৰৰ সৈতে তেওঁক উদ্ধাৰ কৰে।\nঅৱশ্যে, কোনো কোনো সূত্ৰৰ মতে জ্যুচৰ লগতে প'জাইডনকো আন ভাতৃ-ভগ্নীসকলৰ দৰে ক্ৰ'নচে উদৰস্থ কৰিব পৰা নাছিল। মাতৃ ৰিয়াই জন্মৰ পিছতেই তেওঁক এপাল ভেড়াৰ মাজত লুকুৱাই ৰাখে আৰু এটা ঘোঁৰা পোৱালি জন্ম দিয়া বুলি ক্ৰ'নচক ভক্ষণ কৰিবলৈ দিয়ে।\nএথেন্সৰ প্ৰতিষ্ঠাসম্পাদনা কৰক\nএথেন্সৰ বাবে হোৱা প'জাইডন আৰু এথেনাৰ প্ৰতিযোগিতাৰ চিত্ৰ (১৯৫২)\nপ'জাইডন আৰু এথেনাৰ মাজত হোৱা এক প্ৰতিযোগিতাৰ পিছত এথেনা এথেন্স চহৰৰ অধিষ্ঠাত্ৰী দেৱীৰূপে পৰিগণিত হয়। আনহাতে প'জাইডন ৰজা ইৰেকথিয়াচৰ ৰূপত এক্ৰ'প'লিচত নিবাস কৰিবলগাত পৰে। এথেনিয়ান কেলেণ্ডাৰৰ বৰ্ষসমাপ্তিৰ অনুষ্ঠান, অৰ্থাৎ স্কাইৰাত, এথেনা আৰু প'জাইডনৰ পূজাৰীসকলে ইলুচিছ চহৰত পূজাৰ আয়োজন কৰে। দুয়ো এথেনিয়ানসকলক একোটাকৈ উপহাৰ দিবলৈ একমত হয় আৰু এই সিদ্ধান্ত লোৱা হয় যে এথেনিয়ানসকলে দুয়োটা উপহাৰৰ মাজত কোনটোক প্ৰাধান্য দিব সেয়া বাছি ল'ব। প'জাইডনে মাটিত ত্ৰিশূলেৰে আঘাত কৰি এটি লুণীয়া পানীৰ সুঁ‌তিৰ জন্ম দিয়ে যি বিশেষ কোনো কামত নাহে। আনহাতে এথেনাই এথেন্সবাসীসকলক জলফাইৰ গছ উপহাৰ দিয়ে। এথেনিয়ানসকল বা তেওঁলোকৰ ৰজা চিক্ৰ'পচে কাঠ, জলফাইৰ তেল (অলিভ অইল) আৰু খাদ্যবস্তু আহৰণ কৰিব পৰাৰ বাবে জলফাইৰ গছ গ্ৰহণ কৰে আৰু এথেনাক তেওঁলোকৰ অধিষ্ঠাত্ৰীৰ আসন দিয়ে। এই পৰাজয়ৰ পিছত ক্ৰোধান্বিত হৈ প'জাইডনে এথেন্সবাসীক শাস্তি দিবলৈ এক প্ৰলয়ংকৰ বানৰ উন্মেষ ঘটায়। প'জাইডনে ত্ৰিশূলেৰে সৃষ্টি কৰা লুণীয়া পানীৰ সুঁ‌তিটো ইৰেকথিয়াম অৰ্থাৎ এথেনা আৰু প'জাইডনৰ যুটীয়া মন্দিৰৰ উত্তৰ ভাগটোৱে আৱৰি আছিল। ধৰ্মীয় বিশ্বাসত প'জাইডনক ৰজা ইৰেকথিয়াচৰ সৈতে যুক্ত কৰা হয়। কিছুসংখ্যক পণ্ডিতৰ মতে এই কিংবদন্তিটো পৰাজয়ৰ ফলত উদ্ভৱ হোৱা প'জাইডনৰ ধংসাত্মক প্ৰতিক্ৰিয়ালৈ ৰূপান্তৰিত হৈছে য'ত প'জাইডনে তেওঁৰ পুত্ৰ ইউপ'লমাচক এথেন্সৰ বিৰুদ্ধে প্ৰৰোচিত কৰি ইৰেকথাচক হত্যা কৰিছে।\nসংগী আৰু সন্তানসম্পাদনা কৰক\n৪৪০ খ্ৰীষ্টপূৰ্বত প্ৰতিষ্ঠিত কেপছ'ইউনিয়নৰ প'জাইডনৰ মন্দিৰ\nপ'জাইডনৰ পুৰুষ আৰু নাৰী উভয় লিংগৰে বহুসংখ্যক প্ৰেমাস্পদ আছিল বুলি কোৱা হয়। তেওঁৰ সংগী পৌৰাণিক সমুদ্ৰদেৱী এম্ফিট্ৰাইট আছিল এগৰাকী বনদেৱী বা নিম্ফ অৰু তেওঁলোকৰ সন্তান ট্ৰাইটন হৈছে এজন জলকোঁ‌ৱৰ।\nবীৰ থেচিয়াচ আছিল প'জাইডনৰ অন্যতম সন্তান।\nকিংবদন্তি অনুসৰি টাইৰ' নামৰ এগৰাকী মানৱী এনিপিয়াচ নামৰ এজন নদীৰ দেৱতাৰ প্ৰেমাসক্ত আছিল। এনিপিয়াচে তেওঁক প্ৰত্যাখ্যান কৰিছিল যদিও এদিন প'জাইডন কামাসক্ত হৈ এনিপিয়াচৰ ছদ্মৱেশত টাইৰ'ৰ সৈতে সংগমত লিপ্ত হয়। ইয়াৰ ফলশ্ৰুতিত পেলিয়াচ আৰু নেলেচাছ নামৰ দুগৰাকী যমজ বীৰৰ জন্ম হয়। ইলিউচিছৰ ৰজা তথা নিজ পুত্ৰ চাৰ্ছিয়নৰ দুহিতা এল'পিৰ সৈতে থকা সম্পৰ্কৰ ফলত বীৰ হিপ'থোনৰ জন্ম হয়। চাৰ্ছিয়নে এল'পিক জীৱন্তে কৱৰস্থ কৰে যদিও প'জাইডনে তেওঁক এক সুঁ‌তিলৈ ৰূপান্তৰিত কৰে।\nৰাণী এনিম'নক এক ছেটায়াৰৰ (একপ্ৰকাৰৰ বনদেৱতা) হাতৰপৰা উদ্ধাৰ কৰাৰ পিছত তেওঁৰ গৰ্ভত ন'প্লিয়াচ নামেৰে প'জাইডনৰ এক পুত্ৰৰ জন্ম হয়।\nএক নিৰ্জন দ্বীপত বাস কৰা ক্লেইট' নামৰ এক মানৱীৰ প্ৰেমত পৰি প'জাইডনে তেওঁৰ বাবে দ্বীপৰ মাজত প্ৰাকৃতিক শোভাৰে পৰিৱেষ্টিত এক মনোৰম নিবাস সাজি দিয়ে। তেওঁৰ ফালৰপৰা প'জাইডনৰ পাঁ‌চহাল যমজ পুত্ৰৰ জন্ম হয়। ইয়াৰে জ্যেষ্ঠ পুত্ৰ এটলাচ আছিল আটলাণ্টিছৰ প্ৰথমগৰাকী শাসক।\nপ'জাইডনৰ আটাইবোৰ সন্তান মানৱ নাছিল। এবাৰ তেওঁ দেৱী ডিমিটাৰৰ পিছ লওঁতে ডিমিটাৰে এজনী ঘোঁৰীৰ ৰূপ লৈ এজাক ঘোঁৰাৰ মাজত লুকায়। কিন্তু প'জাইডনেও এক ঘোঁৰাৰ ৰূপ লৈ ডিমিটাৰক বলপূৰ্বক ৰমণ কৰে। ইয়াৰ ফলত মানুহৰ দৰে কথা ক'ব পৰা অৰ্ধ-অশ্ব ৰূপৰ এৰিয়নৰ জন্ম হয়। প'জাইডনে এথেনাৰ মন্দিৰৰ মজিয়াত মেডুচাকো বলাৎকাৰ কৰিছিল। ইয়াৰ পিছত এথেনাই মেডুচাক এক কুৎসিৎ গ'ৰ্গনলৈ ৰূপান্তৰ কৰে আৰু বীৰ পাৰ্চিয়াচে মেডুচাক শিৰচ্ছেদ কৰাৰ পিছত তাৰপৰা ক্ৰিচেঅ'ৰ আৰু পেগাচাচৰ উৎপত্তি হয়।\nতেওঁৰ অন্যান্য সন্তানৰ ভিতৰত প'লিফেমাচ হৈছে এক চাইক্ল'পছ (এচকুৱা দানৱ) আৰু এলেবিয়'ন, বাৰ্জিয়'ন আৰু অ'ট'ছ আৰু এফিল্টে নামৰ দুটা দানৱ।\nপ'জাইডনৰ পুৰুষ সংগী বা প্ৰেমাস্পদসকল হৈছে নেৰাইটছ,পেল'পচ আৰু পেট্ৰ'ক্লাচ।\n↑ 1.0 1.1 1.2 1.3 1.4 1.5 Burkert 1985, pp. 136–139.\n↑ 4.0 4.1 Plato (1971). Timaeus and Critias. প্ৰকাশক London, England: Penguin Books Ltd.. পৃষ্ঠা. 167. ISBN 9780140442618. https://archive.org/details/timaeuscritias00plat/page/167.\n↑ 5.0 5.1 Timaeus 24e–25a, R. G. Bury translation (Loeb Classical Library).\n↑ 6.0 6.1 Also it has been interpreted that Plato or someone before him in the chain of the oral or written tradition of the report accidentally changed the very similar Greek words for "bigger than" ("meson") and "between" ("mezon") – Luce, J.V. (1969). The End of Atlantis – New Light on an Old Legend. প্ৰকাশক London: Thames and Hudson. পৃষ্ঠা. 224.\n↑ 15.0 15.1 Gill, N.S. (2007). "Mates and Children of Poseidon". http://ancienthistory.about.com/cs/grecoromanmyth1/a/poseidonmates.htm। আহৰণ কৰা হৈছে:5February 2007.\n↑ 16.0 16.1 Seelig 2002.\n↑ Philip Freeman (2013). Oh My Gods: A Modern Retelling of Greek and Roman Myths. পৃষ্ঠা. 30. ISBN 9781451609981. https://books.google.com/books?id=umsythkvbmMC&q=Medusa&pg=PA30.\n"https://as.wikipedia.org/w/index.php?title=প%27জাইডন&oldid=272567"ৰ পৰা অনা হৈছে\nশেষ সম্পাদনা কৰা হৈছে 29 April 2021 তাৰিখে 02:39 বজাত\nএই পৃষ্ঠাখন ২৯ এপ্ৰিল, ২০২১ তাৰিখে ০৮:০৯ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=65070।


Utpal Badol Baruah * উৎপল বাদল বৰুৱা: ভোগালীৰ স্মৃতি আৰু লোক-সংস্কৃতিৰ সংশয় - Sadin 12-January-18\nভোগালীৰ স্মৃতি আৰু লোক-সংস্কৃতিৰ সংশয় - Sadin 12-January-18\nভোগালীৰ স্মৃতি আৰু লোক-সংস্কৃতিৰ সংশয়\nমোৰ ভোগালীৰ স্মৃতি উজনি অসমৰ ব্ৰহ্মপুত্ৰৰ উত্তৰ পাৰৰ এখন গাৱঁৰ, তিনি দশকৰ আগৰ৷ গাওঁখনৰ আশে পাশে আছিল দিগন্ত বিস্তৃত কেইবাখনো ধাননি পথাৰ – হাতীপটি, ফটাপুখুৰী, পথলীয়া, বৰদৌল আদি আছিল পথাৰৰ নাম৷ আঘোনৰ পথাৰে দিনে দিনে বৰণ সলায়৷ সেউজীয়াৰো থাকে বিভিন্ন ভাগ – চঞ্চল, পাতল, গহীন, গাঢ় আৰু শেষত চেকুৰা সোণৰ বৰণ ৷ ভোগালী বিহুৰ আগে আগে শীতৰ পুৱা কুৱলীৰ মাজৰ পৰা যেতিয়া পথাৰখন দৃশ্যমান হৈছিল, দেখিছিলো তাৰ বুকুত ধান দাৱলৈ অহা দলে দলে দাৱনি, তেওঁলোকৰ হাতত খৰকৈ চলা কেচ-কেচ চিক-মিক চোকা কাচিবোৰ ৷ এই দৃশ্য কবি কেশৱ মহন্তই চিৰযুগমীয়া কৰি ৰাখিছে৷ শস্যৰ মুঠিবোৰ পলকতে বিতালৈ ৰূপান্তৰিত হৈছিল, বিতাবোৰ ডাঙৰিলৈ৷ তাৰ পিচত কাৰোবাৰ কান্ধত মেটমৰা বোজা হৈ নতুবা ধান টনা গাড়ীত জাপখাই সেই সোনগুটি ঘৰ চাপিছিল ৷ ধান কটাৰ প্ৰথমদিনা বৰফুলৰ গামোছাৰে মেৰিয়াই “আগ” অনা হৈছিল, শেষৰ দিনা “লখিমী”৷\nআমাৰ অঞ্চলটোৰ বেছিভাগ বাসিন্দাই তেতিয়া আছিল মূলতঃ কৃষিজীৱি৷ তাৰে এখন গাওঁৰ লোকসকলৰ জীৱিকাৰ একমাত্ৰ সম্বল আছিল কৃষি৷ তেওঁলোকৰ বেছিভাগৰে নিজৰ মাটি নাছিল৷ লোকৰ মাটি আধি লৈ তেওঁলোকে ধান খেতি কৰিছিল ৷ এনে বহুলোকে কেইবা কিলোমিটাৰ আঁতৰত থকা লোকৰ ঘৰলৈ গৰু বা মহৰ গাড়ীৰে চপোৱা শস্য কঢ়িয়াই নিব লাগিছিল৷ আবেলিৰ পৰা আমাৰ ঘৰৰ সমূখৰ শিলগুটি দিয়া ৰাস্তাটোত ধান বোজাই কৰি নিয়া এনে গাড়ীৰ শাৰী লাগিছিল৷ দূৰৰ কোনোবা এঘৰত ধান পেলাই এই গাড়ীবোৰ যেতিয়া ৰাতি আজৰি হৈ উভতি আহিছিল আমি ৰাতিৰ সাঁজ খাই বিচনাত উঠাৰ সময় হৈছিল৷ গাড়ীৰ চকাদুটাত থকা লোহাৰ ৰিঙটোৰ লগত ৰাস্তাৰ শিলগুটিৰ ঘৰ্ষণ হৈ হোৱা এটা ছন্দোৱদ্ধ সুৰে অঞ্চলটো জিনি পেলাইছিল৷ সেই শব্দকো তল পেলাই কেতিয়াবা কোনোবা গাৰোৱানে ভুলে শুদ্ধই মুক্তকন্ঠে হিন্দী ছবিৰ গীত গাইছিল৷\nভোগালী বিহুৱে সময়টোক দুটা ভাগত ভাগ কৰিছিল৷ বিহুৰ আগদিনালৈকে লেজু লগাই এৰাল দিয়া বা পহৰা দি চৰাবলৈ নিয়া গৰুক বিহুৰ দিনাৰ পৰা মুক্তভাবে বিচৰণ কৰিবলৈ এৰি দিয়া হৈছিল৷ কাৰোবাৰ পথাৰত যদি তেতিয়ালৈকে ধান দাৱলৈ ৰৈ গৈছিল সেই শস্য উদঙীয়া গৰু-গাইৰ পৰা ৰক্ষা কৰাৰ দায়িত্ব আছিল পথাৰৰ গৰাকীৰহে৷ হঠাতে প্ৰাপ্ত হোৱা স্বাধীনতাই প্ৰানীকূলক নিজ গোহালিৰ ঠিকনা যাতে পাহৰাই নেপেলায় তাৰ বাবে দুদিন মান গৰু-গাইক নিজে ঘৰলৈ চপাই অনাটো নিয়ম আছিল৷\nভোগালী বিহুৰ আনন্দ আছিল সীমাহীন৷ অসমৰ কেইবাঠাইতো উৰুকাৰ দিনা মেজি সজা হয়৷ আমাৰ অঞ্চলটোত ভেলাঘৰ সজা হৈছিল৷ পথাৰৰ পৰা কাটি অনা দীঘল দীঘল নৰাৰে ওপৰৰ চাল, বেৰ, দুৱাৰ আদি সজা হৈছিল৷ গাঠি দিবলৈ ব্যৱহাৰ কৰা হৈছিল বাঁহৰ তমাল বা তৰা তুলাই তৈয়াৰ কৰা ৰচীৰ৷ ঘৰটোৰ মাজডোখৰত জুই ধৰিবৰ বাবে খন্দা গাঁতটোৰ নাম আছিল জালিগাত৷ বহিবলৈও ব্যৱহাৰ কৰা হৈছিল পথাৰৰ পৰা কাটি অনা নৰা নতুবা ধানখেৰ৷ কেতিয়াবা জালিগাঁতটো স্পৰ্শ কৰি থকা খেৰ এডালৰ জুইয়ে ইদালৰ পাছত সিদাল জ্বলি আহি বহি থকা ঠাইৰ ওচৰ চাপিব ধৰিছিল৷ এই কাৰ্যটোক লেধেৰি লগা বুলি কৈছিলো৷ উৰুকাৰ দিনা নিশা চুৰ কৰাটো আছিল আটাইতকৈ আমোদজনক কাম৷ কাৰোবাৰ ঘৰৰ জেওৰা, জপনা, নঙলা, ভৰালৰ তলত বা গাধৰিত থোৱা বাঁহ-কাঠ, ভগা মূঢ়া, বাৰিৰ ফুল কবি আদিয়েই আছিল চুৰ কৰিব পৰা সামগ্ৰী৷ এই কাৰ্যৰ বাবে ধৰা পৰিলেও গিৰিহঁতে চোৰহঁতক কেতিয়াও বেয়া পোৱা নাছিল৷ ঘৰৰ মুল্যৱান আৰু প্ৰয়োজনীয় বস্তু যেনে ঢেকী, পানী তোলা ডাঁৰ, কোৰ, নাঙল, কাপোৰ মেলা বাঁহ আদিলৈ এই চোৰসকলে কেতিয়াও চকু দিয়া নাছিল৷ এইবোৰ পৰম্পৰা এক নিৰ্মল আনন্দৰ উৎস হিচাপেহে লোৱা হৈছিল৷ প্ৰতিখন ঘৰৰ পাকঘৰবোৰ জীয়াৰি-বোৱাৰীহঁতে আধানিশালৈকে সৰৱ কৰি ৰাখিছিল৷ চুৰ কৰিবলৈ গৈ কাৰোবাৰ ঘৰৰ ৰান্ধনিঘৰৰ খিৰিকিৰে চুপে-চাপে জুমি চালে দেখা পোৱা গৈছিল বিভিন্ন বৰণ আৰু আকৃতিৰ পিঠা তৈয়াৰ কৰি থকা দৃশ্য – খোলা পিঠা, বৰ পিঠা, ঘিলা পিঠা, চুঙা পিঠা, উৰহীয়া পিঠা , তিলৰ লাৰু, নাৰিকলৰ লাৰু!\nএতিয়া সময় সলনি হ’ল৷ হাতীপটি পথাৰত আজিকালি খেতি নহয়৷ বাৰিষাৰ আটাইকেইটা মাহেই পানীত ডুবি থকাৰ বাবে এতিয়া তাত পুখুৰী খন্দাৰ কথাহে চিন্তা কৰা হৈছে৷ বহুতে খেতি মাটি বিক্ৰি কৰি দিলে৷ এসময়ত নিৰ্জু হৈ বৈ থকা নদীখনে আজিকালি ভয়ংকৰ ৰূপ ধাৰণ কৰে ৷ খেতি কৰিব পৰা সময়ছোৱাৰ আটাইকেইটা মাহেই নৈখনে দুয়োকূল ডুবাই থয়৷ অকল খেতিৰ ওপৰতে নিৰ্ভৰ কৰি জীয়াই থকাৰ দিনৰ অৱসান ঘটিছে৷ এসময়ত অকল খেতি কৰিয়েই গোটেই অঞ্চলটোক অন্নৰ যোগান ধৰা গাওঁখনত এতিয়া ঘৰে ঘৰে চাকৰিয়াল – কোনোবা শিক্ষক, কোনোবা পুলিচ, কোনোবাই নতুনকৈ দোকান দিবলৈ লৈছে৷ তেওঁলোকৰ ঘৰৰ ল’ৰা-ছোৱালীহ’তে এতিয়া ড’ৰেমন, চিনছান, টম এণ্ড্ জেৰী চায়; আমেৰিকা আৰু ইউৰোপৰ ল’ৰা-ছোৱালীৰ দৰে৷ অঞ্চলটোৰ সমীপবৰ্তী স্থানত কেইবাখনো ইংৰাজী মাধ্যমৰ স্কুল হৈছে৷ তাৰ ছাৰ বাইদেউহ’তে বুঢ়ীআইৰ সাধু নপঢ়ায়, কিতাপত হেৰী পটাৰৰ কথাহে আছে৷ বিহু বুলি অঞ্চলটোৰ বেছিভাগ লোকেই মোবাইল আৰু ৱাটছ্‌আপত বিহুৰ শুভেচ্ছা জনায়, ফে’চবুকত আনে সজা ভেলাঘৰৰ ছবি আপলোড কৰে! সুৰাৰ অবাধ প্ৰচলনে ডেকাল’ৰাৰ ৰুচীৰ সলনি কৰিছে৷ হাজিৰা কৰা মানুহ লগাই কোনোবা পৰিয়ালে এতিয়াও ভেলাঘৰ সজায়, কিন্তু তাত তাহানিৰ দিনৰ আন্তৰিকতা নাই!\nভাষাৰ ওপৰত গৱেষণা কৰা এটা আন্তঃৰাষ্ট্ৰীয় সংস্থাই প্ৰকাশ কৰিছে যে পৃথিৱীত প্ৰচলিত সাতহাজাৰ ভাষাৰ দুহেজাৰ আঠশ ভাষা বিশ্বায়নৰ প্ৰভাৱত অচিৰেই কালৰ বুকুত হেৰাই যাব৷ ঠিক তেনেকৈয়ে হেৰাই যাব পৃথিৱীৰ অনেক ঠাইৰ লোক- সংস্কৃতি৷ এমেৰিকাৰ চিয়েটেল নামৰ ঠাইত আৰম্ভ হোৱা ষ্টাৰবাক নামৰ কফিখোৱা দোকানখন পঞ্চাশবছৰৰো কম সময়তে ৬০খন দেশলৈ বিয়পি পৰিছে৷ ষ্টাৰবাক্‌ৰ এতিয়া বিশহাজাৰতকৈও অধিক শাখা আছে৷ অতি সোনকোলেই গোলকটোৰ বাসিন্দাসকলে যিকোনো ঠাইতে খাবলৈ লোৱা ৰাতিপুৱাৰ কফিকাপ একেধৰণৰ কাপত আৰু একেটা জুতিৰে হোৱাৰ সম্ভাৱনা আছে৷ এনে উদাহৰণৰ শেষ নাই৷\nকিউবা আৰু ভেটিকান চিটিকে ধৰি ৰাষ্ট্ৰসংঘৰ কেইবাখনো সদস্য ৰাষ্ট্ৰই দাবী কৰিছে যে বিশ্বায়নে পৃথিৱীত বাস কৰা ৮০ শতাংশ নাগৰিকক বঞ্চিত কৰি কেৱল ২০ শতাংশ লোকলৈহে অৰ্থনৈতিক সফলতা কঢ়িয়াই আনিছে৷ বিশ্বায়নৰ এই বিভ্ৰান্তিকৰ দিনত মোৰ ল’ৰালিৰ ভোগালী বিহুৰ স্মৃতিয়ে মোক কেৱল স্মৃতিকাতৰহে কৰি তুলিব পাৰে, সেই দিনবোৰ দৰে সময় আকৌ ঘুৰাই আনি দিব নোৱাৰে ৷\nসাদিনৰ সমূহ পাঠক-পাঠিকালৈ ভোগালী বিহুৰ আন্তৰিক ওলগ জনালোঁ ৷\nফোন নম্বৰঃ ৯৯৫৮৮৯৫৭০৮\nPosted by Utpal Badol Baruah at 8:48 AM\nজীৱন বাটৰ ৰসঃ সৰ্বেশ্বৰ ছাৰ (৩৩)\nসভ্যতাৰ ইতিহাসত এটা ক’লা দাগ - Sadin 26 Januray, 2018\nঅনুবাদৰ পৰা কিয়দংশঃ\nজীৱন বাটৰ ৰসঃ সৰ্বেশ্বৰ ছাৰ (৩২)\nসমৃদ্ধিৰ সঁচাৰকাঠি - Sadin, 19 Januray, 2018\nজীৱন বাটৰ ৰসঃ সৰ্বেশ্বৰ ছাৰ (৩১)\nভোগালীৰ স্মৃতি আৰু লোক-সংস্কৃতিৰ সংশয় - Sadin 12...\nজীৱন বাটৰ ৰসঃ সৰ্বেশ্বৰ ছাৰ (৩০)\nবিশ্বব্ৰহ্মাণ্ডৰ এক চিৰন্তণ ৰহস্য – সময় Sadin,5...


xukhdukh.com February 24, 2014 goodnews,\n১. অধ্যাপক মৃনাল মিৰিদেৱক মাধৱদেৱ বঁটা প্ৰদান কৰিলে মুখ্যমন্ত্ৰী তৰুণ গগৈয়ে। লগতে বিহপুৰীয়াৰ লুইত ডিক্ৰং উচ্চতৰ মাধ্যমিক বিদ্যালয়ৰ মহাৰজত জয়ন্তীৰো কৰিলে শুভ উদ্বোধন।\n২. উন্মোচিত হ'ল কীৰ্তন ঘোষাৰ বাংলা অনুবাদ। গুৱাহাটী প্ৰেছ ক্লাৱত এই উন্মোচনী সভাত অংশ ললে শান্তনু ৰায়চৌধুৰী, নিৰুপমা বৰগোহাঞি, ডঃ মালিনী গোস্বামী আৰু চন্দনা গোস্বামীয়ে।\n৩. ওদালগুৰি জালি ক্ৰীড়া বিষয়াৰ কাৰ্যালয়ৰ উদ্যোগত বিটিচি ভিত্তিত সাতদিনীয়াকৈ ভৈৰৱকুণ্ডত অনুষ্ঠিত হ'ল এক পৰ্বতাৰোহণ প্ৰশিক্ষণ শিবিৰৰ। ১৬বছৰ অনুৰ্ধ ৬৪ গৰাকী প্ৰশিক্ষাৰ্থীৰ শৈলৰোহণ, অৱৰোহণ, ৰিভাৰ ক্ৰছিং আদিৰ প্ৰশিক্ষণ দিয়া বুলি জানিব পৰা গৈছে।\n৪. শিশু আলোচনী সফুঁৰাৰ উদ্যোগত গুৱাহাটীৰ কুমাৰ ভাস্কৰ নাট্য মন্দিৰত অনুষ্ঠিত হৈ গ'ল অৰিন্দম কৌশিক সোঁৱৰণী শিশু চেমনীয়া নাট প্ৰতিযোগিতা বিগত ২১-২৩ ফেব্ৰুৱাৰীত। শ্ৰেষ্ঠ দলৰ সন্মান অৰ্জন কৰিলে মৰাণ নাট্য বিদ্যালয়ে।\n৫. কৃষক মুক্তি সংগ্ৰাম সমিতি আৰু গুৱাহাটীৰ একাংশ বুদ্ধিজীৱিৰ মধ্যস্থতাত হকাৰ সন্থাই প্ৰত্যাহাৰ কৰিলে আন্দোলন। আজিৰে পৰা গুৱাহাটীত পুনৰ বিতৰণ কৰিছে বাতৰি কাকত।\n৬. পোহৰলৈ আহিল এন.জি.অ'ৰ নামত সৰ্ব-ব্যাপি ব্যৱসায়ৰ আচল ৰূপ। দেশখনত মুঠ ২০লাখৰো অধিক এন.জি.অ'ৰে প্ৰতি ৬০০জন মানুহৰ বিপৰীতে আছে একোটাকৈ এন.জি.অ', তাৰ বিপৰীতে প্ৰতি ৯৪৩জন নাগৰিকৰ বিপৰীতে আছে একোজনকৈ আৰক্ষী!\n৭. কবি জীৱন নৰহলৈ সৌভ্ৰাত্ৰ সন্মান আগবঢ়ালে অধ্যাপক নগেন শইকীয়া সাৰস্বত ন্যাস পৰিষদে। "অ' মোৰ আপোনাৰ দেশ" শীৰ্ষক গীতক বহুতো লোকভাষালৈ অনুবাদ কৰি পৰিবেশনৰ বাবে গ্ৰহণ কৰা উদ্যোগৰ বাবেই কবি তথা অধ্যাপক নৰহদেৱলৈ এই সন্মান আগবঢ়োৱা হৈছে ।\n৮. গুৱাহাটীৰ ৰাজ্যিক কলা-বীথিকাত আজিৰে পৰা ডিলাইট ৰাইন' টিয়েৰছ শীৰ্ষক এখনি কলা প্ৰদৰ্শনী আয়োজিত হৈছে। অসমৰ বিভিন্ন ঠাইৰ ৮গৰাকী শিল্পীৰ সৃষ্টি কৰ্ম ইয়াত প্ৰদৰ্শিত হব।\n৯. গোলাঘাটৰ সাহিত্য, সামাজিক আৰু সাংস্কৃতিক অনুষ্ঠান "কলম"ৰ প্ৰথ বাৰ্ষিক প্ৰতিষ্ঠা দিৱসত গ্ৰহণ কৰিছে এক ব্যতিক্ৰমী কাৰ্যসূচী, ডেৰ শতাধিক বাতৰি কাকতৰ হকাৰক জনাব সম্বৰ্ধনা । ৰসৰাজৰ ডেৰশ বছৰীয়া জয়ন্তীৰ সৈতে সংগতি ৰাখি অনুষ্ঠান, প্ৰতিযোগিতাৰ আয়োজনৰ লগতে ১ আৰু ২ মাৰ্চত হব লগা কাৰ্যসূচীৰ সৈতে উন্মোচিত হব এখনি স্মৰণিকাও।\n১০. অসম উদ্যোগ আৰু বিনিয়োগ নীতি-২০১৪ ঘোষণা কৰিলে বাণিজ্য মন্ত্ৰী প্ৰদ্যুত বৰদলৈয়ে। ক্ষুদ্ৰ আৰু মজলীয়া উদ্যোগ স্থাপনত গুৰুত্ব প্ৰদান কৰিব বুলিও কৰিলে ঘোষণা।\n১১. মাজুলীৰ চামগুৰি সত্ৰৰ সত্ৰাধিকাৰ, বিশিষ্ট মুখাশিল্পী কোষকান্ত দেৱগোস্বামীক শনিবাৰে প্ৰদান কৰিলে "প্ৰণৱ বৰুৱা শিল্পী বঁটা-২০১৩"। বঁটা প্ৰদান কৰিলে প্ৰণৱ বৰুৱা শিল্পী সমিতিৰ সভাপতি ডঃ বীৰেন্দ্ৰ নাথ দত্তই।


স্বামী ৰাজ কুন্দ্ৰাৰ গ্ৰেপ্তাৰৰ পাছত দুখতে এয়া কি পোষ্ট শ্বেয়াৰ কৰিলে শিল্পা ছেট্টীয়ে? – Pratham Khabar\nঘৰ/অপৰাধ/স্বামী ৰাজ কুন্দ্ৰাৰ গ্ৰেপ্তাৰৰ পাছত দুখতে এয়া কি পোষ্ট শ্বেয়াৰ কৰিলে শিল্পা ছেট্টীয়ে?\nদীৰ্ঘদিন ধৰি অশ্লীল ছবিৰ ব্যৱসায় কৰি অহা ৰাজ কুন্দ্ৰাক মুম্বাই আৰক্ষীয়ে গ্ৰেপ্তাৰ কৰাৰ পাছতে সকলোতে লাগিল হৈ-চৈ\n0 479 1 মিনিট পঢ়া\nঅশ্লীল ছবি নিৰ্মাণ কৰাৰ অপৰাধত বলীউডৰ অভিনেত্ৰী শিল্পা ছেট্টীৰ স্বামী ৰাজ কুন্দ্ৰাক কিছুদিন পূৰ্বে গ্ৰেপ্তাৰ কৰিছিল মুম্বাই আৰক্ষীয়ে। দীৰ্ঘদিন ধৰি অশ্লীল ছবিৰ ব্যৱসায় কৰি অহা ৰাজ কুন্দ্ৰাক মুম্বাই আৰক্ষীয়ে গ্ৰেপ্তাৰ কৰাৰ পাছতে সকলোতে লাগিল হৈ-চৈ। ছ’চিয়েল মিডিয়াত ভাইৰেল হ’ল ৰাজ কুন্দ্ৰাৰ পুৰণি টুইট। সকলোৱে মাথো সমালোচনা কৰিলে শিল্পা ছেট্টীৰ স্বামীক।\nএই সকলোবোৰ দেখিও নিমাত হৈ আছিল বলীউডৰ অভিনেত্ৰী শিল্পা ছেট্টী। এই সন্দৰ্ভত মুখ খুলিব নিবিচৰা অভিনেত্ৰীগৰাকীয়ে বৃহস্পতিবাৰে নিশা ইনষ্টাগ্ৰামত শ্বেয়াৰ কৰিলে এটা পোষ্ট। ‘ধৰ্কন’ৰ দৰে বহুকেইখন সফল চিনেমাত অভিনয় কৰা শিল্পা ছেট্টীয়ে জেমছ থাৰ্বাছৰ কিতাপৰ কেইটামান লাইন শ্বেয়াৰ কৰে ছ’চিয়েল মিডিয়াত।\nতেওঁ লিখে যে, খঙত পাছলৈ ঘূৰি নাচাব অথবা ভয়ত আগলৈও নাযাব, কিন্তু সজাগতাৰে চাৰিওফালে চাওঁক।\nউল্লেখযোগ্য যে, ৰাজ কুন্দ্ৰাৰ ঘটনা সন্দৰ্ভত মুম্বাই আৰক্ষীয়ে এতিয়ালৈকে অভিনেত্ৰীগৰাকীৰ কোনো ধৰণৰ মতামত লোৱা নাই যদিও পৰৱৰ্তী সময়ত আৰক্ষীয়ে চমন জাৰি কৰিব নে নকৰিব সেয়া লক্ষণীয় হ’ব।\nActress Assam Bollywood businessman Raj Kundra Mumbai Police officials News Time Assam prathamkhabar24X7 prathamkhabartv Raj Kundra Arrest Shilpa Shetty's Husband\nশীঘ্ৰে গুৱাহাটীত উপলব্ধ হ'ব সুৰাৰ হোম ডেলিভাৰী, কোনে কোনে কৰিব পাৰিব সুৰাৰ অনলাইন অৰ্ডাৰ?\nঅত্যাধিক সামগ্ৰী কঢ়িওৱা মালবাহী ট্ৰাকসমূহৰ বাবে সংস্থাপন কৰা হৈছে বিশেষ ম'বাইল যন্ত্ৰ


বিশ্ব ফটোগ্ৰাফী দিৱস উপলক্ষে ফটোগ্ৰাফী প্ৰতিযোগিতা | Assam.MyGov.in\nবিশ্ব ফটোগ্ৰাফী দিৱস উপলক্ষে ফটোগ্ৰাফী প্ৰতিযোগিতা\nStart Date: 19-08-2019\nEnd Date: 08-09-2019\nঅসমৰ থলুৱা খাদ্যসম্ভাৰৰ আছে এক বিশেষ পৰিচয়। বিভিন্ন জাতি-জনগোষ্ঠীৰ ...\nঅসমৰ থলুৱা খাদ্যসম্ভাৰৰ আছে এক বিশেষ পৰিচয়। বিভিন্ন জাতি-জনগোষ্ঠীৰ মিলনভূমি অসমৰ বিভিন্ন খাদ্যসম্ভাৰে বহন কৰে বিভিন্ন জনগোষ্ঠীৰ চহকী ঐতিহ্য। বিশ্ব ফটোগ্ৰাফী দিৱস উপলক্ষে জনতাৰ চৰকাৰ মাই গভ অসমে আয়োজন কৰিছে এক ফটোগ্ৰাফী প্ৰতিযোগিতা। অসমৰ থলুৱা খাদ্যক বিষয়বস্তু হিচাবে লৈ আয়োজিত এই প্ৰতিযোগিতা সকলোৰে বাবে মুকলি থাকিব।\nপাঁচগৰাকী প্ৰতিযোগীৰ শ্ৰেষ্ঠ পাঁচখন ফটোগ্ৰাফ জনতাৰ চৰকাৰ মাই গভ অসমৰ বিভিন্ন ছ’চিয়েল নেটৱৰ্ক প্লেটফৰ্মসমূহত প্ৰকাশ কৰা হ’ব। লগতে শ্ৰেষ্ঠ পাঁচগৰাকী প্ৰতিযোগীলৈ মাননীয় মুখ্যমন্ত্ৰী মহোদয়ৰ স্বাক্ষৰ সম্বলিত প্ৰশংসা পত্ৰ প্ৰেৰণ কৰা হ’ব।\nফটোসমূহ এই শিতানৰ মন্তব্য শাখাৰ জৰিয়তে প্ৰেৰণ কৰিব লাগিব।\nযোগদানৰ অন্তিম তাৰিখ : ৯ ছেপ্তেম্বৰ\n· এগৰাকী প্ৰতিযোগীয়ে সৰ্বাধিক ৫ খন ফটো পঠিয়াব পাৰিব।\n· ফটোৰ মানদণ্ড High Resolution হোৱাটো বাঞ্চনীয়।\n· মোবাইল ফোন ফটোগ্ৰাফী গ্ৰহণযোগ্য।\n· ফটোৰ লগত ফটোৰ সবিশেষ পঠিওৱা বাঞ্চনীয়।\n· ফটোগ্ৰাফাৰৰ সম্পূৰ্ণ নাম ঠিকনা যোগাযোগ নম্বৰ প্ৰেৰণ কৰাটো জৰুৰী।\n· পাঁচগৰাকী প্ৰতিযোগীৰ শ্ৰেষ্ঠ পাঁচখন ফটো নিৰ্বাচন কৰি উলিওৱা হ’ব।\n· নিৰ্বাচিত ফটোসমূহ জনতাৰ চৰকাৰ মাই গভ অসমৰ সম্পত্তি হিচাবে বিবেচিত হ’ব। ফটোসমুহ বিভিন্ন জনতাৰ চৰকাৰ মাই গভ অসমৰ বিভিন্ন প্ৰকল্পত ব্যৱহাৰ কৰাৰ কৰ্তৃত্ব থাকিব।\n· নিৰ্বাচিত পাঁচগৰাকী শ্ৰেষ্ঠ প্ৰতিযোগীক মাননীয় মুখ্যমন্ত্ৰী ডাঙৰীয়াৰ স্বাক্ষৰ সম্বলিত প্ৰশংসা পত্ৰ প্ৰদান কৰা হ’ব।\nপ্ৰেৰণ কৰা ফটোগ্ৰাফ সমূহ সম্পূৰ্ণভাৱে নিজৰ হোৱাটো বাঞ্চনীয়।\n. চৌৰ্যবৃত্তিৰ আশ্ৰয় লোৱাৰ সম্ভেদ পালে তেনে ফটো প্ৰতিযোগিতাৰ পৰা বাতিল কৰা হ’ব।\n. আনৰ কপিৰাইটযুক্ত ফটো গ্ৰহণ কৰা নহ’ব। তেনে ক্ষেত্ৰত প্ৰেৰণকাৰী ব্যক্তিগৰাকী সম্পুৰ্ণৰূপত আইনীভাৱে দায়বদ্ধ হ’ব। এই ক্ষেত্ৰত ‘জনতাৰ চৰকাৰ (MyGov Assam)’ কোনোপধ্যে জগৰীয়া নহ’ব।\nমুঠ অৱদান (\t81) অনুমোদিত অৱদানসমূহ (80) পৰ্যালোচনাৰ বাবে ৰখা অৱদানসমূহ (1) জমা বন্ধ\nTilak Sharma6হিচাপ3সপ্তাহ পূৰ্বে\nSub- North-Eastern PLUM fruit.\nPhotographer- Tilak Sharma.\nAdd.- Teacher's Colony, Thelamara, Sonitpur, 784149.\nআপোনাৰ অঞ্চলৰ আদৰ্শ মহিলাগৰাকী\nপ্ৰতি বছৰে ৮ মাৰ্চৰ দিনটোত নাৰীৰ মৰ্যাদাক ...\nউদ্ভাৱনীমূলক কৰ্মৰে স্বাৱলম্বী মাজুলীৰ ইন্দুকল্প\nপ্ৰচুৰ প্ৰাকৃতিক উপাদানেৰে সমৃদ্ধ নদীদ্বীপ ...\n3বক্তব্যসিদ্ধান্তকাৰী সকলৰ লগত কথপোকথন\nasm-46.mygov.in Last Updated: 29/03/20


কেৰিয়াৰ গাইডেন্স- অভিজিত কলিতা – ফটাঢোল\nকেৰিয়াৰ গাইডেন্স- অভিজিত কলিতা\nফটাঢোলৰ ৰাইজে কেৱল খাওঁ খাওঁকৈয়ে নেথাকে, জাতি-মাটি-ভেটিৰ নিমিত্তেও বহুত কাম কৰে। তাৰ ভিতৰত এটা হ’ল কেৰিয়াৰ কাউন্সেলিং।\nচাকৰি পোৱা সহজ, কৰা টান বুলি কোৱা কথাটোক সৰোগত কৰি ফটাঢোলে বিভিন্ন কেৰিয়াৰত সফলতা পোৱাৰ টিপচ কিছুমান দি আহিছে, লগতে মাইনা-বাবুসকলক নতুন নতুন কেৰিয়াৰৰ কথাও জনাই আহিছে। কিছুদিনৰ আগতে প্ৰশাসকবৃন্দৰ আদেশত ভাৰতৰ ৰাষ্ট্ৰপতিৰ চাকৰি পালে কি কি কৰিব লাগিব, সেই বিষয়ে বিস্তৃত প্ৰতিবেদন এই ফটাঢোলতে প্ৰকাশ কৰিছোঁ।\nসি যি কি নহওক, আমি আজি আলোচনা কৰিব লগা চাকৰিটো হ’ল, অসমীয়া নিউজ চেনেলৰ মুখ্য সম্পাদকৰ চাকৰিটো।\nএইটো চাকৰি পাবলৈ মোটামোটি সাংবাদিকতাৰ লগত চিনাকি থাকিলেই হ’ল, বিশেষ একো জানিব নেলাগে, বা মেট্ৰিক পৰীক্ষা কেইবাৰ দি কি ডিভিজনত পাছ কৰিছে সেইবোৰ কথাৰ কোনো মূল্য নাই।\nএই চাকৰিটোৰ বাবে আটাইতকৈ প্ৰয়োজনীয় অৰ্হতা হ’ল, কোনোবা শক্তিশালী ৰাজনীতিকৰ আস্থাভাজন হোৱা। কাৰণ আজিকালি সকলো নিউজ চেনেলৰ আচল মালিক এজন ৰাজনীতিকেই হয়, আন কোনো তিষ্ঠিব নোৱাৰে। চেনেলে তেওঁলোকৰ ক’লা টকা বগা কৰাত সহায় কৰাৰ লগতে প্ৰপাগাণ্ডা মেচিন হিচাপেও ভাল চাৰ্ভিচ দিয়ে। ৰাজনীতিকজন বিৰোধী পাৰ্টিৰ হ’লেও কোনো কথা নাই।\nকথা হ’ল সাংবাদিকতাৰ মিছা ডিগ্ৰী আৰু ফকতীয়া এক্সপেৰিয়ন্স থাকিলে নেতাজনক তেল মাৰি অনায়াসে এনে এটা চেনেলৰ মুখ্য সম্পাদক হ’ব পাৰি। ৰাষ্টাত বেয়া মাত মাতি কাজিয়া কৰাৰ অভিজ্ঞতা থাকিলে তাক অতিৰিক্ত অৰ্হতা বুলি গণ্য কৰা হয়।\nচাকৰিটোত দৰ্মহা যিমানেই নহওক, আমদানি ভাল। ক্ষমতাও অসীম। আপুনি য’লৈকে যায় তাতে পুলিচ, প্ৰশাসন সকলোৱেই আপোনাক ছাৰ ছাৰ বুলি মাতি মূৰত তুলি লৈ ফুৰিব। আপুনি মন কৰিলেই দেখিব, দুনীয়াত কোনো নিউজ চেনেলৰ মূখ্য সম্পাদক দুখীয়া নহয়, নহয় মানে অজস্ৰ টকা আৰু সম্পত্তি। মিনিমাম কোৱালিফিকেচনেৰে, একো বিশেষ প্ৰতিভা নোহোৱাকৈ ইমান ‘ৰাইজ’ কৰিব পৰা কেৰিয়াৰ আচলতে বিশ্বতে বিৰল। ক’বলৈ বেয়া যদিও কাষ্টিং কাউচ্চ লেখীয়া সুবিধাও আপুনি কেপাচিটি থাকিলে ল’ব পাৰিব।\nপিচে এই কেৰিয়াৰটো বজাই ৰাখিবলৈ আন কিছুমান দক্ষতাৰ প্ৰয়োজন।\nএকঃ- আপুনি মালিকেই দেও, মালিকেই সেও, মালিক বিনে নাই কেও, মন্ত্ৰত বিশ্বাসী হ’ব লাগিব।\nদুইঃ- দহজনমান বুদ্ধিজীৱি আপোনাৰ হাততে পোৱাকৈ থাকিব লাগিব। তাৰে পাঁচজনে আপোনাৰ মালিকক প্ৰেমভাৱে আৰু পাঁচজনে বৈৰীভাৱে পূজিব লাগিব। আপুনি নিতৌ সন্ধ্যা দহোজনকে মাতি প্ৰেমিকসকলক প্ৰশংসা আৰু বৈৰীভাৱে ভকতি কৰাকেইজনক কুকুৰে কাঁইট নোখোৱাকৈ গালি দিব লাগিব। বৈৰী বুদ্ধিজীৱিকেইজনৰ ৰেট অলপ বেছি।\nতিনিঃ- মাজে মাজে মালিকৰ এক্সক্লুছিভ ইণ্টাৰভিউ প্ৰচাৰ কৰি থাকিব লাগিব। ইয়াতে অলপ অভিনয় প্ৰতিভাও থকাৰ দৰকাৰ। আপুনি মালিকক ৰেগিং কৰাৰ দৰে অভিনয় কৰি লাষ্টত মালিকৰ হাতত পৰাজিত হোৱা দেখুৱাব তাৰ বাবে ৰেডিমেড চিত্ৰনাট্য ফটাঢোলৰ ফালৰপৰা আপোনালোকক বিনামূলীয়াকৈ দিয়া হ’ব।\nচাৰিঃ- নিৰ্বাচনৰ ছমাহমান আগৰপৰাই আপুনি এণ্ট্ৰি প’ল, এক্সিট প’ল নামৰ নাটক কিছুমান কৰি, আপোনাৰ মালিকৰ পাৰ্টি যে জিকিবই সেইটো কথা ৰাইজক জনাই থাকিব লাগিব। ভাৰাতীয়া বুদ্ধিজীৱিসকলকো শিকাই বুজাই তেনে এটা মেচেজ পঠিয়াব লাগিব। আৰু মূৰকত যদি তেওঁৰ পাৰ্টি হাৰে, তেনে আপুনি বাতৰিৰ সময়ত পুৰণা গান বা চিনেমা প্ৰচাৰ কৰি থাকিব লাগিব। লাজ নকৰিব, এইবোৰ সকলোৱে জনা কথা। নিউড বীচ্ছত উলংগ হ’বলৈ লাজ কৰিলে কিডাল হ’ব?\nপাঁচঃ- আপোনাৰ মালিকৰ বিপক্ষৰ চেনেলটোৱেও কেতিয়াবা আপোনাক চাকৰি অফাৰ কৰিব, ভাল মাল পালে কান্ধুলি মাছৰ দৰে পাল্টি মাৰিবলৈ অকণো সংকোচ কৰা অনুচিত।\nগতিকে এনে এটা সুন্দৰ কেৰিয়াৰ দুনীয়াত থাকোঁতে আপোনালোকে কিয় ডাক্তৰ, ইঞ্জিনিয়াৰ, প্ৰফেচাৰ, শিক্ষক, আদি হ’বলৈ চেষ্টা কৰি জীৱনপাত কৰিব লাগে? এই কেৰিয়াৰটোৰ সকলোতকৈ ভাল পাৰ্কচটো হ’ল, আপুনি যিমানেই দুই নম্বৰী নকৰক কিয়, কোনো মাইকালালে আপোনাক একো ঘেণ্টাও কৰিব নোৱাৰে, আৰু দ্বিতীয়তে অসমৰ ৰাইজে আপোনাক সকলো জানি শুনিও তামাম ভাল আৰু সৎ মানুহ বুলি ভাৱি থাকিব।\nআজিলৈ ইমানেই। ভৱিষ্যতেও আমি এনেদৰে আমি আপোনালোকক নতুন নতুন কেৰিয়াৰ বিষয়ে জনাই যাম।\nফটাঢোল কোবাওক, লাইফ বনাওক।\nকাৰ্টুন–অবিনাশ শৰ্মা »\nঅহ বঢ়িয়া কেৰিয়াৰ দেই৷ মজা৷\nতামাম ভাল পালো মানে ভাষাৰে প্ৰকাশ কৰিব নোৱাৰো\nলাইফ জিংগালালা হব পৰা গাইডেন্স৷ মজা লাগিল৷\nইম্মান ভাল কেৰিয়াৰ! মজা লাগিল দেই৷\nএইটো মজা দেই দাদা 😜 😜\nমজাৰ গাইডেন্স। এনেকুৱা কাউন্সেলিঙত বহুতৰে উপকাৰ হ’ব।\nভাল ধোলাই দিলা দৌ, মজা লাগিল।


পৃথিৱীৰ আটাইতকৈ সুস্বাদু খাদ্য খালেও ঘৰৰ এইবিধ খাদ্যলৈ লোভ থাকি যায় আলিয়া ভাট্টৰ, কি জানেনে?\nHomeগজব খবৰপৃথিৱীৰ আটাইতকৈ সুস্বাদু খাদ্য খালেও ঘৰৰ এইবিধ খাদ্যলৈ লোভ থাকি যায় আলিয়া ভাট্টৰ, কি জানেনে?\nঅনলাইন বা ৰেষ্টুৰেণ্টত অৰ্ডাৰ দিয়া খাদ্যৰ আমি যিমানেই সোৱাদ নলওঁ কিয়, ঘৰতে বনোৱা কিছুমান খাদ্য (Home Made Food)ৰ সোৱাদ আমাৰ বাবে মিঠা অমৃতৰ দৰে। আনকি চেলিব্ৰিটিসকলেও এই কথা অস্বীকাৰ কৰিব নোৱাৰে। নকইনা অভিনেত্ৰী আলিয়া ভাট্ট (Alia Bhatt)ৰ ক্ষেত্ৰটো একেই।\nশেহতীয়াকৈ আলিয়া ভাটে নিজৰ ইনষ্টাগ্ৰাম ষ্ট’ৰীত আঙুলি চেলেকি খাব পৰা খাদ্য, ভাৰতীয় পাকঘৰত অত্যন্ত সাধাৰণভাৱে দেখা পোৱা দাইল-ভাত (Dal-Chawal)ৰ প্ৰতি থকা তেওঁৰ প্ৰেম প্ৰকাশ কৰিছে: আলিয়াই কি কৈছে চাওঁ আহক।\nব্ৰহ্মাস্ত্ৰৰ অভিনেত্ৰীগৰাকীয়ে দাইল-ভাতৰ প্লেট এখনৰ ফটো শ্বেয়াৰ কৰে, আধা খোৱা আৰু কাষত চামুচ এখন থিয়কৈ থোৱা আছে আৰু ফ্ৰেমৰ পৰা ৰং আৰু টেক্সাৰবোৰ ওলাই আহিছে। কেপচনত আলিয়াই লিখিছে, “দাইলভাতৰ দৰে একোৱেই নাই। একো নাই!"


শ্ৰেষ্ঠ বন্ধু কোন- মাইনু ফুকন - সাহিত্য ডট অৰ্গ\nশ্ৰেষ্ঠ বন্ধু কোন- মাইনু ফুকন\nসৰুতে ক’ৰবাত এটা সাধু পঢ়িছিলো৷ সাধুটো আছিল এনেধৰণৰ —–এবাৰ নাৰদে প্ৰভু নাৰায়ণৰ ওচৰলৈ গৈ সুধিলে যে, প্ৰভু এই ত্ৰিভুৱনত আপোনাৰ শ্ৰেষ্ঠ ভক্ত কোন? নাৰদৰ এই প্ৰশ্নত নাৰায়ণে মিচিকিয়াই হাঁহি এটা মাৰি মৰ্ত্ত্যলৈ আঙুলিয়াই এজন অতি দৰিদ্ৰ মানুহক দেখুৱালে৷ মানুহজনক দেখি নাৰেদ আচৰিত হৈ সুধিলে —–মৰ্ত্ত্যৰ এই সাধাৰণ মানুহজনক আপুনি শ্ৰেষ্ঠ ভক্তৰ মৰ্যাদা দিছে৷ তেওঁ নো দিনটোত আপোনাৰ নাম কেইবাৰ লয়৷ অথচ মই মোৰ গোটেই জীৱন পুৱা-গধূলি আপোনাৰ নাম জপ কৰিয়েই কটাইছো৷ নাৰদৰ খং দেখি প্ৰভুৱে পুনৰ মিচিকিয়াই নাৰদক ক’লে —-’বৎস মই তোমাৰ সকলো প্ৰশ্নৰ উত্তৰ দিম কিন্তু প্ৰথমতে তুমি মোৰ এটা কাম কৰিব লাগিব৷ ’ এইবুলি নাৰায়ণে নাৰদক তেলেৰে চপচপীয়া হৈ থকা পাত্ৰ এটা দি ক’লে যে এই পাত্ৰটো হাতত লৈ নাৰদে ত্ৰিভুৱন ঘূৰি আহিব লাগিব৷ কিন্তু পাত্ৰটোৰ পৰা যাতে এটোপালো তেল নপৰে৷ কথা মতেই কাম৷ নাৰদে সাৱধানে পাত্ৰটো কঢ়িয়াই তিনি\nভুৱন ঘূৰি আহিল৷ মনত সন্তুষ্টি যে প্ৰভুৱে দিয়া কামটো নিয়াৰিকৈ কৰিব পাৰিলে৷ এতিয়া হে প্ৰভুৱে যদি বুজি পাই তেওঁৰ শ্ৰেষ্ঠ ভক্ত কোন! নাৰদৰ মনৰ ভাব বুজিব পাৰি অন্তৰ্যামী প্ৰভুৰো হাঁহি উঠিছে৷ তেলৰ পাত্ৰটো প্ৰভুক দিয়াৰ পাছত নাৰায়ণে নাৰদক সুধিলে ——’বৎস পাত্ৰটো লৈ ত্ৰিভুৱন পৰিক্ৰমা কৰাৰ সময়ত তুমি মোৰ নাম কেইবাৰ লৈছিলা? ’ প্ৰভুৰ এই প্ৰশ্ন শুনি নাৰদ ঠাইতে ভেবা লাগিল৷ কিয়নো নাৰদে নিজৰ সমগ্ৰ ধ্যান একেৰাহে তেলৰ পাত্ৰত লগাই থাকোতে নাৰায়ণৰ নাম ল’বলৈকে পাহৰিলে৷ এইবাৰ ভগৱান বিষ্ণুৱে নাৰদক ক’বলৈ ধৰিলে ——’চোৱা বৎস মৰ্ত্ত্যৰ সেই দৰিদ্ৰ মানুহজনে তোমাৰ দৰে দিনে-ৰাতিয়ে মোৰ নাম জপ নকৰে৷ কিয়নো তেওঁ নিজৰ পৰিয়াল তো পোহপাল দিবলৈ অক্লান্ত পৰিশ্ৰম কৰে৷ কিন্তু দিনটোৰ পৰিশ্ৰমৰ অন্তত আহাৰ গ্ৰহণৰ সময়ত তেওঁ মোক স্মৰণ কৰি ধন্যবাদ জ্ঞাপন কৰে৷ তেওঁৰ পৰিশ্ৰমৰ ফলৰ বাবে, তেওঁৰ পৰিয়ালটো কুশলে ৰখাৰ বাবে৷ এতিয়া তুমিয়েই কোৱা নাৰদ মোৰ শ্ৰেষ্ঠ ভক্ত প্ৰকৃততে কোন? ’ প্ৰভুৰ এই উত্তৰত নাৰদে নিজৰ ভুল বুজি পালে৷\nমই ভাবো উপৰোক্ত নাৰদৰ সাধুটোৰ প্ৰাসংগিকতা আমাৰ জীৱনতো আছে৷ আজিকালি\nবন্ধুত্বৰ দিৱস উদযাপন কৰা হয়৷ কিন্তু প্ৰকৃত বন্ধুনো কোন? বন্ধুত্বৰ বাবে নিৰ্দিষ্ট এটা দিনৰ প্ৰয়োজন আছেনে! নিশ্চয়কৈ নাই৷ আমাৰ জীৱনত প্ৰকৃত বন্ধু সেইজনেই যি আমাক হাজাৰ ব্যস্ততাৰ মাজতো পাহৰি নাযায়৷ যি জনক আমি সম্পদৰ সময়ত নাপালেও বিপদৰ সময়ত দৌৰি আহে, স্বাৰ্থহীন ভাৱে আমাক ভাল পায়, প্ৰতিদানত একো নিবিচৰাকৈ৷ সেই জনকহে আমি শ্ৰেষ্ঠ বন্ধু বুলি ক’ব পাৰো৷ জীৱনত বন্ধু-বান্ধৱী বহুত পাইছো৷ তাৰে কিছুমান খন্তেকীয়া কিন্তু কিছুমান চিৰস্থায়ী৷ নগণ্যসংখ্যক বন্ধু এনেকুৱাও আছে যিসকলে বুকুত ঘৰ সাজি নিজৰ স্থান নিগাজী কৰি ৰাখিছে৷ তেনে বন্ধুত্বৰ গৌৰৱেৰে গৌৰৱান্বিত হৈছো বাবেই জীৱনটো বৰ সুন্দৰ যেন লাগে৷ যদিও জানো যে জীৱন বৰ জটিল৷ কিন্তু শ্ৰেষ্ঠ বন্ধুত্বৰ সানিধ্যই সকলো সহজ কৰি তোলে৷ বুকুৰ উশাহবোৰ বব নোৱাৰা বোজা যেন নালাগে৷ আহক\nআমি সকলোৱেই বন্ধুত্বৰ মহত্ত্ব বুজি নিজেও চেষ্টা কৰো ভাল বন্ধু হোৱাৰ ………….৷\n← জাৰজ – মাইনু ফুকন\nবিহ্বল বসন্ত – মধু মণি কলিতা →


আমি কিমান কথা কব লাগে(এক বৈজ্ঞানিক বিশ্লেষণ): — Vikaspedia\nআমি কথা কিয় কওঁ?\nবেছিকৈ কথা কলে কি হব পাৰে?\nঅত্যাধিক কম কথা কলে কি হয়?\nতেন্তে আপুনি কি কৰিব?\nআজি চিকিৎসালয়ত ৰোগী চাই থকাৰ পিছত যথেষ্ঠ ভাগৰ ভাগৰ অনুভৱ কৰিছিলো।পিছত বিশ্লেষণ কৰি গম পালো যে অত্যাধিক কথা কোৱাৰ ফলশ্ৰুতি এয়া।\nমনলৈ আহিল মানুহ এজনে দিনটোত কিমান কথা কব লাগে। গৱেষণাৰ পৰা দেখা গৈছে যে এজন ব্যক্তিয়ে শৰীৰৰ সন্তুলন ৰক্ষাৰ বাবে প্ৰতিদিনে ১৬০০ শব্দতকৈ বেছি শব্দ কব নালাগে।\nএজন চিকিৎসকে যদি গড় হিচাবে ৫০ জনকৈ ৰোগী চায় তেতিয়াহলে প্ৰতিজন ৰোগীক অসুবিধা সমুহ শুধাৰ ওপৰি ভালকৈ চাই চিটি উষধ লিখি কি কৰিব লাগিব কি কৰিব নালাগে ইত্যাদি বুজাই দিবলৈ কমচে- কম ৫০টা মান শব্দ কব লগা হয়।\nসেয়েহে ৫০ জন ৰোগীৰ লগত কথা কওতে সৰ্বমুঠ ২৫০০ টা শব্দ কব লাগা হয় যিখিনি গোটেই দিনটোত কবলাগিয়া সৰ্বমুঠ শব্দতকৈ প্ৰায় ৯০০শব্দ বেছি। এইখিনি সমীক্ষা এজন চৰকাৰী চিকিৎসালয়ত চাকৰি কৰা চিকিৎসকক যদি ধৰা হয় তেন্তে ৰাতিপুৱা ৮ বজাৰ পৰা দুপৰীয়া ২বজালৈ অৰ্থাৎ সৰ্বমুঠ ৬ ঘণ্টাৰ ভিতৰত কব লগীয়া হয়।\nদিনটোৰ অন্যান্য সময়ত নিজৰ পৰিয়ালৰ লগত পাতিবলগীয়া কথাখিনি সম্পূর্ণভাবে অতিৰিক্ত বোজাহে হৈ পৰে।ইয়াৰ ফলত প্ৰায়বোৰ চিকিৎসক অলপ খিংখিঙীয়া স্বভাৱৰ হোৱা দেখা যায় যাৰ ফলত সংসাৰিক আশান্তিও হোৱা দেখা যায়।\nপঞ্চ ইন্দ্ৰিয়ৰ(নাক, কান, চকু, জিভা, আৰু ছাল)দ্বাৰা গ্ৰাহ্য হোৱা বিষয় সমূহ আমাৰ মস্তিষ্কৰ ক্রিয়াশীল অংশলৈ(motor area)গতি কৰে। মস্তিষ্কৰ সন্মুখৰ অংশ(কপালৰ ভিতৰ অংশ)যাক frontal lobe বুলি কোৱা হয়, এই অংশত আমাৰ ভাৱনা, আবেগ, আদিৰ প্ৰাদূৰ্ভাৱ হয়। motor area আৰু frontal area ৰ সংমিশ্ৰণত কৰিবলগীয়া কৰ্মৰ বুৎপত্তি হয়।\nএতিয়া ইয়াৰ যিখিনি কৰ্ম কথা কবলগীয়া সংক্ৰান্তত, সেইবোৰ কেতবোৰ অতি সূক্ষ্ম nerve ৰ জৰিয়তে মস্তিষ্কৰ মধ্য অংশৰ সোফালে অবস্থিত wernicks area লৈ প্ৰবাহিত হয়। wernicks area ই আমি কবলগীয়া কথাৰ ব্যাকৰণ সমূহ শুদ্ধ আকৃতিত সজাই লয়।\nঅৰ্থাৎ কব লগীয়া কথা খিনি কেনেকুৱা হব লাগিব, শব্দ অৰ্থ পূৰ্ণ হয় নে নহয়, বাক্যৰ গাঁথনি ইত্যাদি সুন্দৰ ভাবে সজায় তোলে। এতিয়া এই শব্দসমূহ অন্য কেতবোৰ সূক্ষ্ম nerve ৰ দ্বাৰা মধ্য মস্তিস্কৰেই আন এক অংশ brocas area লৈ গতি কৰে।brocas area ই শব্দ সৃষ্টিত আগভাগ লয় আৰু আন কেতবোৰ nerve ৰ সহায়ত মুখ গহ্বৰত থকা জিভা, গল, গাল, দাঁত, নাক আদিৰ সহায়ত শব্দৰ সৃষ্টি কৰে, যি আমি শুনা পাও।\nভাবি চাওকচোন সামান্য এটি কথা কবলৈ কিমানবোৰ প্ৰক্ৰিয়াৰ প্ৰয়োজন হয়! সেয়েহে কথা কওঁতেও এই আটাইবোৰ অংশৰ ওপৰত কমবেছি পৰিমানে প্ৰভাৱ পৰে।\n১)কমৰ পৰা অত্যাধিক মূৰৰ বিষ হব পাৰে।\n২)মস্তিস্ক কোষৰ অত্যাধিক প্ৰয়োগে স্মৃতি কোষ সমূহৰ শক্তি লোপ কৰিব পাৰে। আৰ্থাৎ স্মৃতি শক্তি কমি যোৱা, কথাবোৰ পাহৰি যোৱা,ইত্যাদি লক্ষণ দেখা দিব পাৰে।\n৩)মানসিক চাপ বৃদ্ধি হব পাৰে।\n৪)ব্যক্তিজন খিংখিঙীয়া স্বভাৱৰ হোৱা দেখা যায়।\n৫)মনত ঋণাত্মক ভাৱধাৰাৰ সৃষ্টি হয়।\n৬)প্ৰায় ব্যক্তিজন অন্যমনস্ক হোৱা দেখা যায়।\n৮)সমাজ বা অন্য কোনো ব্যক্তিৰ সৈতে সম্পৰ্ক ৰাখিবলৈ টান পায়।\n৯)অন্তিম অৱস্থাত মস্তিষ্কৰ বিকৃতি তথা মানসিক ৰোগত ভুগিব পাৰে।\nআমাৰ মস্তিষ্কত প্ৰায় ১০নিযুত নাৰ্ভ থাকে। প্ৰতিডাল নাৰ্ভৰ সুকীয়া সুকীয়া কৰ্ম আছে। জাগ্ৰত অৱস্থাত আমাৰ মস্তিষ্কই নিৰন্তৰ ভাবে কাম কৰি থাকে। মন কৰিব আমি যদি কথা নোকোৱাকৈ মনে মনে থাকো তথাপিও মনত বহুতো ভাবৰ উদয় হৈ থাকে, হয়তো আপুনি অতীত ৰোমন্থন কৰিব নতুবা ভৱিষ্যতৰ কথা ভাবিব ,বা অলীক কল্পনা কৰি থাকিব। মুঠৰ ওপৰত কিবা নহয় কিবা ভাৱনা আহি থাকিব। অৰ্থাৎ মস্তিষ্কৰ নাৰ্ভ সমূহ অতি ক্রিয়াশীল হৈ থাকে। সঠিক ভাৱনাৰ উদয় হলে ই সৃষ্টিশীল হয়।\nওপৰোক্ত কথাখিনি কোৱাৰ উদ্দেশ্য হল যে যদি আমি কথা কমকৈ কও তেতিয়াহলে যি সমূহ নাৰ্ভ শব্দ সৃষ্টিত ব্যৱহৃত হয়, এই নাৰ্ভ সমূহে অন্য কৰ্ম কৰাত সহায় কৰে।\nউদাহৰণস্বৰূপে কব পাৰি যে বোবা ব্যক্তিসকলে কর্মসক্তি সুস্থ ব্যক্তি এজনৰ তুলনাত নিপুন হোৱা দেখা যায়। অত্যাধিক কম কথা কলে তলৰ লক্ষণ সমূহ হব পাৰে:\n১)কৰ্ম স্পৃহা কমি আহিব পাৰে।\n২)কন্ঠস্থ অবয়ব সমূহৰ কৰ্ম ক্ষমতা হ্ৰাস পাব পাৰে।\n৩)নিঃসঙ্গতা অনুভৱ হব পাৰে।\n৪)ডিপ্ৰেছন ৰোগত ভুগিব পাৰে।\n৫)সামাজিক ভাৱে আতৰ হৈ পৰে।\n৬)অত্যাধিক নিঃসংগতাই মানসিক ৰোগৰ সৃষ্টি কৰিব পাৰে।\nগৱেষণাৰ ফলত দেখা গৈছে যে কথা কম আৰু অধিক শুনি যি কৰ্ম কৰা হয়, তাৰ ফল ভাল হয়। সাংখ্য দর্শন মতে:\n"কম কথা কবা সুস্থ হৈ থাকিবা।অত্যাধিক কথাই অসুস্থতাৰ কাৰণ।বহুবল্কী ভাটৌক সজাত বন্দী কৰি ৰখা হয় আৰু অন্য চৰাই সমুহ মুক্তমনে উৰি ফুৰে"।\nলেখক: ডাঃ অৰূপ বৈশ্য


who-is-meena-harris-all-about-kamla-harris-niece-who-recently-got-a-warning-from-white-house– News18 assam\nহোৱাইট হাউচে ‘ৱাৰ্নিং’ দিয়া উপ ৰাষ্ট্ৰপতি কমলা হেৰিছৰ ভাগিনীয়েক কোন এই মীনা হেৰিচ? ভাৰততো সাংঘাতিক ভাইৰেল তেওঁ...\nকমলা হেৰিছৰ ভাগিনীয়েক মীনা হেৰিচক শেহতীয়াকৈ হোৱাইট হাউচে সকীয়নি দিছিল যে নিজৰ ব্ৰেণ্ড বনাওতে মীনাই যাতে উপ ৰাষ্ট্ৰপতি হেৰিচৰ নাম ব্যৱহাৰ নকৰে |\nLast Updated : March 22, 2021, 14:49 IST\nমাৰ্কিন উপৰাষ্ট্ৰপতি কমলা হেৰিচ ভাগিনী মীনা হেৰিচ এতিয়া বিশেষভাৱে চৰ্চিত হৈ পৰিছে। সামাজিক মাধ্যমৰ ষ্টাৰ অৰ্থাত্ অতিকে জনপ্ৰিয় মীনা হেৰিচৰ নিজস্ব পৰিচয় আছে যদিও বৰ্তমানে তেওঁক লৈ চৰ্চা হোৱাৰ অন্য এক কাৰণ হৈছে শেহতীয়াকৈ হোৱাইট হাউচে তেওঁক দিয়া সকীয়নী।\nকিছুদিন পূৰ্বে মীনাক হোৱাইট হাউচে সকীয়নী প্ৰদান কৰিছিল যে তেওঁ যাতে নিজৰ ব্ৰেণ্ড বনাবলৈ মাৰ্কিন উপৰাষ্ট্ৰপতি অৰ্থাত্ তেওঁৰ মাহীয়েক কমলা হেৰিচৰ নাম ব্যৱহাৰ নকৰে।\nকিন্তু আচলতে কোন মীনা হেৰিছ ? অথবা মীনাক লৈ হোৱাইট হাউচৰ কৰ্তৃপক্ষ কিয় ইমান ক্ষোভ ?\nদৰাচলতে মীনা হেৰিচ কমলা হেৰিছৰ ভাগিনীয়েক হোৱাৰ লগতে হাৰ্ভাৰ্ডৰ পৰা স্নাতক এগৰাকী অধিবক্তা আৰু এগৰাকী ছ'চিয়েল মিডিয়া ষ্টাৰ । তেওঁ এগৰাকী উদ্যোগীও যিয়ে পূৰ্বে তেওঁৰ পিতৃ টনি ৱেষ্টৰ সৈতে উবাৰ(Uber)ত কাম কৰিছিল। চাৰি বছৰ পূৰ্বে মীনাই 'ফিনমেনেল(Phenomenal)' নামৰ এটা কোম্পানী আৰম্ভ কৰিছিল। যিয়ে সমাজৰ কিছু প্ৰাসঙ্গিক বাৰ্তাৰ সৈতে বনোৱা টি-চাৰ্ট বিক্ৰী কৰে। ইয়াৰে বহু ফটো মীনাই প্ৰায়ে ইনষ্টাগ্ৰাম প্ৰফাইলৰ লগতে ছ'চিয়েল মিডিয়া প্লেটফৰ্মত আপলোড কৰি আহিছে য'ত আন ফটোসমূহৰ সৈতে উপৰাষ্ট্ৰপতি কমলা হেৰিচৰ সৈতে একেলগে তোলা ফটোও আছে।\nমীনাৰ এই কাণ্ডক লৈ এতিয়া চিন্তিত বাইডেন প্ৰশাসন কিয়নো বাইডেন প্ৰশাসনৰ বহুতে শেহতীয়াকৈ মত প্ৰকাশ কৰিছে যে মীনাই তেওঁৰ ব্যক্তিগত ব্ৰেণ্ডৰ প্ৰচাৰৰ বাবে এতিয়া আৰু উপৰাষ্ট্ৰপতি মাহীয়েক কমলা হেৰিচক ব্যৱহাৰ কৰিব নালাগে। সেইবাবে হোৱাইট হাউচত বাইডেনৰ ট্ৰেঞ্জিচন দলৰ নৈতিক অধিবক্তাসকলে শেহতীয়াকৈ মীনাক কৈছিল যে তেওঁ বৰ্তমান নিজৰ কিতাপ, টি-চাৰ্ট বা অন্যান্য সমল প্ৰচাৰ কৰিবলৈ কমলা হেৰিচ বা বাইডেন নাম ব্যৱহাৰ কৰিব নোৱাৰিব।\nলক্ষ্যণীয় দিশটো হ'ল, ইয়াৰ পূৰ্বে ড'নাল্ড ট্ৰাম্প ৰাষ্ট্ৰপতি হৈ থকা অৱস্থাত তেওঁৰ পুত্ৰ এৰিক আৰু ড'নাল্ড জুনিয়ৰৰ নেতৃত্বত আৰু ট্ৰাম্প মালিকানাধীন এটা ব্যৱসায়ে মিত্ৰ ৰাজনৈতিক গোটৰ পৰা পোনপটীয়াকৈ লাভলাভ গ্ৰহণ কৰা দেখা গৈছিল । ইভাংকা ট্ৰাম্প আৰু তেওঁৰ স্বামী জাৰেড ক'শ্নাৰে পৰিয়ালৰ মালিকানাধীন ৰিয়েল ইষ্টেট ব্যৱসায়ৰ লগতে জীৱনশৈলীৰ ব্ৰেণ্ডতো লাভালাভ কৰিছিল। সেই সময়ত ট্ৰাম্পৰ পৰিয়ালৰ বিৰুদ্ধে নিজৰ স্বাৰ্থৰ বাবে তেওঁলোকৰ নাম ব্যৱহাৰ কৰাৰ প্ৰশ্ন উত্থাপিত হৈছিল। সেইবাবে মীনাক লৈ সজাগ হৈছে হোৱাইট হাউচ কৰ্তৃপক্ষ।\nইপিনে মীনাৰ আছে ভাৰতীয় সংযোগো। হোৱাইট হাউচৰ পৰা সকীয়নী লাভ অথবা কমলা হেৰিচৰ ভাগিনীয়েক হোৱাৰ বাবেই ভাৰতত তেওঁ ভাইৰেল হৈ পৰা নাই। মীনা ভাৰতত ভাইৰেল হৈ পৰাৰ অন্যতম কাৰণ হৈছে তেওঁ ভাৰত চৰকাৰক কৰা কঠোৰ সমালোচনা। শেহতীয়াকৈ ভাৰতত চলি থকা কৃষকৰ প্ৰতিবাদ সম্পৰ্কে টুইট কৰি লিখিছিল "সবাতোকৈ ডাঙৰ গণতন্ত্ৰক আক্ৰমণ কৰা হৈছে "। ভাৰতীয় ৰাজনীতিৰ বিষয়ে কৰা এই মন্তব্যৰ বাবে মীনাক বহু ভাৰতীয়ই সমালোচনা কৰিছিল।\nFirst published: February 17, 2021, 14:12 IST\nKamala HarrisMeena HarrisMeena Harris TweetsTwitterWhite Houseকমলা হেৰিচটুইটটুইটাৰমীনা হেৰিচহোৱাইট হাউচ


এলাহ দূৰ কৰো আহক — Vikaspedia\nক্ৰিং ক্ৰিং ক্ৰিংকৈ বাজি উঠা এলাৰ্ম ক্লকটোৰ কৰ্কশ শব্দই পুৱাৰ চিকুণ টোপনি ভাঙিলে টিঙিচকৈ খং উঠে আমাৰ। আগদিনা নিশা আমি কিন্তু নিজেই পুৱা পাঁচ বজাত সাৰ পাবলৈ এলাৰ্ম দি থৈ দিওঁ। ঘড়ীটোৱে নিজৰ কাম সঠিক সময়ত সঠিক ৰূপেই কৰে। এলাৰ্ম বাজি উঠাৰ লগে লগে হয় আমি কাণত সোপা মাৰি নিটাল মাৰো, নহয় এলাৰ্ম ক্লকৰ সংকেত ধ্বনি বন্ধ কৰি বাগৰ সলাই পুনৰ শুই পৰো। পিচৰবাৰ সাৰ পাওঁতে দেখো আঠ বাজো বাজো। তাৰ পিছত শুই উঠিয়েই আমাৰ লৰা-ঢপৰাৰ অন্ত নাই। এয়া কিয় হয় জানেনে? ইয়াৰ আঁৰত থাকে এলাহ। এই এলাহেই আমাৰ দৈনন্দিন জীৱনত কমখন লটি-ঘটি কৰেনে? মানুহৰ কোনো এটা কাম সফল কৰি তোলাৰ ক্ষেত্ৰত এলাহে সদায় হেঙাৰৰূপে থিয় দিয়ে। এলাহ মানৱ জীৱনৰ পৰম শত্ৰু। ‘আজি কৰিম, কাইলৈ কৰিম’। ঠিক আছে পিচত দেখা যাব’, ‘এতিয়া নগ’লেও, নাভাবিলেও বা নকৰিলেও চলিব’ ইত্যাদি ধৰণৰ মানসিকতাই যেতিয়া গা কৰি উঠে, তেতিয়াই এলাহেও মূৰ দাঙি উঠিবলৈ সুযোগ পায়। এলাহ এক ধৰণৰ অৱসাদ। এলাহ উদ্ভৱ হয় আৰামপ্ৰিয়তাৰ পৰা। বিছনাখনত শুই থাকিলে শুই থাকিম যেনেই লাগে, বহিলে বহি থাকিম যেনেই লাগে অথবা অযথা টিভি চেনেলবোৰক অদল-বদল কৰি চাই সময় কটাই আমি ভাল পাওঁ। এলেহুৱা স্বভাৱটোৰ কাৰণেই আমি মন গ’লেও উঠি আহি কামত ব্যস্ত হ’ব নোৱাৰো। এলাহে আমাক দমন কৰি আমাৰ যথেষ্ট ক্ষতি কৰে। কিমান যে গুৰুত্বপূৰ্ণ কাম আমাৰ এলাহৰ বাবেই হৈ নুঠে। ই আমাক কৰ্মবিমুখ কৰি তোলে। ই আমাৰ মনৰ উৎসাহ নোহোৱা কৰি তোলে। মনত উৎসাহ নাথাকিলে কোনো কামতে আগুৱাই যাব নোৱাৰি। আলস্য বা এলাগ আচৰণ এবাৰ মনৰ ভিতৰত সোমাই গ’লে গোটেই জীৱনজুৰি আমাক পীড়িত কৰে। আহকচোন এলাহক জয় কৰাৰ চেষ্টা চলাওঁ।\n১) পুৱাই শুই উঠি জগিং, যোগাভ্যাস বা প্ৰাত্যভ্ৰমণ কৰিলে আলস্য ভাৱ আঁতৰে।\n২) এতিয়াৰ কাম এতিয়াই কৰিম বুলি মনটো ডাঠ কৰি ল’ব লাগে।\n৩) এইখিনি সময়ত মই কামটো শেষ কৰিমেই বুলি কাম হাতত ল’ব লাগে। নিৰ্দিষ্ট সময়সীমাৰ ভিতৰত কামবোৰ শেষ কৰাৰ দক্ষতা অৰ্জন কৰিলে কামবোৰ দ্ৰুত গতিত হৈ উঠে।\n৪) এবাৰ কিবা এটা কাম কৰাৰ সিদ্ধান্ত ল’লে সেইটো নকৰা পৰ্য্যন্ত অচল-অটল হৈ থাকিব পাৰিব লাগিব।\n৫) সুকোমল বিছনাখনে আমাক যিমান হাত বাউলি দি মাতিলেও সেই আহ্বানক উপেক্ষা কৰিব পাৰিব লাগিব।\n৬) যি ব্যক্তি সদায় প্ৰসন্ন চিত্তৰে থাকে, তেনে ব্যক্তিক কেতিয়াও এলাহে আগুৰি নধৰে। সেয়েহে মনক সদায় প্ৰসন্নচিত্তে ৰাখক। কৰি ভালপোৱা কামত নিজক ব্যস্ত ৰাখক।\nমানুহে এলাহ জয় কৰি কৰ্মত সফলতা লভিব পৰা এক সুন্দৰ উদাহৰণ হ’ল অসমৰ বিখ্যাত তথা ঐতিহ্যময় ‘ধোদৰ আলি’ নিৰ্মাণৰ আঁৰৰ কাহিনী। আহোম স্বৰ্গদেউ গদাধৰ সিংহই ১৬৮৭ খ্ৰীষ্টাব্দত উজনি অসমৰ গোলাঘাট জিলাৰ কমাৰগাঁৱৰ পৰা ডিব্ৰুগড় জিলাৰ জয়পুৰলৈকে এটা পথ নিৰ্মাণ কৰাৰ পৰিকল্পনা হাতত লয়। এই পথ নিৰ্মাণ কৰা কামত তেওঁ নিয়োজিত কৰে সমাজত এলেহুৱা বা ধোদ বুলি পৰিচিত লোকসকলক। স্বৰ্গদেউৰ নিৰ্দেশ পাই এই ধোদসকলে ২১২ কিলোমিটাৰ দৈৰ্ঘ্যৰ পথটো অতি কম দিনৰ ভিতৰতে নিৰ্মাণ কৰি তোলে। ধোদসকলৰ দ্বাৰা নিৰ্মিত কাৰণে আলিটোৰ নাম ৰখা হয় ‘ধোদৰ আলি’।\nগতিকে মন কৰিলেই আমি এলাহক জয় কৰিব পাৰো। এইক্ষেত্ৰত জাপানৰ দৰে দেশৰ লোকসকলৰ কৰ্মোদ্যমো আমাৰ বাবে হ’ব পাৰে অনুপ্ৰেৰণাস্বৰূপ।\nলেখিকা: কস্তুৰী বৰঠাকুৰ।


ঐতিহাসিক বাসুদেৱ থান-নৰোৱা সত্ৰৰ সত্ৰাধিকাৰৰ মুখ্যমন্ত্ৰীলৈ কি বিশেষ অনুৰোধ?\n১৬৫৬ শকত আহোম স্বৰ্গদেউ শিৱসিংহ কোঁৱৰে ৰৌমাৰী পথাৰত ২৫০০ পূৰা দেৱোত্তৰ মাটি দান দি নতুনকৈ প্ৰতিষ্ঠা কৰিছিল সত্ৰখন\nঅসমৰ এখন জাগ্ৰত থান হিচাপে পৰিচিত বাসুদেৱ থান। এই থানক নৰোৱা সত্ৰ বুলিও জনা যায়।\nইতিহাস প্ৰসিদ্ধ এই বাসুদেৱ থান-নৰোৱা সত্ৰ লক্ষীমপুৰ জিলাৰ ঢকুৱাখানাত অৱস্থিত। ইতিহাস প্ৰসিদ্ধ চম্পা নদী বৰ্তমান চামপৰা নদী আৰু কঢ়া নদীৰ মাজত অৱস্থিত এই বাসুদেৱ থান নৰোৱা সত্ৰ এখনি প্ৰখ্যাত বৈষ্ণৱ পীঠ।\nএই থানখনৰ ঐতিহ্য বুলি ক’লে ইয়াত থকা কলীয়া শিলত নিৰ্মিত বাসুদেৱৰ প্ৰাচীন চতুৰ্ভূজ মূৰ্তিখনি। এই মূৰ্তিৰ উচ্চতা প্ৰায় ১. ২০ মিটাৰ।\nবহুতৰ মতে ৰুক্মিণীয়ে শ্ৰীকৃষ্ণক পতিৰূপে পাবলৈ নিতৌ পূজা-অৰ্চনা কৰা মূৰ্তি ভাগেই বাসুদেৱ থানত থকা এই মূৰ্তি ভাগ বুলি কয়।\nবাসুদেৱৰ সেৱক তথা অৱসৰপ্ৰাপ্ত অধ্যক্ষ দেৱেন্দ্ৰ দেৱ গোস্বামীৰ দ্বাৰা ৰচিত শ্ৰী শ্ৰী বাসুদেৱ থান-নৰোৱা সত্ৰৰ ইতিবৃত্ত নামৰ গ্ৰন্থখনিত উল্লেখ কৰা মতে ১৬৫৬ শকত আহোম ৰজা শিৱসিংহ কোঁৱৰে ৰৌমাৰী পথাৰত ২৫০০ পূৰা দেৱোত্তৰ মাটি দান দি নতুনকৈ সত্ৰখন প্ৰতিষ্ঠা কৰে। বাসুদেৱ থানখনক নতুনকৈ প্ৰতিষ্ঠা কৰা বাবে এই থানক নৰোৱা সত্ৰ বুলিও কোৱা হয়।\nস্বৰ্গদেউ শিৱসিংহই বাসুদেৱ থানক মাটি দান দিয়া তাম্ৰ-পাত্ৰ আজিও সত্ৰখনত সংৰক্ষিত হৈ আছে। ইয়োৰোপৰি সত্ৰখনত সংৰক্ষিত হৈ আছে গৰুড়ৰ মূৰ্তিৰ লগতে বহু সাঁচি পাতৰ পুথি।\nবাসুদেৱ থান নৰোৱা সত্ৰত প্ৰধানত তিনিটা উৎসৱ উলহ মালহেৰে পালন কৰা হয়। দৌল উৎসৱ, বছৰেকীয়া পাল নাম আৰু ৰাস উৎসৱ।\nএই ঐতিহাসিক থানখন দৰ্শন কৰিবলৈ ৰাজ্যৰ বিভিন্ন স্থানৰ পৰা দৈনিক হাজাৰ হাজাৰ ভক্তই ভিৰ কৰেহি। জনশ্ৰুতি অনুসৰি এই থানত ভক্তই যি আশা লৈ সেৱা আগবঢ়ায় সেই আশা পূৰণ হয়।\nআনহাতে, বাসুদেৱ থান- নৰোৱা সত্ৰৰ সত্ৰাধিকাৰ ভূপেন্দ্ৰ দেৱ গোস্বামীৰ মুখ্যমন্ত্ৰী ড০ হিমন্ত বিশ্ব শৰ্মালৈ অনুৰোধ যে তেওঁ এবাৰ বাসুদেৱ থানলৈ আহক। বিভিন্ন সমস্যাৰে জৰ্জৰিত থানখন অসমৰ ভিতৰত এখন অন্যতম বৈষ্ণৱ পীঠ হিচাপে গঢ়ি তোলক।


তৃতীয় বিশ্ব, বৰ্ষাৰণ্য, বাচন ধোৱা চাবোন আদি .....(-ন‌ৱ কোঁৱৰ) - সাহিত্য ডট অৰ্গ\nভতিজাটোৰ বয়স ৫ বছৰমান হৈছে । পিছে তিতা বৰ ভাল পায় । লগতে নিছাদেউ বুলি মোকো ভাল পায় । দুদিনমানৰ আগতে ৰাতি ১১ বজাত খবৰ আহিল -মাইনাৰ গা বেয়া । পেটৰ বিষ, লগতে বৰকৈ বমি কৰিছে । লৰাই পেটৰ বিষত কান্দিছে, মাকজনীয়েও সমানে কান্দিছে । লৰালৰিকৈ গাড়ীখন লৈ তাক নাৰ্চিংহোম পোৱালোগৈ । ডাক্টৰে চালে ঔষধ দিলে । ৰাতিটো থকাৰ কথা কলে ।\nচিনাকী ডাক্টৰজনক এবাৰ লগ কৰি সুধি জানিলো – সামান্য বিষক্ৰীয়াৰ ফলত হোৱা গেছ ।\nৰোগীৰ ওচৰলৈ আহি বোৱাৰীজনীক সুধিলো দিনটো কি কি খাইছিল । তাই কলে- দিনটো তেনেকৈ একো বেলেগ বস্তু খোৱা নাই । ভাতৰ লগত বাইদেৱে (মোৰ শ্ৰীমতী) পথাই দিয়া কেৰেলা ভাজি দিছিল।\nমোৰ অন্তৰ কঁপি গল । আমাৰ ঘৰৰ কেৰেলাজোপাত মাত্ৰ এদিন আগতে দৰব দিছিলো । আগতে দৰব দিলে ঘৰৰ সকলোকে জনাই দিও । এইবাৰ জনাবলৈ নহল । উহ কি কৰো ।\nডাক্টৰজনক পুনৰ এবাৰ লগ কৰি কথাখিনি বিবৰি কলো ।\nডাক্টৰে হাঁহি মাৰি কলে -ইমান চিৰিয়াচ হবলৈ একো নাই । এই চৰজীখিনি ঘৰৰ বুলিহে এই কথা বোৰ গম পালে । বজাৰৰ পৰা অনা সকলো ফলমূল, শাক-পাচলী লগত বিষ ফ্ৰিতে পোৱা হয়। সেইটো জানেনে ? আমি তৃতীয় বিশ্বৰ মানুহ ! অচল টকাৰ বজাৰ এইখন ! এইযে বিষবোৰ, উন্নত দেশত অচল । তাত যেতিয়া বন্ধ কৰিব, তেতিয়া আমাৰ তৃতীয় বিশ্বৰ দেশক বস্তু বা ফৰ্মূলা বেচিব ।\nসেই সময়তে দিৰায় চাহ বাগিছাৰ পৰিচালক মি. শইকীয়া আহি যোগ দিলে । থিক কৈছে ডাক্টৰ । আমাৰ বাগানবোৰকো কমখন জ্বলাকলা কৰিছেনেকি ? বিদেশলৈ ৰপ্তানীৰ কৰা চাহত নিদিষ্ট হাৰত বিষৰ উপস্থিতিয়ে আমি প্ৰস্তত কৰা চাহ বিদেশত বিক্ৰী নহবও পাৰে । তাৰোপৰি আছে পথ নিৰ্দেশক এজেঞ্চীবোৰ । হেচেপ, ট্ৰাষ্টি, আই.এচ.অ ২২০০০, বৰ্ষাৰণ্য মিত্ৰতা আদি । ইমান বছৰ চাকৰি কৰিলো- খনে খনে হাবি কাটি বাগান বনালো । এতিয়া এই এজেঞ্চিবোৰে পোষ্টাৰ মাৰি মানুহক সজাগ কৰিব – গছ কাটিব নালাগে। জন্তু চিকাৰ নকৰিবা । গছ মানুহৰ বন্ধু । অৰণ্যৰ গভীৰতা বুজি নোপোৱা, জিলিৰ মাত শুনি নোপোৱাজনে বৰ্ষাণ্যৰ পাতিবলৈ শিকায় ।ৰাতি ১ বজাত দিৰায় চাহ বাগিছাৰ পৰিচালকৰ ক্ষোভ ॥\nখেল এখন চলি আছে নেকি ? ডাক্টৰে টিভিটো খুলিলে । টিভিত অদ্ধউলংগ এজনীয়ে চকমকাই থকা বাচন এসোপা লৈ বিজ্ঞাপন দিছে ।বাচন ধোৱা চাবোনৰ ।\nডাক্টৰে কলে -এই পেটৰ যিকোনো অসুখৰ বাবে এই চাবোনৰ অৱদান কম নহয় । চিন্তা কৰক যি চাবোনে মাজি গুচাব নোৱাৰা তেলচিকতি ক্ষন্তেকতে আঁতৰ কৰে । সেই চাবোন বাচনত ৰৈ গলে আমাৰ পেটু ভুৰুৰ পিচল লুব্ৰিকান্টৰ কামকৰা অংশ, যিটো বস্তু পেটৰ অসুখৰ চূড়ান্ত অৱস্থাত শাও হিচাবে পৰে , চাফা কৰি নিবলৈ কিমান পৰ । কত ৰকমৰ বেমাৰেই বা হব পাৰে , হিচাব নাই ।\nনাই ফুটবল খেল দিয়া নাই । ডেৰ বাজিবৰ হল . মোৰো যাবৰ হল। ডাক্টৰে কলে-আপোনাৰ পেচেন্টৰ চেলাইন শেষ হলে যাবগৈ । মি. শইকীয়া, কষ্ট হলেও আপুনি ৰাতিপুৱালৈকে বাট চাব লাগিব । মইও ভতিজাটোৰ ওচৰলৈ খোজ ললো ।\n← ঘটিলেহে গম পাবি (-ভাস্কৰজ্যোতি দাস)\nঅসমৰ আপুৰুগীয়া কৃষি-জৈৱ বৈচিত্র্যতা সজাগতা আৰু সংৰক্ষণ (-ডঃ প্রবাল শইকীয়া আৰু ডঃ ৰূপম বৰগোহাঁই) →


FACT CHECK: অসমৰ নুমলীগড় ৰিফাইনাৰী ব্যক্তিগতকৰণ কৰা হোৱা নাই! - Factcrescendo Assamese\nBusiness False Social\nঅসম চৰকাৰে অসমৰ নুমলীগড় ৰিফাইনাৰী লিমিটেড(এনআৰএল) বিক্ৰী কৰি দিয়া বুলি দাবী কৰি কেইবাটাও পোষ্ট ছোচিয়েল মিডিয়াত ভাইৰেল হৈ পৰিছে।\nইয়াকো দাবী কৰা হৈছে যে শেহতীয়াভাৱে অসম চৰকাৰে বিপিচিএল, বা ভাৰত ক্ৰেকাৰ আৰু পলিমাৰ লিমিটেডৰ অধিনত থকা সম্পূৰ্ণ ৬২ শতাংশ অংশীদাৰিত্ব বিক্ৰী কৰি দিছে। সৰহ সংখ্যক পোষ্টৰেই একেই কেপছন আৰু তাৰে বহুতেই গৌৰি লংকেশ নিউজ নামৰ পোৰ্টেল এটাৰ বাতৰি এটাৰ লিংকটো শ্বেয়াৰ কৰিছে।\nপোষ্টবিলাকৰ সৰহসংখ্যকৰে কথাখিনি তলত দিয়া ধৰণে অনুৰূপ:\nনিৰ্বাচনৰ মাজতে অসমৰ গৌৰৱ নুমলিগড় ৰিফাইনেৰী নীলাম ত বিক্ৰী হল।\nদেশৰ বৃহত্তম ব্যক্তিগতকৰণৰ ঘটনাটো তথা নীলামত বিক্ৰী হোৱাৰ বৃহত্তম ঘটনাটো এইখন অসমত নিৰ্বাচনৰ মজতেই হৈ গল। বিক্ৰী হৈ গল অসমৰ অন্যতম গৌৰৱ নুমলিগড় ৰিফাইনেৰী।\nভাৰত পেট্ৰলিয়াম কৰ্পোৰেচনৰ সৈতে যুগ্ম ভাবে অসম চৰকাৰে চলাই থকা নুমলিগড় ৰিফাইনেৰীৰ সম্পূৰ্ণ চৰকাৰী অংশ ( ৬২ শতাংশ ) যোৱা ২৫ মাৰ্চ ২০২১ তাৰিখে নিৰ্বাচনৰ হৈ চৈৰ মাজতে বিক্ৰী কৰি দিয়া হল।\nবণিয়াৰ হাতত তুলি দিয়া হল শ শ মানুহ শ্বহীদ হোৱা আন্দোলনৰ ফচল।\nএই বিক্ৰী আজিৰ তাৰিখত দেশৰ বৃহত্তম ব্যক্তিগত কৰণ বিক্ৰী। ভাৰত পেট্ৰলিয়াম কৰ্পোৰেচনৰ ব্যক্তিগত কৰণৰ দিশত এইটো সৰ্ববৃহৎ বিক্ৰী। ২০২১-২২ ত এই ক্ষেত্ৰত ব্যক্তিগত কৰণৰ লক্ষ্য নিৰ্ধাৰণ কৰা হৈছে ১.৭৫ লাখ কোটি টকা। নুমলিগড় ৰিফাইনেৰী দেশৰ বৃহত্তম চৰকাৰী ৰেটেইল ডিপো চেইনো আছিল।\nইমান ৰ পিছতো বাতৰি কাকতৰ আগ গোৰ ভৰাই প্ৰতিশ্ৰুতি ৰ বিজ্ঞাপন।\nইমানখিনি হোৱাৰ পিছতো ৰাইজে হেনো তেওলোকৰ শাসনেই বিচাৰিছে।\nধন্য দেশ ধন্য জাতি।\nবি:দ্ৰ:- দিনেশ বৈশ্য ছাৰৰ ৱালৰ পৰা।“\nকিছুমান ছোচিয়েল মিডিয়া ব্যৱহাৰকাৰীয়ে শ্বেয়াৰ কৰা লিংকটোৰ কথাখিনি তলত দিয়া ধৰণৰ:\nOriginal Link-Gauri Lankesh News | Archived Link\nফেক্ট ক্ৰেছেণ্ডো অসমীয়াই ইয়াৰ সত্যতা নিৰূপন কৰি জানিব পাৰিলো যে দাবীটো মিছা।\nআমি কেইটামান প্ৰাসংগিক শব্দ লৈ গুগল ছাৰ্চ কৰি এই বিষয়টো সন্দৰ্ভত প্ৰকাশ হোৱা বাতৰিৰ সন্ধান কৰিলো। আমি এটা উদ্ধৃতিৰ সৈতে লিখা এটা পালো, “২০২১ চনৰ ২৫মাৰ্চত বিপিচিএল আৰু অইল আৰু ইআইএলৰ কনছোৰ্টিয়ামৰ মাজত এনআৰএৰ ৯,৪৭৫.৯৬ কোটিৰ ৪৩.০৫ কোটি টকা কনছোৰ্টিয়ামলৈ বিক্ৰী কৰাৰ বাবে এখন ক্ৰয় বিক্ৰয়ৰ চুক্তিস্বাক্ষৰ হয়।”\nOriginal Link- Business Today | Archived Link\nবাতৰিসমুহৰ পৰা এইটো স্পষ্ট হৈ পৰিছে যে অসম চৰকাৰৰ দ্বাৰা এনআৰএল বিক্ৰী কৰি দিয়া হোৱা নাই। বিপিচিএল হে ব্যক্তিগতকৰণ কৰা হৈছে আৰু ব্যক্তিগতকৰণ হোৱাৰ পূৰ্বে তেওঁলোকৰ অসমৰ নুমলীগড় ৰিফাইনাৰীত থকা ৬১.৫ শতাংশ সম্পূৰ্ণ অংশিদাৰীত্ব অইল ইণ্ডিয়া লিমিটেড আৰু ইঞ্জিনিয়াৰ্ছ ইণ্ডিয়াৰ এক কনছোৰ্টিয়াম আৰু অসম চৰকাৰক ৯,৮৭৬ কোটি টকাত বিক্ৰী কৰি দিছে।\nScreenshot, The Times of India article\nOriginal Link- The Times of India | Archived Link\nটাইমছ অৱ ইণ্ডিয়াৰ বাতৰিটো প্ৰকাশ কৰা হৈছে যে অসম চুক্তি অনুসৰিয়ে চৰকাৰে নুমলীগড় ৰিফাইনাৰীক ৰাজহুৱা খণ্ডৰ অধিনতে ৰখাৰ সিদ্ধান্ত গ্ৰহন কৰিছে। সেইমৰ্মে বিপিচিএল এ তেওঁলোকৰ ৬১.৬৫শতাংশ অংশীদাৰীত্ব ৰাজ্যাধিন প্ৰকল্পলৈ বিক্ৰী কৰিবলগীয়া হৈছে।\nআমি আনকি বিস্তাৰিত কিছু বাতৰিও পালো য’ত উল্লেখ আছে যে এনআৰএলৰ বিক্ৰী হৈছে বিপিচিএলৰ নিৰ্বিনিয়োজনৰ প্ৰথম পদক্ষেপ। চৰকাৰে ইয়াকো প্ৰকাশ কৰিছে যে বিত্তীয় বৰ্ষৰ আৰম্ভনীতেই(২০২১-২২)বিপিচিএলৰ ব্যক্তিগতকৰণৰ কাম সম্পূৰ্ণ কৰা হ’ব। এই কৰ্মৰ লক্ষ্য হৈছে ২০২১-২২ বৰ্ষৰ বাবে ১.৭৫ লাখ কোটি টকাৰ নিৰ্বিনিয়োজনৰ লক্ষ্য সম্পূৰ্ণ কৰা।\nএনআৰএল বিক্ৰী বা ব্যক্তিগতকৰণ হ’বলৈ যোৱা নাই। ইয়াৰ সিংহভাগ অংশীদাৰীত্ব থকা বিপিচিএলহে ব্যক্তিগতকৰণ হ’বলৈ গৈ আছে আৰু এনআৰএলক ৰাজহুৱা খণ্ডতেই ৰখাৰ বাবে ইয়াৰ ৬১.৬৫শতাংশ অংশীদাৰীত্ব ৰাজ্যৰ অধিন ফাৰ্মলৈ বিক্ৰী কৰা হৈছে।\nTitle:FACT CHECK: অসমৰ নুমলীগড় ৰিফাইনাৰী ব্যক্তিগতকৰণ কৰা হোৱা নাই!\nTagged BCPLBharat Cracker and Polymer LimitedFact Crescendo AssameseNRLNumaligarh Refinery Limitedএনআৰএলফেক্ট ক্ৰেছেণ্ডো অসমীয়া\nApril 16, 2020 April 16, 2020 Manjori Borkotoky\nSeptember 26, 2020 September 26, 2020 Manjori Borkotoky


Mutual Divorce: পাৰস্পৰিক বুজাপৰাৰ মাজেৰে কেনেদৰে বিবাহ বিচ্ছেদ গ্ৰহণ কৰিব পাৰি, জানক SCৰ অধিবক্তাৰ পৰামৰ্শ– News18 Assam\nMutual Divorce: পাৰস্পৰিক বুজাপৰাৰ মাজেৰে কেনেদৰে বিবাহ বিচ্ছেদ গ্ৰহণ কৰিব পাৰি, আপোনাৰ প্ৰতিটো প্ৰশ্নৰ উত্তৰ দিছে SCৰ অধিবক্তাই\nযোগাযোগবিহীন হ’ব ক’ভিড টীকাকৰণ প্ৰক্ৰিয়া, আধাৰকেন্দ্ৰিক মুখমণ্ডল চিনাক্তকৰণেৰে কৰা হ’ব সকলো ! বিতংভাৱে জানি লওক\nNet-Zero কি? ভাৰতে ইয়াৰ বিৰোধিতা কৰাৰ কাৰণৰ বিষয়ে সবিশেষ পঢ়ক\n১২ লাখ টকাৰে আৰম্ভ কৰক অনলাইন পেট্ৰ'ল-ডিজেলৰ ব্যৱসায়, এবছৰতে মালিক হওক ১০০ কোটি টকাৰ ! চৰকাৰে সহায় কৰিব আপোনাক ...\nক’ভিড-১৯ মহামাৰীৰ সময়ত জনপ্ৰিয় হৈ উঠা Buy-Now-Pay-Later সুবিধাৰ সবিশেষ জানক\nমুখ্যপৃষ্ঠা » খবৰ » Explained\nUpdated:March 15, 2021, 1:10 PM IST\nযদিও সৰ্বনিম্ন ৬মাহ সময়ৰ প্ৰয়োজন কিন্তু বিশেষ প্ৰেক্ষাপটত ১ৰ পৰা ২মাহৰ ভিতৰতো পাৰস্পৰিক বুজাবুজিৰে বিবাহ বিচ্ছেদ সম্পন্ন হ’ব পাৰে।\nLast Updated: March 15, 2021, 1:10 PM IST\nবিবাহ বিচ্ছেদ আমাৰ সমাজত এক ডাঙৰ বিষয় হিচাপে গন্য কৰা হয়। বিবাহ বিচ্ছেদৰ ধাৰণাটোৰ সৈতে ভিন্ন দিশ জড়িত হৈ থাকে। বিবাহ বিচ্ছেদৰ প্ৰকাৰো ভিন্ন থাকে। পাৰস্পৰিক বুজাপৰাৰ মাজেৰে বিবাহ বিচ্ছেদ গ্ৰহণ হৈছে বিবাহ বিচ্ছেদৰ এটা প্ৰকাৰ, যাৰ জৰিয়তে সম্পৰ্কত তিক্ততাপূৰ্ণ ভাৱ ভৱিষ্যতলৈ থাকি নায়ায়।\nসেয়েহে প্ৰথমে জানি লও আহক দৰাচলতে পাৰস্পৰিক বুজাপৰা অথবা সন্মতিৰ দ্বাৰা বিবাহ বিচ্ছেদ কি?\nযেতিয়া আপুনি আৰু আপোনাৰ পত্নী অথবা স্বামীয়ে পৃথককৈ সৌহাদ্যপূৰ্ণভাৱে বিচ্ছেদৰ চৰ্তসমূহ সমাধান কৰে, তেন্তে আপোনালোকে পাৰিবাৰিক আদালতৰ সন্মুখত হিন্দু বিবাহ আইন, ১৯৫৫ ৰ ধাৰা ১৩বিৰ অধীনত আৰু বিশেষ বিবাহ আইন, ১৯৫৪ৰ ধাৰা ২৪ৰ অধীনত পাৰস্পৰিক সন্মতিযুক্ত বিবাহ বিচ্ছেদৰ বাবে আবেদন দাখিল কৰিব পাৰে।\n২. বিবাহ বিচ্ছেদৰ আবেদন ক'ত দাখিল কৰা হৈছে ?\nবিবাহ বিচ্ছেদৰ আবেদন অঞ্চলটোৰ পাৰিবাৰিক আদালতত দাখিল কৰিব পাৰিব | য'ত আপোনালোকৰ বিবাহ সম্পন্ন হৈছিল, য'ত আপুনি আৰু আপোনাৰ পত্নী অথবা স্বামীয়ে একেলগে বাস কৰিছিল আৰু য'ত আপোনাৰ পত্নীয়ে বাস কৰে ।\n৩. আপুনি নিজে পাৰস্পৰিক সন্মতি বিবাহ বিচ্ছেদ দাখিল কৰিব পাৰিব নে ?\nযদিও আইনে ইয়াক নিষিদ্ধ কৰা নাই , কিন্তু ইয়াৰ বাবে বিশেষ খচৰা প্ৰস্তুত কৰাৰ প্ৰয়োজন হয় আৰু পৃথকীকৰণৰ সময়ত আপোনাৰ অধিকাৰ সুৰক্ষিত হৈ থকাৰ বিষয়টো নিশ্চিত কৰিবলৈ আপুনি এগৰাকী অধিবক্তাৰ সৈতে আলোচনা কৰা উচিত।\n৪. পাৰস্পৰিক সন্মতি বিবাহ বিচ্ছেদৰ প্ৰক্ৰিয়াসমূহ কি কি ?\nপাৰস্পৰিক সন্মতিৰ বাবে সাধাৰণতে আদালতত দুখনকৈ মুখ্য আবেদন দাখিলৰ প্ৰয়োজন |\nপ্ৰথমে হিন্দু বিবাহ আইন, ১৯৫৫ৰ ১৩বি(১)ধাৰাৰ অধীনত প্ৰথম প্ৰণালীৰ বাবে আবেদন কৰিব লাগিব | প্ৰথম প্ৰস্তাৱত সাক্ষ্য ৰেকৰ্ডিং কৰাৰ পাচত দুয়োপক্ষক তেওঁলোকৰ সিদ্ধান্তৰ ওপৰত পুনৰ চিন্তা চৰ্চা কৰিবলৈ ন্যূনতম ৬ মাহ আৰু সৰ্বাধিক ১৮ মাহৰ এক 'কুলিং পিৰিয়ড' সময়সীমা বান্ধি দিয়া হয় | তাৰ পাচতো যদি তেওঁলোকে বিবাহ বিচ্ছেদ বিচাৰে, তেন্তে তেওঁলোকে পৰৱৰ্তী পদক্ষেপলৈ আগবাঢ়িব লাগিব আৰু হিন্দু বিবাহ আইন, ১৯৫৫ৰ ১৩বি(২)ধাৰাৰ অধীনত দ্বিতীয় প্ৰণালীৰ বাবে আবেদন কৰিব লাগিব |\n৫. এই ৬ৰ পৰা ১৮ মাহৰ "কুলিং পিৰিয়ড" ৰেহাই দিব পাৰি নে ?\nভাৰতৰ উচ্চতম ন্যায়ালয়ে ২০১৭ চনত (https://indiankanoon.org/doc/79830357/)ত উল্লেখ কৰে যে, ৪ টা নিৰ্দিষ্ট চৰ্তৰ অধীনত এই সময়চোৱা ৰেহাই দিব পাৰি আৰু যদি তথ্য আৰু পৰিস্থিতিয়ে এনে দাবী কৰে তেন্তে সংশ্লিষ্ট ন্যায়ালয়ে ৰেহাই দিব পাৰে । ইয়াৰ বাবে দ্বিতীয় প্ৰণালীৰ আবেদনৰ সৈতে এখন অতিৰিক্ত আবেদন দাখিল কৰিব লাগিব, যিয়ে আপোনাৰ ক্ষেত্ৰত এই সময় কিয় প্ৰযোজ্য নহয় সেয়া তালিকাভুক্ত কৰিব ।\n৬. এগৰাকী অধিবক্তাই পাৰস্পৰিক সন্মতিযুক্ত বিবাহ বিচ্ছেদত দুয়োপক্ষক প্ৰতিনিধিত্ব কৰিব পাৰে নেকি?\nহয়, এনেক্ষেত্ৰত নিশ্চয়কৈ পাৰে |\n৭. পাৰস্পৰিক সন্মতিৰ জৰিয়তে বিবাহ বিচ্ছেদ কৰিবলৈ কিমান সময়ৰ প্ৰয়োজন ?\nযদিও প্ৰতিদ্বন্দ্বিতামূলক বিবাহ বিচ্ছেদ বাবে বহু সময়ৰ প্ৰয়োজন। কিন্তু পাৰস্পৰিক সন্মতিৰ জৰিয়তে ১ ৰ পৰা ২ মাহৰ কম সময়ৰ ভিতৰতে বিবাহ বিচ্ছেদ লাভ কৰিব পাৰি।\n(লেখিকা প্ৰাচী মিশ্ৰা উচ্চতম ন্যায়ালয়ৰ অধিবক্তা)\nFirst published: March 10, 2021, 10:31 AM IST\nKnow everything about mutual divorce\nডিভোৰ্চৰ বিষয়ে আপুনি কি জানে?\nJannatৰ নায়িকা সোণলক অনুৰাগীয়ে কিয় দিছে national crush নাম?\nকুল মানে কি? ৰাকুল প্ৰীট সিঙৰ ফটোছুট চাওক।\nকেৱল ক্ৰিকেটাৰ নহয়, বিলাসী লীগত আকৰ্ষণৰ কেন্দ্ৰবিন্দু এইসকল Female Anchors\nCricket isagame of uncertainty. কলকাতা নাইট ৰাইডাৰ্ছৰ মুখৰ পৰা বিজয় কাঢ়ি লৈ গ'ল মুম্বাই ইণ্ডিয়ানছে!\nRevised SOP : বহিঃৰাজ্যৰ পৰা বিমানেৰে অসমলৈ অহা সকলোৱে কৰিব লাগিব Covid Test!\nধন-সম্পত্তি উইল কৰি যায়, ছচিয়েল মিডিয়া একাউণ্ট, ৱালেট একাউণ্ট, ভিডিঅ' গেম একাউণ্টো উইল কৰে নেকি? ক'ত ঘটিছে এই ঘটনা?\nবস্ত্ৰনগৰী শুৱালকুছিৰ বুদৰাম মাধৱ সত্ৰাধিকাৰ মহাবিদ্যালয়ৰ ৩প্ৰৱক্তাসহ ৪জন Covid-19ত আক্ৰান্ত।\nCricket isagame of uncertainty. জিকি জিকি হাৰি গ'ল কলকাতা!\nবহিঃৰাজ্যৰ পৰা বিমানেৰে অসমলৈ অহা সকলো যাত্ৰীৰ Covid Test বাধ্যতামূলক!\nমৃত্যুৰ উইলত ছচিয়েল মিডিয়া, ৱালেট আৰু ভিডিঅ' গেম একাউণ্ট! জানক সবিশেষ।\nবস্ত্ৰনগৰীত হাহাকাৰ, এখন কলেজতে ৪জনৰ দেহত ধৰা পৰিল ক'ৰোনা।


ফেল - সাহিত্য ডট অৰ্গ\nঅনুবাদ- কলচুম বিবি\nআগ আৰু গুৰি, ৰাহু আৰু কেতু পৰস্পৰৰ মুখামুখি হ‘লে যিদৰে দেখা গ‘লহেঁতেন এয়াও ঠিক সেই ধৰণৰ। প্ৰাচীন হালদাৰ বংশটো দুটা ভাগত বিভক্ত হৈ বাস কৰি থকা প্ৰকাণ্ড ঘৰখনৰ সোঁমাজতে ভেটি উঠাই পৰস্পৰে পৰস্পৰৰ পিঠিয়াপিঠিকৈ বসবাস কৰি আছে; কোনেও কাৰো মুখ দৰ্শন নকৰে।\nনবগোপালৰ ল‘ৰা নলিন আৰু ননীগোপালৰ ল‘ৰা নন্দ একে বংশৰ, সমবয়সৰ, একেখন স্কুললৈ যায় আৰু পাৰিবাৰিক বিদ্বেষ তথা পৰস্পৰৰ মতানৈক্যৰ ফালৰ পৰাও দুয়োৰে মাজত সম্পূৰ্ণ ঐক্য আছে।\nনলিনৰ পিতৃ নবগোপাল বৰ কাঢ়া মানুহ। পুতেকক উশাহ লোৱাৰো অৱকাশ নিদিয়ে, পঢ়া–শুনাৰ বাহিৰে আন কথা নাই। খেলা–ধূলা, খাদ্য তথা সাজসজ্জা সম্বন্ধীয় পুতেকৰ সকলো প্ৰকাৰৰ চখ তেওঁ বহী তথা স্কুলৰ কিতাপৰ তলত লিখি ৰাখে। নন্দৰ পিতাক ননীগোপালৰ শাসনপ্ৰণালী বৰ শিথিল আছিল। মাকে সিহঁতক অত্যন্ত পৰিপাটিকৈ স্কুললৈ পঠাইছিল, তিনি অনা মান জলপানীও লগতে দিছিল; নন্দই ভজা মছলাৰ লগতে কুলফি, লাটুম তথা মাৰ্বল ইচ্ছামতে লগৰবোৰৰ লগত বিতৰণ কৰি যশস্বী হৈ উঠিছিল।\nমনে মনে পৰাজয় অনুভৱ কৰি নলিনে কেৱল ভাবে, নন্দৰ পিতৃ যদি মোৰ পিতৃ হ‘লহেঁতেন অথবা মোৰ পিতৃ যদি নন্দৰ পিতৃৰ স্থান অধিকাৰ কৰিলেহেঁতেন, তেনেহ‘লে নন্দক মজা দেখুৱাই দিলোঁহেঁতেন।\nকিন্তু সেইধৰণৰ সুযোগ পোৱাৰ আগতে ইতিমধ্যে নন্দই বছৰে বছৰে প্ৰাইজ পাবলৈ ধৰিলে, নলিন ৰিক্তহাতে ঘৰলৈ আহি স্কুলৰ কৰ্তৃপক্ষৰ নামত অপবাদ দিবলৈ ধৰিলে। পিতৃয়ে তাক আন স্কুলত দিলে, ঘৰত আন মাষ্টৰ ৰাখিলে, শোৱাৰ সময়ৰ পৰা একঘণ্টা কাটি পঢ়াৰ সময় যোগ কৰিলে, কিন্তু ফলাফলৰ তাৰতম্য নঘটিল। নন্দই পাছ কৰি কৰি বি.এ. উত্তীৰ্ণ হ‘ল, নলিন ফেল কৰি কৰি এণ্ট্ৰেঞ্চ ক্লাছত ফান্দত লগা এন্দুৰৰ দৰে পৰি থাকিল।\nইমানদিনে তাৰ পিতৃয়ে তাৰ প্ৰতি দয়া কৰিলে। তেওঁ মৰিল। তিনিবছৰ সময় খাটি এণ্ট্ৰেঞ্চ ক্লাছৰ পৰা সি মুক্তি পালে আৰু স্বাধীন নলিনে আঙঠি, বুটাম, ঘড়ীৰ চেইন আদিৰে জকমক কৰি নন্দক নিষ্প্ৰভ কৰি দিবলৈ চেষ্টা কৰিবলৈ ধৰিলে। এণ্ট্ৰেঞ্চ ফেল চৌঘোঁৰাৰ জুটি, বি, এ পাছৰ এক ঘোঁৰাৰ গাড়ীক অনায়াসে পিছ পেলাই যাবলৈ ধৰিলে; যদিও বিশ্ববিদ্যালয়ৰ ডিগ্ৰীৰ চকা ঘূৰাওঁতাৰ সৈতে সমানে সমানে চলিব নোৱাৰিলে। এদিন নলিন আৰু নন্দৰ বিবাহৰ বাবে পাত্ৰীৰ সন্ধান চলিল। নলিনৰ প্ৰতিজ্ঞা সি এনেকুৱা কন্যা এজনী বিবাহ কৰিব, যি তুলনাহীন, সিহঁতৰ জোৰা তথা তাৰ পত্নীৰ ওচৰত নন্দই হাৰ মানিব লাগিব। সকলোতকৈ শ্ৰেষ্ঠ বস্তটোৰ বাবে যিজনৰ আকাংক্ষা বেছি, সেই শ্ৰেষ্ঠ বস্তুটোৱেই সেইজনে পৰিত্যাগ কৰিব লগা হয়। ওচৰৰ–পাজৰৰ কোনো ছোৱালীকেই নলিনে পছন্দ কৰিবলৈ সাহস নকৰিলে, যদি তাতকৈ ভালজনী আন কাৰোবাৰ ভাগ্যত পৰে।\nঅৱশেষত খবৰ পোৱা গ‘ল, ৰাৱালপিণ্ডিত এজন প্ৰবাসী বঙালীৰ এজনী পৰমাসুন্দৰী ছোৱালী আছে। ওচৰৰ সুন্দৰীতকৈ দূৰৰ সুন্দৰী বেছি লোভনীয় যেন অনুভৱ হয়। নলিন উন্মাদিত হৈ উঠিল; খৰচপাতি দি কন্যাক কলিকতালৈ অনা হ‘ল। কন্যাজনী সঁচাকৈয়ে সুন্দৰী। নলিনে ক‘লে, “যিয়েই নকৰা কিয়, ফচ্ কৰি ৰাৱালপিণ্ডি এৰি গুছি যাব, এনে সাধ্য কাৰো নাই। অন্তত এই কথা কোনেও কবলৈ নোৱাৰে যে, এই ছোৱালীজনী আমি আগতেই দেখিছিলোঁ, পছন্দ হোৱা নাই বুলিহে সম্বন্ধ কৰা নাই।“\nকথা–বতৰা একপ্ৰকাৰ স্থিৰ হৈ গৈছে, পানপাত্ৰৰ আয়োজন হৈছে, এনে সময়তে এদিন পুৱাই দেখা গ‘ল, ননীগোপালৰ ঘৰৰ পৰা বিচিত্ৰ থালৰ ওপৰত বিবিধ উপঢৌকন লৈ চাকৰ আৰু দাসীৰ দল এটা গৈ আছে।\nনলিনে ক‘লে,”চাই আহাছোন কথাটোনো কি?”খবৰ আহিল, নন্দৰ ভাবী বধূৰ বাবে পানপাত্ৰ গৈছে।\nনলিন তৎক্ষণাত হোঁকা টানিবলৈ এৰি সচকিত হৈ বহিল; ক‘লে, “খবৰ লোৱা হৈছেতো।“\nতৎক্ষণাত গাড়ী ভাৰা কৰি দূত এজন গুমগুমাই শব্দ কৰি খৰধৰকৈ গ‘ল। বিপিন হাজৰা ঘূৰি আহি ক‘লে,”কলিকতাৰ ছোৱালী, কিন্তু সুন্দৰী ছোৱালী“।নলিনৰ বুকুখন মোচৰ খাই উঠিল, ক‘লে,”কি কোৱা হে“।\nহাজৰাই কেৱল ক‘লে,”সুন্দৰী ছোৱালী?”\nনলিনে ক‘লে,”এতিয়াতো চাবই লাগিব।“\nসহচৰ্যজনে ক‘লে,”সেইটোনো কি টান কাম।“\nএইবুলি তৰ্জনী আৰু অঙ্গুষ্ঠৰে এটা কাল্পনিক টিলিকা বজাই দিলে।\nসুযোগ বুজি নলিনে ছোৱালীজনী চালে। যিমানেই ছোৱালীজনী নন্দৰ বাবে একেবাৰে স্থিৰ হৈ গৈছে বুলি মনলৈ ভাব আহিছে, সিমানেই ছোৱালীজনী ৰাৱালপিণ্ডিৰজনীতকৈ ভাল যেন অনুভব হ‘বলৈ ধৰিলে। দ্বিধাপীড়িত হৈ নলিনে সহচৰ্যক সুধিলে,”কেনে দেখিছা হে?”\nহাজৰাই ক‘লে,”মহাশয় মোৰ চকুৱে ভালেই দেখিছে।“\nনলিনে ক‘লে,”সেইজনী ভাল নে, এইজনী ভাল?”\nহাজৰাই ক‘লে,” এইজনীয়ে ভাল।“\nতেতিয়া নলিনৰ ভাব হ‘ল, এইজনীৰ চকুৰ পতা তাইতকৈ যেন আৰু অলপ ঘন; তাইৰ ৰংটো এইজনীতকৈ অলপ যেন অনুজ্জ্বল, এইজনীৰ গৌৰবৰ্ণত অলপ যেন হালধীয়া আভাত সোণ মিহলোৱাৰ দৰে। এইজনীক হাতৰ পৰা যাবলৈ দিব নোৱাৰি।\nনলিনে বিমৰ্ষ মনেৰে চিত হৈ হোঁকা টানি টানি ক‘লে,”ঐ হাজৰা, কি কৰা যায় কচোন।“\nহাজৰাই ক‘লে,”মহাৰাজ কিনো টান কাম।” এইবুলি পুনৰ তৰ্জনী আৰু অঙ্গুষ্ঠৰে এটা কাল্পনিক টিলিকা বজালে।\nটিলিকাটো যেতিয়া সঁচাকৈ সশব্দে বাজি উঠিল তেতিয়া যথোচিত ফল ওলাবলৈ বিলম্ব নহ‘ল। কন্যাৰ পিতৃয়ে অকাৰণে কাৰণ এটি উলিয়াই দৰাৰ পিতৃৰ লগত তুমুল কাজিয়া কৰিলে। দৰাৰ পিতৃয়ে ক‘লে,”তোমাৰ কন্যাৰ সৈতে মোৰ ল‘ৰাৰ যদি বিবাহ হয় তেন্তে–” ইত্যাদি ইত্যাদি।\nইয়াৰ পিছত আৰু অলপো পলম নকৰি নলিনে নন্দক ফাঁকি দি শুভলগ্নত শুভবিবাহ সম্পন্ন কৰি পেলালে। আৰু হাঁহি হাঁহি হাজৰাক ক‘লে,”বি,এ পাছ কৰা ইয়াকেই কয়। কি কোৱা হাজৰা। এইবাৰ আমাৰ সেইখন ঘৰৰ বৰবাবু ফেইল।“\nঅনতিপলমে ননীগোপালৰ ঘৰত এদিন ঢাকঢোল, চেহনাই বাজি উঠিল। নন্দৰ গাত হালধি লাগিল। নলিনে ক‘লে,”ঐ হাজৰা খবৰ লচোন পাত্ৰী কোন?”\nহাজৰাই আহি খবৰ দিলে,পাত্ৰী সেই ৰাৱালপিণ্ডিৰ ছোৱালীজনী।\nৰাৱালপিণ্ডিৰ ছোৱালী! হাঃ হাঃ হাঃ। নলিনে বৰকৈ হাঁহিব ধৰিলে। সেইখন ঘৰৰ বৰবাবুবে আৰু ছোৱালী নাপালে, আমাৰ দ্বাৰা পৰিত্যক্ত পাত্ৰীগৰাকীক বিবাহ কৰাইছে। হাজৰাইও বৰকৈ হাঁহিলে।\nকিন্তু ক্ৰমান্বয়ে নলিনৰ হাঁহিৰ জোৰ কমি আহিল। সিহঁতৰ হাঁহিত কীট এটি প্ৰৱেশ কৰিলে। এটা ক্ষুদ্ৰ সংশয়ৰ তীক্ষ্ণ স্বৰে কাণে কাণে কবলৈ ধৰিলে,”আহ্ হাতৰ পৰা ওলাই গ‘ল। শেষ মূহুৰ্তত নন্দৰ কপাল ফুলিল।” ক্ষুদ্ৰ সংশয়টো ক্ৰমশ ৰক্তস্ফীত জোঁকৰ দৰে ডাঙৰ হ‘বলৈ ধৰিলে, সিহঁতৰ কণ্ঠস্বৰো মোটা হ‘ল। তেওঁ ক‘লে,”এতিয়া আৰু কোনোমতেই তাইক পোৱা নাযাব, কিন্তু আচলতে তাইকেই ভাল দেখি। বৰ ঠগিলোঁ।”\nঅন্তঃপুৰলৈ নলিন যেতিয়া খাবলৈ গ‘ল তেতিয়া তেওঁৰ স্ত্ৰীৰ সৰু–সুৰা সমস্ত খুঁটবোৰে বৃহৎ আকাৰ এটি লৈ তেওঁক উপহাস কৰিবলৈ ধৰিলে। স্ত্ৰীয়ে তাক বৰকৈ ঠগোৱা বুলি মনলৈ আহিব ধৰিলে। ৰাৱালপিণ্ডিত যেতিয়া সম্বন্ধ হৈছিল তেতিয়া নলিনে সেই কন্যাৰ যি ফটো পাইছিল, সেইখন উলিয়াই চাবলৈ ধৰিলে। “বাহ্ অপৰূপ ৰূপমাধুৰী। এনে লখিমীক হাততে পাই হেৰুৱালোঁ, মই ইমান গাধ।“\nবিবাহৰ দিনা গধূলি চাকি জ্বলাই বাজনা বজাই ঘোঁৰা গাড়ীত উঠি দৰা বাহিৰলৈ ওলাল। নলিন শুই শুই হোঁকা টানি নিজকে সান্ত্বনা দিবলৈ যৎসামান্য নিস্ফল চেষ্টা কৰিছে, তেনে সময়তে হাজৰা প্ৰসন্নবদনে হাঁহি হাঁহি আহি নন্দক লক্ষ্য কৰি পৰিহাস কৰাৰ উপক্ৰম কৰিলে।\nহাজৰাইও ত্ৰস্ত হৈ দাৰোৱানক মাত দিলে।বাবু হাজৰাক দেখুৱাই ক‘লে,”এতিয়াই ইয়াক কাণত ধৰি বাহিৰলৈ উলিয়াই দে।“


উবেৰৰ ওপৰত উঠিছে কেব ড্ৰাইভাৰৰ প্ৰচণ্ড খং|uber-driver-frustrated-with-the-company-alleging-of-injustice– News18 Assam\nউবেৰৰ ওপৰত উঠিছে কেব ড্ৰাইভাৰৰ প্ৰচণ্ড খং\nটীম ইণ্ডিয়াক হৰুৱাবলৈ ৱেষ্ট ইণ্ডিজৰ বিশেষ ‘প্লেন’\nবেটছমেনে পিন্ধি থকা হেলমেটত ওলমি ৰ’ল বল, ঘেৰি ধৰিলে ফিল্ডাৰে! তাৰ পিছত...\nভাৰতৰ বিৰুদ্ধে জনমত গঠন কৰিবলৈ গৈ ৰাষ্ট্ৰসংঘত মুখ থেকেচা খালে চীন–পাকিস্তানে\nপাকিস্তান নাৰাজ! নিষিদ্ধ কৰিলে ভাৰতীয় চিনেমা, বিজ্ঞাপনৰ লগতে সকলো ভাৰতীয় শিল্পীক\nএফালে বজাৰৰ পৰা ৬৩ হাজাৰ কোটি টকা সংগ্ৰহৰ যো–জা উবেৰৰ আনফালে আন্দোলনত নামিছে উবেৰ ড্ৰাইভাৰ।\nUpdated:May 9, 2019, 4:02 PM IST\nUpdated: May 9, 2019, 4:02 PM IST\nআমেৰিকান এপ বেচ্ কেব চাৰ্ভিচ উবেৰে অহা ১০ মে তাৰিখে ৬৩ হাজাৰ কোটি টকাৰ আইপিঅ’ অনাৰ সিদ্ধান্ত লৈছে । যাৰফলত এতিয়া দূৰত্ব বৃদ্ধি হৈছে কোম্পানী আৰু কেব ড্ৰাইভাৰ সকলৰ মাজত । কম উপাৰ্জন আৰু শেহতীয়া অনাকাংক্ষিত কৰ্ম পৰিৱেশৰ বাবে ব্ৰিটেইন আৰু আমেৰিকাৰ বিভিন্ন চহৰত উবেৰ ড্ৰাইভাৰ সকলে নিজ কোম্পানীৰ বিৰুদ্ধে আৰম্ভ কৰিছে প্ৰতিবাদী কাৰ্যসূচী । ড্ৰাইভাৰ সকলৰ মন্তব্য অনুসৰি তেঁওলোকে এতিয়াৰ পৰা সৰ্বসাধাৰণক উবেৰ এপ ব্যৱহাৰৰ পৰা বিৰত থাকিবলৈ প্ৰচাৰ চলাব ।\nপাঁচ বছৰৰ ভিতৰত সবাতোকৈ ডাঙৰ আইপিঅ’ লোৱাৰ প্ৰস্তুতি চলাইছে উবেৰে\n১০ মেত উবেৰে আনিব পাৰে এই আইপিঅ’ । যাৰ জৰিয়তে ৬৩ হাজাৰ কোটি টকা সংগ্ৰহ কৰিব উবেৰে । ইয়াৰ আগতে চীনৰ ই–কমাৰ্চ কোম্পানী 'অলিবাবা' ই ১.৭৪ লাখ কোটি টকা সংগ্ৰহ কৰিছিল । উবেৰৰ এই আইপিঅ’ আমেৰিকাৰ শীৰ্ষ ১০ টা আইপিঅ’ৰ ভিতৰত এটা ।\nড্ৰাইভাৰ সকলৰ প্ৰতিবাদৰ চলি থকাৰ মাজতে উবেৰ কৰ্তৃপক্ষই কয় যে চালক সকলৰ কাৰণেই তেওঁলোকৰ এই সেৱা ভালদৰে চলি আছে । কোম্পানীয়ে সদায় চালক সকলৰ হিতৰ বাবেই কাম কৰি যাব ! উল্লেখযোগ্য যে ভাৰত তথা অসমতো কেব চালকসকলে বিভিন্ন সময়ত উবেৰৰ বিৰুদ্ধে ক্ষোভ প্ৰকাশ কৰি আহিছে।


smoking-can-increase-risk-of-covid-finds-new-study-skd– News18 assam\nHome » photogallery » lifestyle »Smoking and Covid Death| কোৰোণাত মৃত্যুৰ সৈতে ধূমপানৰ কি সম্পৰ্ক? নতুন গৱেষণাত বিশ্বজুৰি চাঞ্চল্য\nSmoking and Covid Death| কোৰোণাত মৃত্যুৰ সৈতে ধূমপানৰ কি সম্পৰ্ক? নতুন গৱেষণাত বিশ্বজুৰি চাঞ্চল্য\nSmoking and Covid Death| এক গৱেষণা পত্ৰত কোৱা হৈছে যে নিয়মিত ধূমপান যিসকলে কৰে, কোৰোণাসহ আন সংক্ৰমণত হাস্পতালত মৃত্যুৰ সম্ভাৱনীয়তা তেওঁলোকৰ অধিক।\n| September 29, 2021, 10:06 IST\nধূম্ৰপায়ীসকলৰ বাবে এক অতি দূঃসংবাদ প্ৰকাশ পাইছে কোৰোণাৰ গৱেষণাত। মঙলবাৰে প্ৰকাশিত এক গৱেষণা পত্ৰত কোৱা হৈছে যে নিয়মিত ধূমপান যিসকলে কৰে, কোৰোণাসহ আন সংক্ৰমণত হাস্পতালত মৃত্যুৰ সম্ভাৱনীয়তা তেওঁলোকৰ অধিক।\nপূৰ্বে ধূমপান আৰু কোৰোণা সম্পৰ্কে যিসমূহ গৱেষণা হৈছে, তাত দেখা গৈছে যে ধূম্ৰপায়ীসকলৰ ক্ষেত্ৰত সংক্ৰমণ দেখা দিলে হাস্পতালত ভৰ্তি কৰোৱাৰ বাধ্যতা তুলনামূলকভাৱে বৃদ্ধি পায়। কেইবাটাও সমীক্ষাত ধূমপানকে ৰিস্ক ফেক্টৰ হিচাপে দেখুওৱা হৈছে।\nকিন্তু এই ধৰণৰ সমস্ত গৱেষণাৰ ক্ষেত্ৰত অবজাৰভেচন মেথড ব্যৱহাৰ কৰা হৈছিল।। থোৰাক্স নামৰ এক জাৰ্নালত প্ৰকাশিত সাম্প্ৰতিক গৱেষণাটো অবজাৰভেচনৰ লগতে তথ্যও বিশ্লেষণ কৰা হৈছে।\nগৱেষক এছলে ক্লিফটে কয়, আমাৰ গৱেষণাৰ ফলাফলত স্পষ্ট দেখুওৱা হৈছে যে ধূমপানৰ সৈতে কোৰোণাৰ সম্পৰ্ক অতি নিবিড়। ধূম্ৰপায়ীসকলৰ ক্ষেত্ৰত কোৰোণাৰ সম্ভাৱনীয়তা বহু পৰিমাণে বৃদ্ধি পায়। কেঞ্চাৰ বা হাওঁফাওঁৰ আন ৰোগৰ ক্ষেত্ৰত যিদৰে ধূমপানে ট্ৰিগাৰৰ কাম কৰে, এইক্ষেত্ৰতো একেই। অক্সফ’ৰ্ডৰ গৱেষক ক্লিফটে কৈছে যে এয়া ধূমপান এৰাৰ আটাইতকৈ গুৰুত্বপূৰ্ণ সময়।\nউল্লেখযোগ্য যে ৪ লাখ ২১ হাজাৰ ৪৬৯জন লোকৰ ওপৰত এই গৱেষণা কৰা হৈছিল।\nগৱেষণাত দেখা গৈছে যে যিসকলে ধূমপান নকৰে তেওঁলোকৰ সৈতে তুলনা কৰিলে ধূমপান কৰাসকলৰ ৮০ শতাংশ অধিক হাৰত হাস্পতালত ভৰ্তি হৈছে। আৰু তেওঁলোকৰ এক বৃহৎ অংশ কোভিডত মৃত্যু হৈছে।


ইন্দৰ কুমাৰ গুজৰাল - অসমীয়া ৱিকিপিডিয়া\nভাৰতৰ ১২তম প্ৰধানমন্ত্ৰী\nইন্দৰ কুমাৰ গুজৰাল (৪ ডিচেম্বৰ ১৯১৯ – ৩০ নৱেম্বৰ ২০১২) এগৰাকী ভাৰতীয় ৰাজনৈতিক নেতা আৰু ভাৰতৰ দ্বাদশ প্ৰধানমন্ত্ৰী। তেওঁ ১৯৯৭ চনৰ এপ্ৰিল মাহৰ পৰা ১৯৯৮ চনৰ মাৰ্চ মাহলৈ ভাৰতৰ প্ৰধানমন্ত্ৰী পদত অধিষ্ঠিত আছিল। ইযাৰ আগতে তেওঁ ভাৰতৰ বিত্তমন্ত্ৰী আৰু বিদেশ মন্ত্ৰীৰ পদটো অধিষ্ঠিত আছিল। তেওঁ ৰাজ্যসভাৰ নেতা আৰু জলন্ধৰ লোকসভা সমষ্টিৰ পৰা লোকসভালৈ নিৰ্বাচিত হৈছিল। তেওঁ ১৯৭৬ চনৰ পৰা ১৯৮০ চনলৈ ছোভিয়েট সংঘলৈ ভাৰতৰ ৰাষ্ট্ৰদূত আছিল।\nভাৰতৰ দ্বাদশ প্ৰধানমন্ত্ৰী\n২১ এপ্ৰিল ১৯৯৭ – ১৯ মাৰ্চ ১৯৯৮\n২১ এপ্ৰিল ১৯৯৭ – ১ মে' ১৯৯৭\nভাৰতৰ বিদেশ মন্ত্ৰী\n১ জুন ১৯৯৬ – ১৯ মাৰ্চ ১৯৯৮\n৫ ডিচেম্বৰ ১৯৮৯ – ১০ নৱেম্বৰ ১৯৯০\nবিদ্যা চৰণ শুক্লা\nজুন ১৯৯৬ – নৱেম্বৰ ১৯৯৬\nএপ্ৰিল ১৯৯৭ – মাৰ্চ ১৯৯৮\nজলন্ধৰ লোকসভা সমষ্টি\nছোভিয়েট সংঘলৈ ভাৰতৰ ৰাষ্ট্ৰদূত\n১৯৭৬ – ১৯৮০\nদুৰ্গা প্ৰসাদ ধৰ\n৪ ডিচেম্বৰ, ১৯১৯\nপৰী দৰৱাজা ঝিলাম, পঞ্জাব প্ৰদেশ, ব্ৰিটিছ ভাৰত\n৩০ নৱেম্বৰ, ২০১২ (৯২ বছৰ)\nগুৰুগ্ৰাম, হাৰিয়ানা, ভাৰত\nজনতা দল (১৯৮৮-১৯৯৮)\nনিৰ্দলীয় (১৯৯৮ৰ পিছৰ পৰা)\nভাৰতীয় জাতীয় কংগ্ৰেছ (১৯৮৮ৰ আগত)\nশীলা গুজৰাল (বি. ১৯৪৫)\nডিএভি কলেজ ,\nহেইলি কলেজ অফ কমাৰ্চ\nফৰ্মেন খ্ৰীষ্টান কলেজ ইউনিভাৰ্চিটি\nৰাজ্যসভাৰ পৰা ভাৰতৰ প্ৰধানমন্ত্ৰী পদত অধিষ্ঠিত হোৱা তেওঁ ভাৰতৰ তৃতীয় গৰাকী ব্যক্তি। ইয়াৰ আগতে ইন্দিৰা গান্ধী প্ৰথম আৰু এইচ ডি দেৱেগৌড়া দ্বিতীয় গৰাকী প্ৰধানমন্ত্ৰী ৰাজ্যসভাৰ পৰা হৈছিল। তেওঁৰ পিছত ড॰ মনমোহন সিঙে ৰাজ্যসভাৰ পৰা প্ৰধানমন্ত্ৰী হোৱা চতুৰ্থ ব্যক্তিত পৰিণত হয়।\n2.1 জনতা দল\n১৯১৯ চনৰ ৪ ডিচেম্বৰত ব্ৰিটিছ ভাৰতৰ অন্তৰ্গত পঞ্জাব প্ৰদেশৰ পৰী দাৰৱাজা ঝিলামত পঞ্জাবী হিন্দু খত্ৰী পৰিয়ালত ইন্দৰ কুমাৰ গুজৰালৰ জন্ম হৈছিল। তেওঁৰ পিতৃৰ নাম অৱতাৰ নাৰায়ণ আৰু পুষ্পা গুজৰাল। তেওঁ পঞ্জাব বিশ্ববিদ্যালয়ৰৰ অন্তৰ্গত দয়ানন্দ এংলো বেদিক স্কুল চিষ্টেম কলেজ, হেইলি কলেজ অফ কমাৰ্চ আৰু ফৰ্মেন খ্ৰীষ্টান কলেজত শিক্ষা গ্ৰহণ কৰিছিল। তেওঁ ভাৰতৰ স্বাধীনতা সংগ্ৰামত সক্ৰিয়ভাবে অংশগ্ৰহণ কৰিছিল। ইয়াৰ বাবে তেওঁ ভাৰত ত্যাগ আন্দোলনৰ সময়ত ১৯৪২ চনত কাৰাবাস খাটিছিল। ছাত্ৰ অৱস্থাত তেওঁ ভাৰতীয় কমিউনিষ্ট পাৰ্টিত যোগদান কৰিছিল। ১৯৪৫ চনৰ ২৬ মে' তাৰিখে তেওঁ শীলা গুজৰালৰ সৈতে বিবাহপাশত আৱদ্ধ হয়। তেওঁলোকৰ দুজন পুত্ৰ ৰাজ্যসভাৰ সাংসদ নৰেশ গুজৰাল আৰু বিশাল গুজৰাল। ইন্দৰ গুজৰালৰ ভাতৃ সতীশ গুজৰাল বিশ্ববিখ্যাত চিত্ৰশিল্পী আৰু ভাস্কৰ্যবিদ।\nতেওঁ ১৯৫৮ চনত নতুন দিল্লী পৌৰসমিতিৰ উপাধ্যক্ষ পদ লাভ কৰিছিল। ১৯৬৪ চনত তেওঁ ভাৰতীয় জাতীয় কংগ্ৰেছত যোগদান কৰে। তেওঁৰ লগত ইন্দিৰা গান্ধীৰ ভাল সম্পৰ্ক আছিল আৰু ১৯৬৪ চনৰ এপ্ৰিল মাহত তেওঁ ৰাজ্যসভালৈ নিৰ্বাচিত হয়। ১৯৭৫ চনৰ ভাৰতৰ আপাতকালৰ সময়ত তেওঁ তথ্য আৰু সম্প্ৰসাৰণ মন্ত্ৰী আছিল। তেওঁ সেই সময়ত দূৰদৰ্শনৰ দায়িত্বত আছিল। তেওঁ আকৌ ৰাজ্যসভালৈ নিৰ্বাচিত হয় আৰু ১৯৭৬ চনলৈ সাংসদৰ দায়িত্ব পালন কৰে। পিছলৈ তেওঁক ইন্দিৰা গান্ধীয়ে ছোভিয়েট সংঘৰ ৰাষ্ট্ৰদূত নিযুক্ত কৰে। পিছলৈ তেওঁক পৰিকল্পনা মন্ত্ৰণালয়লৈ নিযুক্ত কৰা হয়।\nজনতা দলসম্পাদনা কৰক\n১৯৮০ৰ দশকত তেওঁ কংগ্ৰেছৰ পৰা পদত্যাগ কৰে। তাৰপিছত তেওঁ জনতা দলত যোগদান কৰে। ১৯৮৯ চনৰ সাধাৰণ নিৰ্বাচনত তেওঁ জলন্ধৰ লোকসভা সমষ্টিৰ পৰা লোকসভালৈ নিৰ্বাচিত হয়। তাৰপিছত তেওঁ প্ৰধানমন্ত্ৰী বিশ্বনাথ প্ৰতাপ সিংৰ কেবিনেটত বিদেশ মন্ত্ৰীৰ পদ লাভ কৰে। ১৯৯২ চনত তেওঁ লালু প্ৰসাদ যাদৱৰ সহায়ত ৰাজ্যসভালৈ নিৰ্বাচিত হয়।\n১৯৯৬ চনত ইউনাইটেড ফ্ৰণ্টৰ চৰকাৰত তেওঁ এইছ ডি দেৱেগৌড়াৰ কেবিনেটত বিদেশ মন্ত্ৰীৰ পদ লাভ কৰে। ইয়াৰ লগতে তেওঁ কেন্দ্ৰীয় চৰকাৰৰ বিভিন্ন মন্ত্ৰণালয় সংযোগ আৰু সংসদীয় পৰিক্ৰমা, তথ্য আৰু সম্প্ৰচাৰণ, শ্ৰম আৰু গৃহ পৰিকল্পনাৰ মন্ত্ৰী বা ৰাজ্যিক মন্ত্ৰীৰ পদ চম্ভালিছিল।\n১৯৯৭ চনৰ এপ্ৰিল মাহত কংগ্ৰেছে ইউনাইটেড ফ্ৰণ্টৰ চৰকাৰৰ পৰা সমৰ্থন ঘূৰাই লয়। ইয়াৰ ফলত চৰকাৰ ভংগ হয়। পিছলৈ কংগ্ৰেছে অন্য এজন নেতাৰ প্ৰতিনিধিত্বত চৰকাৰ গঠন কৰিলে সমৰ্থন কৰিব বুলি কথা দিয়াত ১৯৯৭ চনৰ ২১ এপ্ৰিলত ইন্দৰ কুমাৰ গুজৰালে ভাৰতৰ প্ৰধানমন্ত্ৰী হিচাপে শপত গ্ৰহণ কৰে। তেওঁ বাংলাদেশৰ মুক্তিযোদ্ধা সন্মান লাভ কৰিছিল।\n২০১২ চনৰ ১৯ নৱেম্বৰ তাৰিখে হাৰিয়ানাৰ গুৰুগ্ৰামত অৱস্থিত মেডান্তা হস্পিটেলত ইন্দৰ কুমাৰ গুজৰালক ভৰ্তি কৰোৱা হৈছিল। তাত তেওঁৰ হাওঁফাওঁৰ সংক্ৰমণ ধৰা পৰে। ২০১২ চনৰ ৩০ নৱেম্বৰ তাৰিখে তেওঁৰ ৯৩তম জন্মদিনৰ ৪ দিন আগতে তেওঁৰ মৃত্যু হয়।\nআই. কে. গুজৰাল: মেটাৰ্ছ অফ ডিছক্ৰিয়েচন: এন অট'বায়গ্ৰাফী, আই.এচ.বি.এন. 978-93-8048-080-0\n↑ "Inder Kumar Gujral: PM who governed from the Rajya Sabha". India Today. http://indiatoday.intoday.in/story/inder-kumar-gujral-pm-who-governed-from-rajya-sabha/1/235422.html। আহৰণ কৰা হৈছে: 10 December 2012.\n↑ "Dr. Manmohan Singh | Prime Minister of India" (en ভাষাত). www.pmindia.gov.in. http://www.pmindia.gov.in/en/former_pm/dr-manmohan-singh-2/। আহৰণ কৰা হৈছে:7June 2018.\n↑ 4.0 4.1 4.2 4.3 "Ex-Prime Minister IK Gujral dies at 92". Tribune India. 1 December 2012. http://www.tribuneindia.com/2012/20121201/main1.htm। আহৰণ কৰা হৈছে: 1 December 2012.\n↑ McGirk, Jan (22 April 1997). "Indian intrigue on hold as PM is sworn in". The Independent (India). https://www.independent.co.uk/news/world/indian-intrigue-on-hold-as-pm-is-sworn-in-1268624.html। আহৰণ কৰা হৈছে: 25 January 2010.\n↑ Publications, Europa (2003). International Who's Who in Poetry 2004. ISBN 9781857431780. https://books.google.com/?id=JhXmEYWHDHYC&pg=PA133&lpg=PA133&dq=Shiela+Gujral+1924#v=onepage&q=Shiela%20Gujral%201924&f=false.\n↑ "NMDC History". NMDC. http://www.ndmc.gov.in/AboutNdmc/History.aspx। আহৰণ কৰা হৈছে: 10 December 2012.\n↑ "Former PM IK Gujral cremated with full state honours". Zee News.2December 2012. http://zeenews.india.com/news/nation/former-pm-ik-gujral-to-be-given-state-funeral-today_813934.html। আহৰণ কৰা হৈছে: 1 December 2012.\n↑ 11.0 11.1 "Remembering IK Gujral". Punjab News Express. 30 November 2012. http://punjabnewsexpress.com/news/12319-Remembering-IK-Gujral--.aspx.\n↑ Lalu introduced Gujral as ‘Gujjar’ to the people of Patna\n↑ "RIP IK Gujral: A look at the man who gave India 'Gujral doctrine'". Daily Bhaskar. 30 November 2012. http://daily.bhaskar.com/article/NAT-TOP-rip-ik-gujral-a-look-at-the-man-who-gave-india-gujral-doctrine-4094844-NOR.html। আহৰণ কৰা হৈছে: 1 December 2012.\n↑ "Former PM, IK Gujral admitted to Gurgaon hospital for lung infection". http://www.firstpost.com/politics/former-pm-ik-gujral-admitted-to-gurgaon-hospital-for-lung-infection-534644.html। আহৰণ কৰা হৈছে: 25 November 2012.\n↑ "I. K. Gujral stable but critical". http://www.deccanherald.com/content/294296/i-k-gujral-stable-critical.html। আহৰণ কৰা হৈছে: 30 November 2012.\n↑ "Firstpost Politics India's diplomatic politician and former PM IK Gujral passes away". First Post (India). http://www.firstpost.com/politics/indias-diplomatic-politician-and-former-pm-ik-gujral-passes-away-540767.html.\n↑ "Former Prime Minister I.K.Gujral Passes Away". The Times of India. http://www.indiatimes.com/india/former-pm-i-k-gujral-passes-away-48871.html। আহৰণ কৰা হৈছে: 30 November 2012.\n↑ "Former PM I K Gujral passes away". http://www.rediff.com/news/report/former-pm-ik-gujral-passes-away/20121130.htm। আহৰণ কৰা হৈছে: 30 November 2012.\nৱিকিমিডিয়া কমন্সত ইন্দৰ কুমাৰ গুজৰাল সম্পৰ্কীয় মিডিয়া ফাইল।\n"https://as.wikipedia.org/w/index.php?title=ইন্দৰ_কুমাৰ_গুজৰাল&oldid=256080"ৰ পৰা অনা হৈছে\nশেষ সম্পাদনা কৰা হৈছে 25 December 2020 তাৰিখে 13:03 বজাত\nএই পৃষ্ঠাখন ২৫ ডিচেম্বৰ, ২০২০ তাৰিখে ১৮:৩৩ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=54639।


কভাৰ গাৰ্লৰ স্বৰচিত কবিতা - Hourly Times\nকভাৰ গাৰ্লৰ স্বৰচিত কবিতা\nFebruary 11, 20190003yrs 73\nআজি যাব ওলাইছা\nআজি যাব ওলাইছা তুমি\nসঁচাকৈ সময় যে পাখি লগা কাড়….\nদি যায় একো একো একোটা\nঅচিনাকী হৈ আহিছিলা কিন্ত…..ইমান কম দিনতে তুমি আপোন হৈ গলা\nসিৰ সিৰাই থকা বৰষুন জাকত….\nমই জুৰুলি জুপুৰী হৈ পৰিছিলো… কিন্ত সেই বৰষুণ জাকৰ পৰা তুমি মোক আত‌ৰাই আনি….\nএটা এটাকৈ বুজাই দিছিলা জীবনৰ কথা…কিন্ত আজি তুমি যাব ওলাইছা অচিন দেশলৈ….\nদুখ লাগিছে মোৰ বহুত….বহুত….\nমোক ধেমালি কৰিছিলা\nএই সংসাৰত পাহৰিব নোৱাৰা কৈ,কিন্তু আজি যাব ওলাইছা\nবিদায়…. দাদা… বিদায়…….


এটা সপোনৰ পম খেদি | A Short Story by Priteemani Das\nHomeচুটিগল্পএটা সপোনৰ পম খেদি | A Short Story by Priteemani Das\nএটা সপোনৰ পম খেদি\nদুৱাৰমুখত কোনোবা ৰৈ থকাৰ অনুমান কৰি লিখাৰ পৰা মুৰ উঠাই চালো ।"ইয়েচ, কাম ইন ।"অভিজিত সোমাই আহিল ।"হাৰে ,তুমি কান্দিছা কিয়?"সোধাৰ লগে লগে অভিজিতৰ কান্দোন দুগুণে চৰিল ।চাৰিজন সহকৰ্মীৰে ভৰা আমাৰ অফিচৰুমটো এক আশ্চৰ্যচকিত মৃদু গুণগুণণিৰে ভৰি পৰিল ।\n"বাইদেউ, বেঙীয়ে মোক আঁচুৰি কি কৰিলে চাওঁকনা ।"মই দেখিলো ল'ৰাজনৰ বাউসীৰ পৰা টোপাটোপে তেজ পৰিছে অফিচৰুমৰ পকী মজিয়াত ।"কেনেকৈ এয়া হ'ল অভি?ছেলিমাক জোকাইছিলা নে কি?"তাৰ উত্তৰলৈ বাট নাচাই মই মহতাবদাক চিঞঁৰি মাতিলো ।বাচন ধুই থকা মহতাবদা দৌৰি আহি এফ এ বক্সটো আনি তাৰ শুশ্ৰূষাত লাগিল ।চতূৰ্থ শ্ৰেণীৰ পৰা কোলাহল বাঢ়ি আহিল ।চিনিয়ৰ ম'ষ্ট শিক্ষক মতলীবদাক পঠালো উৰহী গছৰ ওৰ ল'বলৈ ।\nমিদ দে মিলৰ গেলামালৰ লিষ্টখন পৰিমাণসহ লিখি অনিতাৰ হাতত দি বটলৰ পৰা এধোক পানী খালো ।\nমই এইখন স্কুলত প্ৰধান শিক্ষয়িত্ৰী হিচাপে জইন কৰা ছমাহ হৈছে ।ৰঙিয়া মহকুমাৰ পৰা পাঁচ কিল'মিটাৰ পূবে স্কুলখন ।পাণ্ডব বৰ্জিত ঠাইখনত না যাতায়ত,না যোগাযোগ ,না স্বাস্থ্য, একো নাই ।শিক্ষাৰ নামত বৃহৎ অঞ্চল জুৰি মাথো আমাৰ বিদ্যালয় সংলগ্ন ভেঞ্চাৰ হাইস্কুলখন ।এই অঞ্চলটো হিন্দু মুছলিম উভয়ৰে মিলনভূমি যদিও লোকপিয়ল অনুুসৰি গৰিষ্ঠসংখ্যক লোক মুছলমান সম্প্ৰদায়ৰ ।\nআহাৰ মাহৰ এদিন দুপৰীয়া মাটিকটা প্ৰাথমিক বিদ্যালয়ত চৰকাৰী নিৰ্দেশত জইন কৰিবলৈ আহোঁ মই ।টেম্পোখনৰ পৰা নামি মোৰ চকু কপালত উঠিল ।সন্মুখত এয়া দেখো সাগৰ !পানীৰ সোঁতৰ হো হো আৱাজ ।মোৰ বুকুৱে ধান বানিবলৈ আৰম্ভ কৰিলে ।মোৰ কৰ্মজীৱন যে অতিশয় প্ৰত্যাহ্বানেৰে ভৰা বুজিবলৈ বাকী নাথাকিল ।বানপানীৰ ৰূদ্ৰমূৰ্তি দেখি ভয় খালেও মই বিচলিত নহ'লো ।মোৰ পক্ষাঘাট আক্ৰান্ত শাহু আৰু নতুনকৈ পৃথিৱীৰ পোহৰ দেখা কণমাণিজনীৰ মুখখনে মোক দূৰ্বাৰ সাহসী কৰি তুলিছিল ।তাতে আকৌ বগা টুপী পৰিহিত এগাল পকা ডাঢ়িৰে ভৰা দেউতাৰ বয়সৰ মানুহ এজন সাহসৰ জুমুঠি হৈ মোৰ ওচৰত থিয় হৈছিল ।তেওঁৰ হাতত ধৰি এক বিস্তীৰ্ণ জলাধাৰ অতিক্ৰমি মই স্কুল পালোঁ ।\nসেই দিন ধৰি কামৰূপ মুলুকৰ এই এন্ধাৰ চুকটো শিক্ষাৰ পোহৰেৰে পোহৰাবৰ বাবে মই প্ৰাণেপণে চেষ্টা কৰিছো ।বহু সমস্যাৰে মোকাবিলা কৰিছো ।কিন্তু ছেলিমা নামৰ তেৰবছৰীয়া ছোৱালীজনীয়ে সৃষ্টি কৰা সমস্যাই মোক চকুৰে সৰিয়হ ফুল দেখুৱাইছে ।ছেলিমা জন্মৰ পৰাই মুক ।কিছকিছিয়া একোছা চুলি,গাখীৰত সেন্দুৰ মিহলি গাৰ ৰং,আৰু চিকমিকিয়া নাকফুলিটোৰে জোঙা নাকৰ ছেলিমাজনী দেখিলে বিশ্বাস কৰিবলৈ টান লাগে যে তাই শব্দব্ৰহ্ম বঞ্চিত ।'বেঙী' তাইৰ চিৰ পৰিচিত নাম ।ওচৰ- চুবুৰীয়া,সমনীয়া,ভায়েক ভনীয়েক,আনকি আব্বা আম্মীয়েকেও পাহৰিলে তাইৰ ধুনীয়া নামটো ।বেলেগকনো কি ক'ব?ছেলিমা বুলিলে তাই নিজেই থৰ লাগে ।বেঙী বুলিলে চাৰিহাত আঁতৰৰ পৰাও মিচিকিয়াই সঁহাৰি জনায় তাই ।কিন্তু তাইৰ উগ্ৰ ব্যৱহাৰত ৰূষ্ট সকলো ছাত্ৰ ছাত্ৰী শিক্ষক।যোৱা ছমাহে কেবাজনো ছাত্ৰছাত্ৰীক কামুৰি আঁচুৰি আঘাত কৰিলে ।স্কুলৰ অনুশাসন ব্যবস্থাক ভেঙুচালিৰ আঙুলি টোঁৱাইছে অভিভাৱকে ।নিম্নগামী হৈছে ছাত্ৰছাত্ৰীৰ উপস্থিতিৰ ৰেখাচিত্ৰ ।\nছেলিমাৰ আচৰণৰ চৰজমিন তদন্তৰ তাৎক্ষণিক প্ৰয়োজনীয়তা অনুভব কৰি সেইদিনা চতুৰ্থ শ্ৰেণীত সোমালো মই ।ইংৰাজীৰ বিষয় শিক্ষয়িত্ৰীয়ে মুখস্থ কৰিব দিয়া কবিতাটোৰ ছয়শাৰী মুখস্থ লিখিবলৈ দি মই নিবিষ্ট মনে চাই ৰলো ছেলিমা নামৰ অভিশপ্ত (?)ছোৱালীজনীৰ মৰমলগা মুখ খনলৈ ।এই মেল এদাপটেশ্যন,এই এগ্ৰেছিভনেছৰ কাৰণ কি হ'ব পাৰে ।চাইকো পেচেণ্ট নহয়তো তাই?নে তাইৰ মনৰ হীনমন্যতাৰ বৰ্হিপ্ৰকাশ এয়া?যদি সেয়াই হয় ,স্বাভাৱিক সকলো শিশুৰ লগত একেলগে শিক্ষাদান কৰোৱা সমগ্ৰ শিক্ষাৰ মহান উদ্দ্যেশ্যৰ সাৰ্থকতা ক'ত?\nএটা অস্ফুট গেঙনিত মোৰ সম্বিত ঘুৰি আহিল। সন্মুখত ছেলিমা । প্ৰায় শুদ্ধকৈয়ে মুখস্থ লিখিছে তাই ইংৰাজী কবিতাংশ ।আখৰকইটাও ইমান সুন্দৰ! যেন মণি মুকুতাহে থুপ খাই আছে পাতখিলাত ।দু:চিন্তাৰ ঠাই অধিকাৰ কৰিলে এক বিষোদগাৰে ।বিষোদগাৰ সৃষ্টিকৰ্তাৰ প্ৰতি ।\n"হেল্ল' ঋতু ।ছেলিমাৰ আইদেণ্টিটি কাৰ্ড হ'লনে?" ইম্পৰটেন্সটো ভালকৈবুজাই ক'ব লাগিব ।তিনি ডিচেম্বৰৰ প্ৰগ্ৰেমটোৰ বাবে ইনভাইট্যেশ্যনো দিব লাগিব ।ৰুদ বিহেভিয়াৰ?"কাম অন ঋতু , দিচ ইজ অল বিকজ অফ ইলিটাৰেচি এন্দ ইগন'ৰেন্স ।এতিয়াই?অ'কে ।দু কাম ।"\nৰহমত খুৰাই ঋতু আৰু মোক ছেলিমাৰ ঘৰলৈ লৈ গ"ল ।ঘৰ চোতাল নে পদুলি একো ধৰিব নোৱাৰি ।এহাল মুনিহ তিৰোতাই খৰিৰ ওপৰত গোবৰ লেপি থিয়কৈ ৰ'দাইছে ।দুটি অবোধ শিশুৱে এটুকুৰা পাউৰুটিৰ বাবে মেলিথোৱা ধানখেৰৰ ওপৰত লুটিয়া লুটি লাগিছে ।ৰহমত খুৰাৰ ইঙ্গিতত ঋতুৱে আমি অহাৰ উদ্দেশ্যব্যাখ্যা কৰিছিলহে মাত্ৰ ।এক অপ্ৰত্যাশিত আক্ৰমণে আমাক হতবাক কৰিলে ।"কেইটাকা দিব বাইদেউ চৰকাৰে ?সেইকেটা টাকাই আমাক নপৌচে ।মেল মিটিঙটো বাদেই বেঙীৰ ইস্কুল যাবাও বন্ধ কৰিছোঁ তাইৰ আব্বা আৰু মই ।আমি খেতিৰ কামত গেলে বাচ্চা ৰাখবো কাই?কথা বাঢ়াই নলবো ।যাওঁক ।\nআমি ঠাইতে থৰ লাগিলো ।ছেলিমাৰ মাকৰ হৈ কৰা ৰহমত খুৰাৰ হাতযোৰটোৱে মোক সিদিনা ৰাতি শুব দিয়া নাছিল ।তথাপিও মই সপোন দেখিছিলো।পুৱতি নিশাৰ সপোন ।\nতিনি ডিচেম্বৰৰ এক ৰদ্ৰৌজ্বল পুৱা ।এজাক বিশেষভাবে সক্ষম ভবিষ্যতে মুখৰিত কৰিছে আমাৰ বিদ্যালয়ৰ মুকলি বাকৰি ।জ্যোতিসংগীত ৰাভা সংগীতৰ তালে তালে নাচিছে স্বপ্নাতুৰ সূৰুজমুখী ।এবুকু আশা আৰু সপোনক সাকাৰ কৰিবলৈ অহোপুৰুষাৰ্থ কৰিছো মই, ঋতু, বহুকেইগৰাকী শিক্ষক বন্ধু ।হাতত হাত থৈছে ৰহমত খুড়াৰ দৰে সহৃদয়বান স্থানীয় মুছলমানে ।\nওৰেটো দিন চলা কায্যসূচীৰ সফল ৰূপায়নৰ পিছত সভাপতিৰ অনুৰোধ মতে চিত্ৰাংকন প্ৰতিযোগিতাৰ প্ৰথম বিজয়ী প্ৰাৰ্থীক পুৰস্কাৰ প্ৰদান কৰিবলৈ থিয় হলো ।কিন্তু মাইক্ৰ'ফনত ঘোষণাটো শুনি মই যেন নিজৰ কাণকেই বিশ্বাস কৰিবলৈ টান পালো ।এজাউৰি হাত চাপৰিৰ তালে তালে ছেলিমা মঞ্চলৈ আগবাঢ়িছে জিলাৰ অপ্ৰতিদ্বন্দী চিত্ৰশিল্পী হৈ ।শিক্ষাৰ প্ৰতি ইমান বীতশ্ৰদ্ধ মাতৃৰ সন্তানৰ বাবে এনে স্বীকৃতি কি সম্ভব?এনেতে মোৰ কাণত পৰিল =""বাহ বেঙীয়েও প্ৰাইজ পাইছে ?বেঙীৰ ফুৰ্তি চা ।"এজন শিক্ষিত ব্যক্তিৰ মুখত ফুটা কথাষাৰত এক লহমাৰ বাবে আহত হলেও পুৰস্কাৰটো দিওতে ছেলিমাৰ মূৰত থলো আশীৰ্বাদৰ হাত। সংকল্প ল'লো ছেলিমাক নিজা উদ্যোগত চিত্ৰকলাৰ আনুষ্ঠানিক শিক্ষা দিয়াবলৈ ।বেঙী বেঙী হিপ হিপ হুৰৰে ।সৌৱা এজাক উতনুৱা ল'ৰাই চিঞৰিছে ।সৌৱা অভিজিতে হাতৰ আঙুলি মুখত ভৰাই হুইছেল বজাইছে ।নিমন্ত্ৰিত সুধীবৃন্দৰ আগত মোৰ লজ্জানত শিৰ ।মাইক্ৰ'ফ'নত বজা ঋতুৰ উদাক্ত ভাষণত মই মুৰ তুলি চালো ।ঋতুৰ চকুদুটা জলিছিল।তাইৰ মুখ মণ্ডল যেন উদ্গীৰণোন্মুখ এক আগ্নেয়গিৰি ।যি আগ্নেয়গিৰিয়ে আজি বৰষিব প্ৰতিবাদৰ লাভা।\nৰাইজ বিশ্ব প্ৰতিবন্ধী দিবসৰ তাৎপৰ্য তেতিয়াহে থাকিব যেতিয়া আমি শিক্ষিত সমাজে নিজৰ মানসিক প্ৰতিবন্ধকতা আঁতৰাব পাৰিম ।ইয়াত কোনো বেঙা বেঙী খোৰা কোঙা সমবেত হোৱা নাই ।আই পিতায়ে দিয়া তেওঁলোকৰ একোটা সুন্দৰ নাম আছে ।আমি শিক্ষিত হৈয়ো যদি এই বিশেষভাবে সক্ষম সকলক মানবীয় মৰ্যাদা নিদিওঁ দিব কোনে?স্বাভিমানৰ অস্তিত্বৰে জীয়াই থকাৰ অধিকাৰ তেওঁলোকৰ জানো নাই ?"\nচাৰিওফালে কাঁহ পৰি জীণ গ'ল ।মোৰ চকুত পৰিল সৌৱা হাতযোৰ কৰি ছেলিমাৰ মাক ক্ৰমশ আগুৱাই আহিছে মঞ্চৰ ফালে ।\nচম্পকনগৰ ছোৱালী মধ্যইংৰাজী বিদ্যালয় ।\nশিক্ষাখণ্ড ছয়গাওঁ ।